title: ฟุตบอลเพื่อมิตรภาพ

text: 179. สหราชอาณาจักรบริเตนใหญ่และไอร์แลนด์เหนือ


title: ฟุตบอลเพื่อมิตรภาพ

text: 180. สหรัฐอเมริกา


title: ฟุตบอลเพื่อมิตรภาพ

text: 181. หมู่เกาะโซโลมอน


title: ฟุตบอลเพื่อมิตรภาพ

text: 182. สาธารณรัฐสังคมนิยมเวียดนาม


title: ฟุตบอลเพื่อมิตรภาพ

text: 183. สหภาพคอโมโรส


title: ฟุตบอลเพื่อมิตรภาพ

text: 184. เขตบริหารพิเศษมาเก๊าของสาธารณรัฐประชาชนจีน


title: ฟุตบอลเพื่อมิตรภาพ

text: 185. รัฐสุลต่านโอมาน


title: ฟุตบอลเพื่อมิตรภาพ

text: 186. ตาฮีตี


title: ฟุตบอลเพื่อมิตรภาพ

text: 187. ดินแดนกวม


title: ฟุตบอลเพื่อมิตรภาพ

text: 188. สาธารณรัฐโตโก


title: ฟุตบอลเพื่อมิตรภาพ

text: 189. สาธารณรัฐตูนิเซีย


title: ฟุตบอลเพื่อมิตรภาพ

text: 190. สาธารณรัฐตุรกี


title: ฟุตบอลเพื่อมิตรภาพ

text: 191. ยูเครน


title: ฟุตบอลเพื่อมิตรภาพ

text: 192. เวลส์


title: ฟุตบอลเพื่อมิตรภาพ

text: 193. หมู่เกาะแฟโร


title: ฟุตบอลเพื่อมิตรภาพ

text: 194. สหพันธ์สาธารณรัฐประชาธิปไตยเนปาล


title: ฟุตบอลเพื่อมิตรภาพ

text: 195. สหพันธ์สาธารณรัฐประชาธิปไตยเอธิโอเปีย


title: ฟุตบอลเพื่อมิตรภาพ

text: 196. สหพันธ์สาธารณรัฐบราซิล


title: ฟุตบอลเพื่อมิตรภาพ

text: 197. สหพันธ์สาธารณรัฐเยอรมนี


title: ฟุตบอลเพื่อมิตรภาพ

text: 198. สหพันธ์สาธารณรัฐไนจีเรีย


title: ฟุตบอลเพื่อมิตรภาพ

text: 199. สหพันธ์สาธารณรัฐโซมาเลีย


title: ฟุตบอลเพื่อมิตรภาพ

text: 200. สหพันธรัฐเซนต์คิตส์และเนวิส


title: ฟุตบอลเพื่อมิตรภาพ

text: 201. สาธารณรัฐฟินแลนด์


title: ฟุตบอลเพื่อมิตรภาพ

text: 202. สาธารณรัฐฝรั่งเศส


title: ฟุตบอลเพื่อมิตรภาพ

text: 203. สาธารณรัฐแอฟริกากลาง


title: ฟุตบอลเพื่อมิตรภาพ

text: 204. สาธารณรัฐเช็ก


title: ฟุตบอลเพื่อมิตรภาพ

text: 205. สมาพันธรัฐสวิส


title: ฟุตบอลเพื่อมิตรภาพ

text: 206. สก็อตแลนด์


title: ฟุตบอลเพื่อมิตรภาพ

text: 207. เอริเทรีย


title: ฟุตบอลเพื่อมิตรภาพ

text: 208. สาธารณรัฐเอสโตเนีย


title: ฟุตบอลเพื่อมิตรภาพ

text: 209. สาธารณรัฐแอฟริกาใต้


title: ฟุตบอลเพื่อมิตรภาพ

text: 210. จาเมกา


title: ฟุตบอลเพื่อมิตรภาพ

text: 211. ญี่ปุ่น


title: ฟุตบอลเพื่อมิตรภาพ

text: การแข่งขันฟุตบอลนานาชาติสำหรับเด็กถูกจัดขึ้นภายในกรอบงานของโครงการ "ฟุตบอลเพื่อมิตรภาพ" ที่มที่เข้าร่วมการแข่งขัน – ทีมมิตรภาพ  – ซึ่งได้รวมตัวหลังจากการจับฉลาก ทีมได้รับการจัดการ อยู่บนพื้นฐานของ "ฟุตบอลเพื่อมิตรภาพ": นักกีฬาที่มีความแตกต่างด้านสัญชาติ เพศ และความสามารถทางกายภาพจะมาเล่นร่วมกันในทีมเดียวกัน


title: ฟุตบอลเพื่อมิตรภาพ

text: ในงานฟอรัมนานาชาติสำหรับเด็ก "ฟุตบอลเพื่อมิตรภาพ" ผู้เข้าร่วมโครงการวัยเยาว์และผู้ใหญ่จะปรึกษาหารือเกี่ยวกับการส่งเสริมและพัฒนาคุณค่าของโครงการทั่วโลก ระหว่างงาน เด็กๆได้พบปะและพูดคุยกับเพื่อนจากประเทศอื่นๆ, นักฟุตบอลที่มีชื่อเสียง, ผู้สื่อข่าวและบุคคลสาธารณะ, และยังเป็นทูตเด็กที่ในอนาคตจะยังคงส่งเสริมคุณค่าที่เป็นสากลในหมู่เพื่อนฝูงของตนเอง


title: ฟุตบอลเพื่อมิตรภาพ

text: คุณสมบัติพิเศษของโครงการ "ฟุตบอลเพื่อมิตรภาพ" คือการมีศูนย์สื่อมวลชนนานาชาติสำหรับเด็กเป็นของตนเอง ซึ่งได้รับการจัดตั้งขึ้นภายใต้โครงการ "ฟุตบอลเพื่อมิตรภาพ" ในปี 2014 [46] ผู้สื่อข่าวเด็กในศูนย์สื่อมวลชนจะรายงานการทำกิจกรรมในโครงการไปยังประเทศของตน: พวกเขาเตรียมข่าวสำหรับสื่อกีฬาท้องถิ่นและต่างชาติ เข้าร่วมในการสร้างช่องโทรทัศน์ "ฟุตบอลเพื่อมิตรภาพ" หนังสือพิมพ์และสถานีวิทยุที่เป็นทางการของโครงการ "ฟุตบอลเพื่อมิตรภาพ" สำหรับเด็ก ศูนย์สื่อมวลชนนานาชาติสำหรับเด็กเป็นศูนย์รวมของผู้ชนะการแข่งขันผู้สื่อข่าวเด็กยอดเยี่ยมประจำชาติ บล็อกเกอร์เด็ก ช่างภาพ และนักเขียน ผู้สื่อข่าวเด็กจากศูนย์สื่อมวลชนนำเสนอมุมมองจากภายในโครงการ โดยใช้รูปแบบ "เด็กเกี่ยวกับเด็ก"


title: ฟุตบอลเพื่อมิตรภาพ

text: ภายใต้โครงการ "ฟุตบอลเพื่อมิตรภาพ" จะมีการฉลองวันฟุตบอลและมิตรภาพนานาชาติขึ้นในวันที่ 25 เมษายน การฉลองในวันหยุดนี้มีขึ้นครั้งแรกในปี 2014 ใน 16 ประเทศ ในวันนั้นได้มีแมตช์กระชับมิตร แฟลชม็อบ รายการวิทยุแบบมาราธอน การสอนทำกิจกรรมต่างๆ รายการโทรทัศน์ การเปิดฝึกอบรม ฯลฯ ซึ่งมีผู้เข้าร่วมงานกว่า 50,000 คน


title: ฟุตบอลเพื่อมิตรภาพ

text: ในปี 2015 ได้มีการฉลองวันฟุตบอลและมิตรภาพใน 24 ประเทศ ในเทศกาลนี้ ได้มีแมตช์ฟุตบอลกระชับมิตร และกิจกรรมต่างๆ มากมาย ที่ประเทศเยอรมนี ผู้เล่นของทีม Schalke 04 ได้เปิดสอนการเล่นฟุตบอล ประเทศเซอร์เบียดำเนินรายการโทรทัศน์ ประเทศยูเครน – มีแมตช์ระหว่างทีม Volyn FC และเด็กๆ ที่ลงทะเบียนไว้ที่ศูนย์ของเมืองลัตสก์ของบริการสังคมสำหรับครอบครัว เด็ก และคนหนุ่มสาว


title: ฟุตบอลเพื่อมิตรภาพ

text: ในประเทศรัสเซีย ได้มีการฉลองวันฟุตบอลและมิตรภาพเมื่อวันที่ 25 เมษายน ใน 11 เมือง แมตช์ฟุตบอลกระชับมิตรได้ถูกจัดขึ้นที่เมือง Vladivostok, Novosibirsk, Yekaterinburg, Krasnoyarsk, Barnaul, St. Petersburg และ Saransk เพื่อเป็นการระลึกถึงคุณค่าหลักของโครงการ ในเมือง Krasnoyarsk, Sochi และ Rostov-on-Don มีการแลกเปลี่ยนทางมิตรภาพโดยมีผู้เข้าร่วมเป็นผู้ถือคบเพลิงโอลิมปิกในปี 2014 ในเมืองมอสโก ได้มีการจัดการประกวดโอกาสที่เท่าเทียมกัน ด้วยการสนับสนุนจากสหพันธ์กีฬาของคนตาบอด ในวันที่ 5 พฤษภาคม มีการฉลองวันฟุตบอลและมิตรภาพที่เมือง Nizhny Novgorod และ Kazan


title: ฟุตบอลเพื่อมิตรภาพ

text: ในปี 2016 มีการฉลองวันฟุตบอลและมิตรภาพใน 32 เมือง ที่ประเทศรัสเซียมีการฉลองใน 9 เมือง: Moscow, St. Petersburg, Novosibirsk, Barnaul, Birobidzhan, Irkutsk, Krasnodar, Nizhny Novgorod และ Rostov-on-Don Nizhny Novgorod ได้เป็นเจ้าภาพในแมตช์กระชับมิตรระหว่างนักฟุตบอลเยาวชนจาก Volga FC และผู้เล่นผู้ใหญ่จากสโมสรที่ตั้งขึ้นมาเพื่อฝึกฝนเด็กๆ ในแมตช์กระชับมิตรที่เมือง Novosibirsk มีเด็กพิการร่วมเล่น – ทีม Yermak-Sibir จากเขต Novosibirsk


title: ฟุตบอลเพื่อมิตรภาพ

text: ในปี 2017 มีการฉลองวันฟุตบอลและมิตรภาพใน 64 ประเทศ นักฟุตบอลชื่อดัง รวมทั้งผู้เล่นกองหลังชาวเซอร์เบีย Branislav Ivanovich และผู้เล่นกองหน้าชาวดัทช์ Dirk Kuyt ได้ร่วมในกิจกรรมที่มีขึ้นรอบโลก ในประเทศกรีซ ผู้ชนะจากการแข่งขันชิงแชมป์ยุโรปในปี 2004 Theodoras Zagorakis ได้เข้าร่วมกิจกรรมร่วมกับทีมชาติของเขา ในประเทศรัสเซีย สโมสร Zenit FC ได้เป็นเจ้าภาพในการเปิดการอบรมให้กับ Zakhar Badyuk ผู้ที่เป็นทูตของโครงการ "ฟุตบอลเพื่อมิตรภาพ" ในปี 2017 ในการฝึก ผู้รักษาประตูของสโมสร Zenit FC Yury Lodygin ได้ให้คะแนนความสามารถของ Zakhar ไว้ด้วยคะแนนที่สูง และได้ถ่ายทอดเคล็ดลับของการเป็นผู้รักษาประตูให้กับเขา


title: ฟุตบอลเพื่อมิตรภาพ

text: รางวัล Nine Values Cup เป็นรางวัลของโครงการนานาชาติเพื่อสังคมสำหรับเด็ก "ฟุตบอลเพื่อมิตรภาพ" ในแต่ละปี จะมีการให้รางวัลสำหรับความมุ่งมั่นที่ยิ่งใหญ่ที่สุดในคุณค่าของโครงการ: มิตรภาพ ความเสมอภาค ความยุติธรรม สุขภาพ ความสงบ ความภักดี ชัยชนะ ประเพณี และเกียรติยศ


title: ฟุตบอลเพื่อมิตรภาพ

text: แฟนฟุตบอลจากทั่วโลกได้มีส่วนร่วมในการโหวตครั้งนี้ แต่การตัดสินใจครั้งสุดท้ายทำโดยผู้เข้าร่วมโครงการ "ฟุตบอลเพื่อมิตรภาพ" จากการโหวต สโมสรฟุตบอลที่ได้รับรางวัล Nine Values Cup: Barcelona (2015), Bayern Munich (2016), Al Wahda (Special Prize), Real Madrid (2017)


title: ฟุตบอลเพื่อมิตรภาพ

text: กิจกรรมทั้งหมดของโครงการ "ฟุตบอลเพื่อมิตรภาพ" เริ่มต้นด้วยการแลกสร้อยข้อมือมิตรภาพซึ่งเป็นสัญลักษณ์ของความเท่าเทียมกัน และวิถีชีวิตที่มีสุขภาพดี สร้อยข้อมือประกอบด้วยเชือกสองสี ฟ้าและเขียว และทุกคนที่สนับสนุนโครงการสามารถใส่ได้


title: ฟุตบอลเพื่อมิตรภาพ

text: จากคำพูดของ Franz Beckenbauer


title: ฟุตบอลเพื่อมิตรภาพ

text: "สัญลักษณ์ของการเคลื่อนไหวเป็นสร้อยข้อมือสองสี ซึ่งเป็นเรื่องง่ายและเข้าใจได้ว่าเป็นค่านิยมที่เกิดโดยธรรมชาติของโครงการ "ฟุตบอลเพื่อมิตรภาพ"


title: ฟุตบอลเพื่อมิตรภาพ

text: เยาวชนผู้เข้าร่วมโครงการได้ผูกสร้อยข้อมือมิตรภาพนี้ให้บนข้อมือของนักกีฬาชื่อดังและบุคคลสาธารณะที่มีชื่อเสียง [59] ซึ่งรวมไปถึง: Dick Advocaat, Anatoly Timoshchuk และ Luis Netu, Franz Beckenbauer, Luis Fernandev, Didier Drogba, Max Meyer, Fatma Samura, Leon Gorecka, Domenico Krishito, Michel Salgado, Alexander Kerzhakov, Dimas Pirros, Miodrag Bozovic, Adelina Sotnikova, Yuri Kamenets


title: ฟุตบอลเพื่อมิตรภาพ

text: นักฟุตบอลเยาวชนจากโครงการ "ฟุตบอลเพื่อมิตรภาพ" เข้าร่วมในกิจกรรมหลายอย่างที่มีขึ้นนอกฤดูกาลปกติ ในเดือนพฤษภาคม 2013 ผู้เล่นจากสโมสรฟุตบอลเยาวชน Maribor (สโลวีเนีย) ได้จัดแมตช์กระชับมิตรเพื่อการกุศลโดยแข่งกับเด็กๆ จากประเทศกัมพูชา เมื่อวันที่ 14 กันยายน 2014 ที่เมือง Sochi ผู้เข้าร่วมจากโครงการชาวรัสเซียได้พูดคุยกับ Vladimir Putin ในการประชุมระหว่างประธานาธิบดีสหพันธรัฐรัสเซีย และประธาน FIFA Sepp Blatter ในเดือนมิถุนายน 2014 ประธานาธิบดีประเทศฝรั่งเศส Francois Hollande ได้เชิญทีม Taverni ที่เป็นสมาชิกของโครงการ "ฟุตบอลเพื่อมิตรภาพ" ไปยังพระราชวัง Elysee เพื่อชมการแข่งขันฟุตบอลโลก FIFA 2014 ระหว่างทีมชาติฝรั่งเศสกับทีมชาติไนจีเรีย ในเดือนเมษายน Yuri Vashchuk ผู้ซึ่งเป็นทูตของโครงการ "ฟุตบอลเพื่อมิตรภาพ" ในปี 2015 ได้พบปะกับชายที่แข็งแรงที่สุดในประเทศเบลารุส Kirill Shimko และนักฟุตบอลเยาวชนจากสโมสร BATE FC เพื่อแบ่งปันประสบการณ์ของการเข้าร่วมโครงการ Yuri Vashchuk ได้มอบสร้อยข้อมือสัญลักษณ์มิตรภาพให้กับ Kirill Shimko ด้วยเหตุนี้เขาจึงได้มอบกระบองเพื่อสนับสนุนอุดมการณ์ของโครงการ ได้แก่ มิตรภาพ ความยุติธรรม และวิถีชีวิตที่มีสุขภาพดี


title: ฟุตบอลเพื่อมิตรภาพ

text: โครงการ "ฟุตบอลเพื่อมิตรภาพ" ได้รับรางวัลหลายรางวัลจากการแข่งขันหลายแห่ง ทั้งจากในประเทศรัสเซียและนานาชาติ บรรดารางวัลที่ได้รับ ได้แก่: "โครงการความร่วมมือทางสังคมที่ดีที่สุดของรัสเซีย" ในสาขา "การพัฒนาความร่วมมือระหว่างประเทศ", รางวัลปากกาขนนกทองคำจากสมาคมธุรกิจระหว่างประเทศ (IABC) ในสาขา "ความรับผิดชอบต่อสังคมขององค์กร" (2016), รางวัล Saber ในสาขา "โครงการต่อสังคมยอดเยี่ยมของโลก" (2016), รางวัล Drum Social Buzz ในสาขา "กลยุทธ์ระหว่างประเทศยอดเยี่ยม" (2017),  รางวัลนานาชาติสำหรับนวัตกรรมการตลาดดิจิทัลในสาขา "กลยุทธ์ทางการตลาดยอดเยี่ยม" (2017), รางวัล "ธนูเงิน" ในสาขา "โครงการเพื่อสังคมยอดเยี่ยมของประเทศรัสเซีย" (2018), และรางวัลกรังปรีซ์ "ธนูเงิน" (2018)


title: แพนเซ็กชวล

text: แพนเซ็กชวล () คือความรัก ความปรารถนาทางเพศ หรือแรงดึงดูดทางอารมณ์ต่อผู้อื่นโดยไม่สนใจเพศสภาพหรืออัตลักษณ์ทางเพศคนที่เป็นแพนเซ็กชวลมักบอกตัวเองบอดทางเพศ(gender-blind) หรือเพศไหนไม่สำคัญ กล่าวคือเพศไม่ใช่ปัจจัยในการเลือกคู่ ความรักหรือแรงดึงดูดทางเพศที่พวกเขามีต่อผู้อื่น


title: แพนเซ็กชวล

text: แพนเซ็กชวลอาจเรียกได้ว่าเป็นรสนิยมทางเพศหรือเป็นสาขาย่อยของไบเซ็กชวลเพื่อแสดงถึงอัตลักษณ์ทางเพศอีกแบบหนึ่ง เพราะคนที่เป็นแพนเซ็กชวลเปิดกว้างกับคนที่ไม่ได้คิดว่าตนเป็นชายหรือหญิงเท่านั้น แพนเซ็กชวลจึงไม่เชื่อในการมีเพียงสองเพศ (gender binary) บางกล่าวว่าคำว่าแพนเซ็กชวลนั้นครอบคลุมมากกว่าไบเซ็กชวล แต่ขอบเขตของคำว่าไบเซ็กชวลนั้น ยังเป็นที่โต้เถียงกันในกลุ่มบุคคลที่มีความหลากหลายทางเพศ โดยเฉพาะกลุ่มไบเซ็กชวล


title: แพนเซ็กชวล

text: อุปสรรคแพน ("pan-)" มาจากภาษากรีกโบราณแปลว่า ทั้งหมด, ทุกอัน "πᾶν" และออมนิ ("omni-)" มาจากภาษาลาตินแปลว่า ทั้งหมด "omnis" คำว่าแพนเซ็กชวลปรากฏครั้งแรกในปี 1917 ใช้สื่อถึงความต้องการทางเพศ (libido) ที่เป็นปัจจัยหลักของกิจกรรม ความคิดและร่างกายมนุษย์ ในจิตวิทยาเบื้ยงต้น (คิดค้นโดยซิกมุนด์ ฟรอยด์)


title: แพนเซ็กชวล

text: ความหมายตรงตัวของไบเซ็กชวลนั้นมาจากอุปสรรคไบ ("bi-")ที่แปลว่าสอง ดังนั้นไบเซ็กชวลจึงหมายถึงความรักต่อสองเพศ (ชายและหญิง) หรือสองเพศสภาพ แต่แพนเซ็กชวลนั้นมาจากอุปสรรคแพน"(pan-)" หมายถึงความรักต่อคนอื่นไม่ว่าจะเป็นเพศใด หรือเพศสภาพใด โดยยึดคำนิยามเหล่านี้ แพนเซ็กชวลนั้นต่างจากไบเซ็กชวลตรงที่รวมถึงคนที่มีภาวะเพศกำกวมหรือคนที่อยู่นอกการมีเพียงสองเพศ (gender binary)


title: ฟุตซอลไทยแลนด์ลีก ฤดูกาล 2561

text: ฟุตซอลไทยแลนด์ลีก 2561 เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของสมาคมฟุตบอลแห่งประเทศไทยฯ จัดขึ้นเป็นครั้งที่ 11 ในปี พ.ศ. 2561 มีสมาคมฟุตบอลแห่งประเทศไทย และการกีฬาแห่งประเทศไทย (FAT) เป็นผู้จัดการแข่งขัน ซึ่งในฤดูกาลนี้ มี 14 ทีมที่เข้าร่วมการแข่งขัน โดยระบบการแข่งขันจะใช้ระบบแบบเหย้า-เยือนโดยหมุนเวียนใช้แต่ละสนามในการแข่งขัน โดยเริ่มต้นฤดูกาลการแข่งขันในวันที่ 21 เมษายน พ.ศ. 2561 และจะสิ้นสุดฤดูกาลการแข่งขันในวันที่ ธันวาคม พ.ศ. 2561


title: ฟุตซอลไทยแลนด์ลีก ฤดูกาล 2561

text: อัปเดตล่าสุด ณ วันที่ 15 กรกฎาคม พ.ศ. 2561


title: จังหวัดโบโฮล

text: จังหวัดโบโฮล เป็นจังหวัดเกาะในเขตกิตนางคาบีซายาอัน ประเทศฟิลิปปินส์ ประกอบด้วยเกาะใหญ่ และเกาะบริวารขนาดเล็กอีก 75 เกาะ เมืองหลักคือตักบีลารัน มีพื้นที่ และมีชายฝั่งทะเลยาว โบโฮลเป็นเกาะที่ใหญ่เป็นอันดับที่ 10 ของฟิลิปปินส์ เกาะใกล้เคียงทางด้านทิศตะวันตกคือเกาะเซบู ทางทิศตะวันออกเฉียงเหนือคือเกาะเลเต และเกาะทางทิศใต้คือมินดาเนา


title: จังหวัดโบโฮล

text: จังหวัดโบโฮลเป็นจังหวัดชั้นเอก แบ่งการปกครองออกเป็น 3 เขตนิติบัญญัติ, 1 นคร, 47 เทศบาล, และ 1,109 บารังไกย์


title: จังหวัดโบโฮล

text: จังหวัดนี้เป็นจุดหมายปลายทางสำคัญของนักท่องเที่ยว เนื่องจากมีรีสอร์ตและชายหาดหลายแห่ง และมีสถานที่อันเป็นเอกลักษณ์ของประเทศ นั่นคือ เนินเขาช็อกโกแลต ซึ่งสามารถมองเห็นได้ชัดจากบนอากาศยาน เกาะปังเลาตั้งอยู่ทางตะวันตกเฉียงใต้ของจังหวัด เป็นเกาะที่มีชื่อเสียงในด้านการดำน้ำอันดับต้น ๆ ของโลก และสามารถพบทาร์เซียร์ฟิลิปปิน สัตว์จำพวกไพรเมตขนาดเล็กที่สุดของโลก


title: จังหวัดโบโฮล

text: จังหวัดนี้ยังเป็นสถานที่เกิดของคาร์ลอส การ์เซีย ประธานาธิบดีฟิลิปปินส์คนที่ 8 (ดำรงตำแหน่ง ค.ศ. 1957–1961) ซึ่งเกิดที่เมืองตาลีโบน


title: จังหวัดโบโฮล

text: วันที่ 15 ตุลาคม ค.ศ. 2013 โบโฮลประสบแผ่นดินไหวขนาด 7.2 แมกติจูด ซึ่งมีจุดศูนย์กลางการสะเทือนอยู่ห่างจากเมืองซักบายันไปประมาณ แผ่นดินไหวครั้งนี้ยังสร้างความเสียหายในเซบูตอนใต้ มีผู้เสียชีวิต 156 คน บาดเจ็บ 374 คน และโบสถ์เก่าแก่หลายแห่งได้รับความเสียหายจากภัยพิบัติครั้งนี้


title: จังหวัดโบโฮล

text: เนินเขาช็อกโกแลตเป็นหนึ่งในสถานที่ท่องเที่ยวยอดนิยมของประเทศ ทำให้โบโฮลได้รับฉายา "อัญมณีแห่งฟิลิปปินส์" โดยเนินเขาแห่งนี้คือหินปูนที่หลงเหลือจากซากปะการังในยุคน้ำแข็ง เนินเขาจะเปลี่ยนเป็นสีน้ำตาลในช่วงฤดูร้อน


title: จังหวัดโบโฮล

text: โบโฮลมีบ่อน้ำพุ 114 แห่ง ลำธาร 172 สาย และแม่น้ำ 4 สายหลัก ได้แก่ แม่น้ำอีนาบังกา ไหลทางตะวันตกเฉียงเหนือของจังหวัด แม่น้ำโลโบกไหลผ่านตอนกลางลงสู่ชายฝั่งตอนใต้ แม่น้ำอาบาตันไหลผ่านทางตะวันตกเฉียงใต้ และแม่น้ำอีปีลซึ่งอยู่ทางทิศเหนือ


title: จังหวัดโบโฮล

text: ภายในเกาะมีถ้ำและน้ำตกหลายแห่ง น้ำตกที่สำคัญได้แก่ น้ำตกแมกอาโซ ซึ่งคำว่าแมกอาโซนั้น แปลว่า "ควัน" ในภาษาท้องถิ่น


title: จังหวัดซีคีฮอร์

text: จังหวัดซีคีฮอร์ (เซบัวโน: Lalawigan sa Siquijor, ) เป็นจังหวัดระดับที่ 5 ในภูมิภาคกิตนางคาบีซายาอัน ประเทศฟิลิปปินส์ มีเมืองหลักชื่อเดียวกันกับชื่อจังหวัด อยู่ใกล้กับเกาะเซบูทางทิศเหนือ เกาะเนโกรสทางทิศตะวันตก เกาะโบโฮลทางทิศตะวันออกเฉียงเหนือ และใกล้กับเกาะมินดาเนาทางทิศใต้ ในยุคอาณานิคม ชาวสเปนเคยเรียกเกาะแห่งนี้ว่า "เกาะแห่งไฟ" จังหวัดแห่งนี้มีชื่อเสียงในด้านธรรมเนียมที่แปลกประหลาด ทำให้มีนักท่องเที่ยวมาเยี่ยมเยือนที่นี่มากขึ้นทุกปี


title: สโมสรฟุตบอลแทรคเตอร์ซาซี

text: สโมสรฟุตบอลแทรคเตอร์ซาซี () หรือ แทรคเตอร์ เป็นสโมสรฟุตบอลอาชีพในประเทศอิหร่าน ตั้งอยู่ที่เมืองตาบริซ ประเทศอิหร่าน โดยมีบริษัทการผลิตแทรคเตอร์อิหร่านเป็นเจ้าของ ปัจจุบันลงเล่นในเปอร์เซียนกัลฟ์โปรลีก สโมสรก่อตั้งในปี ค.ศ. 1970 และเลื่อนชั้นสู่ลีกสูงสุดในอีก 5 ปีถัดมา


title: สโมสรฟุตบอลแทรคเตอร์ซาซี

text: ในฤดูกาล 2008–09 แทรคเตอร์เลื่อนชั้นกลับสู่ลีกสูงสุดอีกครั้งในรอบ 8 ปี และได้รับสิทธิ์ไปแข่งขันเอเอฟซีแชมเปียนส์ลีกครั้งแรกในปี เอเอฟซีแชมเปียนส์ลีก 2013


title: สโมสรฟุตบอลแทรคเตอร์ซาซี

text: นอกจากฟุตบอลแล้ว แทรคเตอร์ซาซียังมีสโมสรฟุตซอล บาสเกตบอล วอลเลย์บอล เทควันโด และเบสบอล


title: สโมสรฟุตบอลแทรคเตอร์ซาซี

text: "เฉพาะการแข่งขันอย่างเป็นทางการ"


title: อินเตอร์สเตต 20

text: อินเตอร์สเตต 20 () เป็นทางหลวงอินเตอร์สเตตแนวตะวันออก–ตะวันตกสายหลักในสหรัฐใต้ อินเตอร์สเตต 20 มีระยะทาง มีจุดเริ่มต้นใกล้กับเคนต์ รัฐเท็กซัส บนอินเตอร์สเตต 10 สิ้นสุดที่ฟลอเรนซ์ บนอินเตอร์สเตต 95 อินเตอร์สเตต 20 ผ่านรัฐต่าง ๆ ได้แก่ รัฐเท็กซัส รัฐลุยเซียนา รัฐมิสซิสซิปปี รัฐแอละแบมา รัฐจอร์เจีย และรัฐเซาท์แคโรไลนา เมืองใหญ่ที่อินเตอร์สเตต 20 เชื่อมต่อเข้าด้วยกัน (จากตะวันตกไปตะวันออก) ได้แก่ ฟอร์ตเวิร์ท แดลลัส รัฐเท็กซัส, ชรีฟพอร์ต รัฐลุยเซียนา, แจ็กสัน รัฐมิสซิสซิปปี, เบอร์มิงแฮม รัฐแอละแบมา, แอตแลนตา รัฐจอร์เจีย, และโคลัมเบีย รัฐเซาท์แคโรไลนา


title: อินเตอร์สเตต 20

text: จากปลายทางที่อินเตอร์สเตต 95 ทางหลวงสายนี้ได้มีเส้นทางต่อไปอีกประมาณ ไปทางทิศตะวันออกเพื่อเข้าเมืองฟลอเรนซ์ ในฐานะที่เป็นสายแยกเข้าเมืองของอินเตอร์สเตต 20


title: เส้นขนานที่ 5 องศาใต้

text: เส้นขนานที่ 5 องศาใต้ คือวงกลมละติจูดที่ 5 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงใต้, ออสตราเลเซีย, มหาสมุทรแปซิฟิกและทวีปอเมริกาใต้


title: เส้นขนานที่ 5 องศาใต้

text: เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 5° ใต้ลากผ่านพื้นที่ดังนี้:


title: เส้นขนานที่ 5 องศาเหนือ

text: เส้นขนานที่ 5 องศาเหนือ คือวงกลมละติจูดที่ 5 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก, ทวีปแอฟริกา, มหาสมุทรอินเดีย, เอเชียตะวันออกเฉียงเหนือ, มหาสมุทรแปซิฟิกและทวีปอเมริกาใต้


title: เส้นขนานที่ 5 องศาเหนือ

text: เส้นขนานนี้คือช่วงที่มหาสมุทรแปซิฟิกยาวที่สุด


title: เส้นขนานที่ 5 องศาเหนือ

text: เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 5° เหนือลากผ่านพื้นที่ดังนี้:


title: เส้นขนานที่ 25 องศาเหนือ

text: เส้นขนานที่ 25 องศาเหนือ คือวงกลมละติจูดที่ 25 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา, ทวีปเอเชีย, มหาสมุทรอินเดีย, มหาสมุทรแปซิฟิก, ทวีปอเมริกาเหนือและมหาสมุทรแอตแลนติก


title: เส้นขนานที่ 25 องศาเหนือ

text: เป็นชายแดนจุดเหนือสุดของมาลีซึ่งแบ่งกับมอริเตเนีย


title: เส้นขนานที่ 25 องศาเหนือ

text: ที่ละติจูดนี้ ดวงอาทิตย์จะมองเห็นได้เป็นเวลา 13 ชั่วโมง 42 นาที ในระหว่างครีษมายัน และ 10 ชั่วโมง 35 นาที ในระหว่างเหมายัน


title: เส้นขนานที่ 25 องศาเหนือ

text: เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 25° เหนือลากผ่านพื้นที่ดังนี้:


title: เอเชียส์เน็กซต์ท็อปโมเดล ฤดูกาลที่ 6

text: เอเชียส์เน็กซต์ท็อปโมเดล ฤดูกาลที่ 6 เป็นฤดูกาลที่ 6 ของ เอเชียส์เน็กซต์ท็อปโมเดล ที่ต้องการค้นหาสุดยอดนางแบบ เพื่อทำงานในวงการนางแบบในระดับมืออาชีพ โดยสาวๆ ที่เข้าแข่งขัน จะต้องมีเชื้อสายของเอเชียเท่านั้น โดยส่วนมากจะมาจากเอเชียตะวันออกเฉียงใต้ ซึ่งในฤดูกาลนี้จะเป็นฤดูกาลแรกที่จะถ่ายทำรายการ ใน ประเทศไทย เริ่มออกอากาศ 22 สิงหาคม 2561 โดยในฤดูกาลนี้จะยังคงตัดสินโดยการให้คะแนนจากการแข่งขันประจำสัปดาห์และคะแนนจากคณะกรรมการในห้องตัดสินเช่นเดียวกันกับ ฤดูกาลที่ผ่านมา และในฤดูกาลนี้จะมีโมเดลเมนเทอร์คอยดูแลและให้คำแนะนำแก่ผู้เข้าแข่งขัน ซึ่งมี โมนิกา ซานตา มาเรีย อดีตผู้เข้าแข่งขันจาก ฤดูกาลที่ 3 ชิคิน โกเมซ และ มิญ ตู้ เหงียน อดีตผู้เข้าแข่งขันจาก ฤดูกาลที่ 5 มาทำหน้าที่ในครั้งนี้ โดยธีมของฤดูกาลนี้ คือ ""เหนือขีดจำกัด" (Beyond Limits)"


title: เอเชียส์เน็กซต์ท็อปโมเดล ฤดูกาลที่ 6

text: ซึ่งผู้ชนะในฤดูกาลนี้ คือ เดนา สโลซาร์ ตัวแทนจาก ประเทศไทย ซึ่งเธอจะได้รับรถยนต์ ซูบารุ เอ็กซ์วี หนึ่งคัน, ถ่ายภาพแฟชั่นเซ็ทและขึ้นหน้าปกให้กับ นิตยสาร ฮาร์เปอร์ บาซาร์ ไทยแลนด์, ได้เป็นตัวละครส่วนหนึ่งของเกมส์ในโทรศัพท์มือถือ อเมริกาส์เน็กซ์ท็อปโมเดล และเซ็นสัญญานางแบบกับเอเจนซี่ สตอร์ม โมเดล แมเนจเมนท์ ที่ ลอนดอน ประเทศอังกฤษ


title: เอเชียส์เน็กซต์ท็อปโมเดล ฤดูกาลที่ 6

text: เริ่มต้นฤดูกาลนี้ สาวๆทั้งสิบสี่คน ได้เดินทางมาพบกับ โมนิกา ซานตา มาเรีย, ชิคิน โกเมซ และ มิญ ตู้ เหงียน อดีตผู้เข้าแข่งขันจากฤดูกาลที่ผ่านมา ซึ่งทั้งสามคนได้แจ้งให้ทราบว่า พวกเธอจะได้มาเป็นเมนเทอร์ให้กับสาวๆในฤดูกาลนี้ ซึ่งจะเป็นครั้งแรกของประวัติศาสตร์รายการ หลังจากนั้น พวกเธอจึงได้เดินทางมาพบกับ ซินดี บิชอป ที่ได้กล่าวต้อนรับพวกเธออย่างเป็นทางการ บนดาดฟ้าของโรงแรม แบงค็อก แมริออท เดอะ สุรวงศ์ ต่อมา พวกเธอทั้งหมดจึงได้เดินทางอีกครั้งมายัง สวนจตุจักร เพื่อพบกับ ยู ไซ ซึ่งพวกเธอจะได้แข่งขันกันเดินแบบแฟชั่นโชว์ในธีม แคทวอล์คเซลฟี่ โดยพวกเธอจะต้องเดินแบบด้วยอารมณ์ที่ดูสนุกสนานท่ามกลางผู้คนที่เดินซื้อของเป็นจำนวนมาก และเมื่อสุดทางรันเวย์ พวกเธอจะต้องถ่ายภาพเซลฟี่ของตัวเอง ด้วยโทรศัพท์ หัวเหว่ย พี20 โปร และเป็นที่น่าตกใจเมื่อ ยู ไซ กล่าวว่าหลังจากเสร็จสิ้นการเดินแบบแล้ว จะต้องมีผู้ที่ถูกคัดออกถึงสองคน


title: เอเชียส์เน็กซต์ท็อปโมเดล ฤดูกาลที่ 6

text: ในการเดินแบบนั้น สาวๆส่วนใหญ่ทำออกมาได้ดี ในขณะที่ ฮาน ถูกวิจารณ์ว่าดูไม่รู้สึกสนุกสนานเท่าที่ควร และชาร์นี ที่รู้สึกตื่นเต้นมากจนเกินไป จนทำให้เดินสะดุด หลังจากเสร็จการเดินแบบ ซินดี้ ได้เข้าพบกับพวกเธอทั้งหมดอีกครั้ง เพื่อประกาศรายชื่อผู้ที่เข้ารอบสิบสองคนสุดท้าย ซึ่งปรากฏว่า ไม่มีชื่อของ ลีนาและโฮดี ทำให้เธอทั้งคู่ต้องถูกส่งกลับบ้านทันที สาวๆทั้งหมดได้เดินทางมาที่บ้านพักของนางแบบในฤดูกาลนี้ หลังจากสำรวจบ้านพักและจับจองที่นอนกันเสร็จแล้ว โมนิกา, มิญ ตู้ และชิคิน ได้เข้ามาพบกับพวกเธออีกครั้ง เพื่อแจ้งว่า ทั้งสามได้ถูกซินดีแบ่งให้ดูแลพวกเธอออกเป็นสามทีมดังนี้


title: เอเชียส์เน็กซต์ท็อปโมเดล ฤดูกาลที่ 6

text: หลังจากที่พวกเธอทุกทีมได้พูดคุยกันเสร็จแล้ว จึงปรากฏข้อความวิดีโอจากซินดี ซึ่งได้แจ้งให้สาวๆทราบถึงคะแนนการแข่งขันเดินแบบที่ผ่านมา ปรากฏว่า บิวติ ได้รับคะแนนสูงที่สุด และชาร์นี ได้รับคะแนนต่ำที่สุด การถ่ายภาพครั้งแรกนั้น พวกเธอจะต้องถ่ายภาพแฟชั่นเครื่องประดับแบบโคลสอัพในธีม สัตว์ป่า ซึ่งพวกเธอจะได้ถ่ายคู่กับสัตว์ดังนี้


title: เอเชียส์เน็กซต์ท็อปโมเดล ฤดูกาลที่ 6

text: ในการถ่ายภาพนั้น บิวติ, วี, มีอา, จากิน, เดนา, อิโค และฮาน ทำออกมาได้ดี ในขณะที่ รูบินี ถูกตำหนิว่าไม่ฟังคำแนะนำของช่างภาพ ชาร์นี ทำให้ ยู ไซ ไม่พอใจเป็นอย่างมาก เมื่อไม่ยอมตะโกนเพื่อแสดงอารมณ์ออกมา พิม ทำให้ ยู ไซ หงุดหงิดกับทัศนคติของเธอ เจสลีนและอเดลา ต้องพยายามอย่างหนัก เมื่ออิกัวนา ไม่อยู่นิ่งและเคลื่อนไหวอยู่ตลอดเวลา


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน ฮาน , จากิน, รูบินี, มีอา และวี ทำให้กรรมการประทับใจกับภาพถ่ายที่ออกมาสวยงาม อเดลา, เดนา และอิโค ได้รับคำวิจารณ์ทั้งในแง่บวกและลบ บิวติ ถ่ายภาพออกมาได้อย่างงดงามและแข็งแกร่ง รวมถึงยังสามารถขายเครื่องประดับที่สวมใส่ได้ด้วย เธอจึงถูกเรียกชื่อเป็นคนแรกจากการที่ได้คะแนนรวมสูงที่สุดในสัปดาห์นี้ ในขณะที่ พิม ถูกวิจารณ์อย่างหนักในเรื่องของทัศนคติ และภาพที่ออกมาไม่เห็นถึงความงามในแบบของเธอเอง ซึ่งดูน่าผิดหวัง ทิ้งให้ เจสลีน ต้องตกเป็นสองคนสุดท้าย เนื่องจากถูกวิจารณ์ในภาพว่า เธอดูเหมือนมือสมัครเล่น และไม่รู้จักวิธีใช้มุมหน้าที่ดีในการถ่ายภาพ ร่วมกับ ชาร์นี ที่ถูกวิจารณ์ว่าในภาพของเธอนั้นดูเศร้า นิ่ง และดูกลัว อีกทั้งกรรมการรู้สึกว่า เธอยังไม่หลุดออกจากกรอบของตัวเอง เมื่อผลรวมคะแนนออกมา ปรากฏว่า ชาร์นี ต้องถูกคัดออกจากการแข่งขันเป็นคนที่สามเมื่อกลับถึงบ้านพัก สาวๆต่างแสดงความยินดีกับ บิวติ ที่ถูกเรียกชื่อเป็นคนแรกในครั้งก่อน ในขณะที่ วี และ อเดล่า ต่างรู้สึกเศร้าที่ ชาร์นี ต้องถูกคัดออกจากการแข่งขัน ในขณะที่ เดนา ได้รู้สึกว่า มีอา นั้นมีบุคลิกที่ดูเป็นคนเสแสร้งและไม่จริงใจ วันต่อมา ชิคิน, มิญ ตู้ และโมนิกา ได้เข้ามาพบและพูดคุยกับสาวๆเพื่อให้คำแนะนำในทีมของแต่ละคน อีกทั้ง ยังแจ้งให้พวกเธอทราบอีกด้วยว่า ทุกคนจะได้รับการแปลงโฉมในสัปดาห์นี้ พวกเธอจึงได้เดินทางมาที่ร้านทำผม เกตุวดี แกนดินี เพื่อทำการแปลงโฉม โดยจะไม่มีใครรู้เลยว่า จะถูกแปลงโฉมออกมาแบบไหน ซึ่งส่วนใหญ่แล้วต่างพอใจกับผมทรงใหม่ มีเพียง อเดลา ที่รู้สึกวิตกกังวลว่าผมทรงใหม่ของดูเหมือนเด็กจนเกินไป อาจจะทำให้เธอทำงานยาก และ วี ที่รู้สึกไม่พอใจที่การแปลงโฉมครั้งแรกของเธอนั้น ซ้ำกับ บิวติ และ เจสลีน เธอจึงได้รับการตัดผมทรงใหม่อีกครั้ง เมื่อกลับถึงบ้านพัก ได้เกิดความตึงเครียดขึ้น เมื่อ พิม ไปแอบอ่านบันทึกของ มีอา ทำให้ เจสลีน ไม่พอใจเป็นอย่างมาก เมื่อเธอรู้ว่า มีอา คิดกับพวกเธอที่อยู่ในห้องนอนเดียวกันนี้ในแง่ลบ


title: เอเชียส์เน็กซต์ท็อปโมเดล ฤดูกาลที่ 6

text: การถ่ายภาพในสัปดาห์นี้ พวกเธอจะต้องถ่ายภาพแฟชั่นชั้นสูงแนวแฟนตาซี โดยได้แรงบันดาลใจจาก บัลเลต์ สวอนเลก โดยพวกเธอจะต้องถ่ายแบบคู่กันและแปลงโฉมเป็นหงส์สีขาว และสีดำ เพื่อถ่ายทอดความสง่างามในแบบของหงส์ ซึ่ง ยู ไซ ได้จับคู่ให้พวกเธอ ดังนี้


title: เอเชียส์เน็กซต์ท็อปโมเดล ฤดูกาลที่ 6

text: ในการถ่ายภาพนั้น เดนา, อเดลา และจากิน ทำออกมาได้เป็นอย่างดี ในขณะที่ ฮาน, อิโค, มีอา, เจสลีน, บิวติ, พิม, รูบินี และวี ต้องพยายามกันอย่างหนัก


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน กรรมการชอบภาพถ่ายที่ดูสง่างาม และแข็งแกร่งของ อเดล่า, วี และพิม เป็นอย่างมาก ในขณะที่ เดนา, ฮาน, และมีอา ได้รับคำวิจารณ์ทั้งในแง่ลบและบวก ภาพของ จากิน ออกมาดูน่าเหลือเชื่อ และดูโดดเด่นมากที่สุด เธอจึงได้รับคะแนนรวมสูงที่สุดในสัปดาห์นี้ ในขณะเดียวกัน บิวติ กลับถูกวิจารณ์อย่างหนักว่าในภาพที่เธอถ่ายร่วมกับ จากิน ดูน่าผิดหวังและไม่สื่ออารมณ์ใดๆเลย แต่ได้รับคำชมในภาพที่ถ่ายคู่กับ รูบินี ว่าดูทรงพลัง แต่ก็ถูกติงเล็กน้อยว่า ท่าโพสเหมือนกับภาพสัปดาห์ที่แล้วจนเกินไป รูบินี ถูกวิจารณ์อย่างหนักว่า ขาดพลังงานในภาพถ่ายและเธอดูยอมแพ้ เจสลีน ต้องตกเป็นสองคนสุดท้ายอีกครั้ง เนื่องจากท่าโพสในภาพดูแปลก และกรรมการรู้สึกว่าเธอโพสท่ามากจนเกินไป ร่วมกับ อิโค ที่ถูกตำหนิว่า เธอแสดงสีหน้าอารมณ์เดียวตลอดการถ่ายภาพ เมื่อผลรวมคะแนนออกมา ปรากฏว่า เจสลีน ได้ไปต่อในการแข่งขัน และ อิโค ต้องถูกส่งกลับบ้าน


title: เอเชียส์เน็กซต์ท็อปโมเดล ฤดูกาลที่ 6

text: เมื่อกลับถึงบ้านพัก จากิน รู้สึกดีใจเป็นอย่างมาก ที่ถ่ายภาพได้ดีที่สุดในสัปดาห์ก่อน ในขณะที่ เจสลีน รู้สึกเสียใจที่ อิโค ถูกส่งกลับบ้าน แทนที่จะเป็นตัวเธอเอง วันต่อมา ที่ปรึกษานางแบบทั้งสามคนได้เข้ามาพูดคุยกับพวกเธอที่บ้านพัก และได้พา มอรีน ว็อบเบลวิทซ์ มาพบกับพวกเธออีกด้วย ซึ่ง มอรีน ได้แจ้งให้สาวๆทราบว่า พวกเธอจะได้นั่งรถ ซูบารุเอ็กซ์วี เพื่อแข่งขันกันถ่ายภาพบอกเล่าเรื่องราวลงใน อินสตาแกรม โดยพวกเธอจะต้องเดินทางไปยังสถานที่ที่เป็นเอกลักษณ์ของ กรุงเทพมหานคร คือ ตลาดคลองเตย, สถานีรถไฟหัวลำโพง และ สะพานพระราม 9 ซึ่งพวกเธอได้ถูกแบ่งกลุ่มกันดังนี้


title: เอเชียส์เน็กซต์ท็อปโมเดล ฤดูกาลที่ 6

text: ในการแข่งขันนั้น ทุกๆกลุ่มต้องพยายามกันอย่างหนัก จากการที่ต้องทำงานร่วมกันเป็นทีม และการจราจรที่ติดขัด ซึ่งสุดท้ายแล้ว กลุ่มของพิม จากิน และวี ได้ชนะการแข่งขันในครั้งนี้ เนื่องจากภาพถ่ายของพวกเธอนั้นได้แสดงบุคลิกภาพได้ออกมาอย่างชัดเจน และถ่ายทอดเรื่องราวออกมาได้เป็นอย่างดี ซึ่งพวกเธอจะได้รับประทานอาหารมื้อค่ำสุดหรูที่ ร้านอาหารสไตล์ออลเดย์ไดน์นิ่ง พระยา คิทเช่น โรงแรม แบงค็อกแมริออท เดอะ สุรวงศ์ เป็นของรางวัล หลังจากการแข่งขัน วี ได้เกิดอาการเป็นลมหมดสติ เนื่องจากอากาศที่ร้อนจัด ทำให้เธอต้องถูกนำตัวส่งโรงพยาบาลทันที เมื่อกลับถึงบ้านพัก หลังจากที่พวกเธอได้ทราบถึงคะแนนจากการแข่งขันแล้ว ได้เกิดความตึงเครียดขึ้นอีกครั้ง เมื่อ เจสลีน ได้กล่าวตำหนิถึงทัศนคติของมีอา ที่กล่าวถึงภาพของทีมที่ชนะว่าออกมาไม่ดี ทำให้พวกเธอเกิดการโต้เถียงกัน


title: เอเชียส์เน็กซต์ท็อปโมเดล ฤดูกาลที่ 6

text: การถ่ายภาพในสัปดาห์นี้ พวกเธอจะได้ถ่ายภาพเป็นผู้หญิงสมัยใหม่ที่เต็มเปี่ยมไปด้วยประสบการณ์ ร่วมกับ สุนัข เพื่อนำเสนอจุดเด่นให้กับ รถยนต์ ซูบารุเอ็กซ์วี ซึ่งในการถ่ายภาพนั้น สาวๆส่วนใหญ่ต่างประสบปัญหาในการควบคุมสุนัขให้อยู่ในจังหวะที่ตรงกับความต้องการ


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน กรรมการชอบภาพถ่ายของรูบินี, พิม และวี เป็นอย่างมาก อเดลา, บิวติ และฮาน ได้รับคำวิจารณ์ทั้งในแง่บวกและลบ มีอา ถ่ายภาพออกมาได้อย่างน่าเหลือเชื่อ และสื่อสารอารมณ์ได้ออกมาดูเหมือนกับอยู่ในความฝัน ทำให้เธอได้รับคะแนนรวมสูงที่สุดในสัปดาห์นี้ ในขณะที่ จากิน ถูกวิจารณ์อย่างหนักว่า ในภาพเธอดูแก่กว่าความเป็นจริง และโดยรวมออกมาดูเชย ทิ้งให้ เจสลีน ต้องตกเป็นสองคนสุดท้ายอีกครั้ง เนื่องจาก ภาพของเธอออกมาดูน่าอึดอัด และกรรมการรู้สึกว่า เธอจะไม่สามารถพัฒนาไปได้มากกว่านี้อีกแล้ว ร่วมกับ เดนา ที่ภาพถ่ายของเธอในครั้งนี้ออกมาน่าผิดหวัง เนื่องจากเธอหันหลังให้กับกล้อง ทำให้ดูไม่เหมาะกับการถ่ายภาพโฆษณา สุดท้ายแล้ว เมื่อผลรวมคะแนนปรากฏออกมา เจสลีน ต้องเป็นผู้ที่ถูกส่งกลับบ้านเมื่อกลับถึงบ้านพัก มีอา รู้สึกประหลาดใจเป็นอย่างมากที่ถูกเรียกชื่อเป็นคนแรกในสัปดาห์ก่อน ในขณะที่ เดนา ยังคงรู้สึกเศร้า ที่เจสลีน ต้องถูกส่งกลับบ้าน วันต่อมา ที่ปรึกษานางแบบทั้งสามคนได้เข้ามาพูดคุยกับพวกเธอ ก่อนที่จะเดินทางไปยัง แอบโซลูท ยู ซึ่งเป็นสถานที่ออกกำลังกายใน กรุงเทพมหานคร โดยพวกเธอจะต้องแข่งขันกันปั่นจักรยานออกกำลังกายแบบเข้าจังหวะ โดยจะได้รับการฝึกสอนท่าเต้นขั้นพื้นฐานจากครูฝึกสอนก่อน จากนั้นพวกเธอจะได้รับการแบ่งกลุ่ม เพื่อแข่งขันกัน ซึ่งพวกเธอจะต้องคิดท่าตอนจบกันเองด้วย พวกเธอได้ถูกแบ่งกลุ่มกันดังนี้


title: เอเชียส์เน็กซต์ท็อปโมเดล ฤดูกาลที่ 6

text: ในการแข่งขันนั้น กลุ่มของอเดลา, มีอา และจากิน ทำออกมาได้อย่างน่าสนุกสนานและดูพร้อมเพรียงกัน ในขณะที่กลุ่มของ พิม, รูบินี และฮาน ก็ทำออกมาได้อย่างสนุกสนานเช่นเดียวกัน แต่ กลุ่มของเดนา, บิวติ และ วี ทำออกมาได้ไม่ค่อยดีนัก เนื่องจาก วี แสดงท่าทางบางท่าออกมาไม่เหมือนกับอีกสองคน สุดท้ายแล้ว กลุ่มของ อเดลา, มีอา และจากิน เป็นกลุ่มที่ชนะในการแข่งขันครั้งนี้ โดยพวกเธอจะได้ไปนวดผ่อนคลาย ที่ ควอน สปา โรงแรมแบงค็อก แมริออท เดอะ สุรวงศ์ เมื่อกลับถึงบ้านพัก พวกเธอจึงได้รับคะแนนจากการแข่งขันชิงรางวัล ซึ่งกลุ่มของ เดนา, บิวติ และ วี ได้รับคะแนนต่ำที่สุด ทำให้ เดนา และ วี รู้สึกกังวลใจเป็นอย่างมาก


title: เอเชียส์เน็กซต์ท็อปโมเดล ฤดูกาลที่ 6

text: การถ่ายภาพในสัปดาห์นี้ พวกเธอจะได้ถ่ายภาพแฟชั่น มวยปล้ำ ยุค 80's ในธีม สาวงามในสังเวียน ซึ่งพวกเธอจะต้องถ่ายทอดการต่อสู้ และความแข็งแกร่งให้ออกมาทางภาพถ่ายได้ โดยพวกเธอได้ถูกจับคู่กันดังนี้


title: เอเชียส์เน็กซต์ท็อปโมเดล ฤดูกาลที่ 6

text: อย่างไรก็ตาม มีอา ที่ถูกเรียกชื่อเป็นคนแรกในครั้งก่อน จะได้มีสิทธิ์ที่จะเลือกคู่ถ่ายภาพกับใครก็ได้ ซึ่งเธอได้เลือก เดนา ซึ่งทำให้ เดนา ต้องถูกตัดสินจากภาพถ่ายที่ต้องถ่ายกับคู่กับ มีอา เท่านั้น ในการถ่ายภาพนั้น จากิน ถูกวิจารณ์ว่าโพสแต่ท่าซ้ำๆเดิมๆ ซึ่งปิดบังใบหน้าของเธอจนเกือบหมด พิม ถูกวิจารณ์ในการแสดงสีหน้าที่ดูมากจนเกินไป ฮานและรูบินี ล้มเหลวในการถ่ายภาพร่วมกันให้ออกมาตรงกับจังหวะที่ต้องการ ทำให้พวกเธอต้องพยายามกันอย่างหนัก คู่ของ อเดลา วี และ บิวติ เดนา ทำออกมาได้อย่างน่าประทับใจ เช่นเดียวกันกับ มีอา ก็ทำให้ ยู ไซ และซินดี้ ทึ่งกับการถ่ายภาพที่ออกมาแข็งแกร่งและทรงพลัง


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน วี ได้รับคำชมในเรื่องของพลังงาน และเธอดูสูงมากในภาพ บิวติ ได้รับคำชมว่าเหมือนกับ ซูเปอร์ฮีโร จากิน ได้รับคำชมในภาพถ่ายที่ดูโดดเด่นเหมือนกับนักกีฬา มีอา, พิม และเดนา ได้รับคำวิจารณ์ทั้งในด้านบวกและลบ ในขณะที่ อเดลา ได้รับคำชมในเรื่องของดวงตาและท่าโพสที่ดูมีพลังที่แข็งแกร่ง เธอจึงได้รับคะแนนรวมสูงที่สุดในสัปดาห์นี้ และถึงแม้ว่า ฮาน กับ รูบินี จะได้รับคำวิจารณ์ในด้านบวกจากคณะกรรมการ แต่พวกเธอกลับต้องตกเป็นสองคนสุดท้าย เนื่องจาก กรรมการรู้สึกว่า ฮาน ยังคงไม่มั่นใจในศักยภาพที่ตัวเองมี และ รูบินี ปล่อยให้ความเครียด และความกดดันครอบคลุมตัวเธอเอง จนทำให้ประสิทธิภาพในการทำงานลดลง สุดท้ายแล้ว เมื่อผลรวมคะแนนออกมา ปรากฏว่า รูบินี ต้องถูกคัดออกจากการแข่งขันเมื่อกลับถึงบ้านพัก อเดลา รู้สึกดีใจเป็นอย่างมากที่ถูกเรียกชื่อเป็นคนแรกในสัปดาห์ก่อน ในขณะที่ ฮาน ยังคงรู้สึกประหลาดใจที่ยังได้อยู่ต่อในการแข่งขันแทนที่ของ รูบินี วันต่อมา ที่ปรึกษานางแบบของพวกเธอ ได้เข้ามาพบกับพวกเธอ ก่อนที่จะแจ้งให้ทราบว่า พิม จะได้ย้ายไปอยู่ในทีมของโมนิก้าแทน หลังจากนั้น พวกเธอจึงได้พบกับ คาร่า จี ที่ปรึกษานางแบบจากฤดูกาลที่แล้ว ซึ่งการแข่งขันในครั้งนี้ พวกเธอจะได้ถ่ายโฆษณาเพื่อคัดตัวกับ ผลิตภัณฑ์บำรุงผิว เอสแล็บ ของเอสเตติกา พวกเธอจะต้องท่องจำบท และสื่อสารออกมาหน้ากล้องในแบบฉบับที่เป็นตัวของตัวเอง สาวๆได้เดินทางมาที่ ปราชญ์เปรียวสตูดิโอ เพื่อทำความคุ้นเคยกับผลิตภัณฑ์ต่างๆ และทำความรู้จักกับ เจสสิกา ลิว ตัวแทนสินค้าของเอสเตติกา ที่จะมาเป็นกรรมการตัดสินการแข่งขันในครั้งนี้ด้วย ในการทำโฆษณานั้น อเดลา, จากิน, มีอา, เดนา และฮาน ทำออกมาได้อย่างน่าประทับใจ ในขณะที่ วี ต้องพยายามอย่างหนัก เมื่อเป็นการยากที่เธอจะต้องท่องจำบทเป็นภาษาอังกฤษ พิม หลับในเวลาที่ต้องทำการจำบท ทำให้เธอจำบทไม่ได้ในระหว่างถ่ายทำ บิวติ รู้สึกตื่นเต้นจนทำให้จำบทไม่ได้เลยแม้แต่น้อย ซึ่งสุดท้ายแล้ว อเดลา เป็นผู้ชนะในการแข่งขันครั้งนี้ เธอจะได้รับผลิตภัณฑ์จาก เอสแล็บ มูลค่า หนึ่งพันดอลล่าร์เป็นของรางวัล เมื่อกลับถึงบ้านพัก พวกเธอจึงได้รับแจ้งคะแนนจากการแข่งขัน ซึ่งอเดลา ได้รับคะแนนสูงที่สุด และพิมได้รับคะแนนต่ำที่สุด ต่อมา พวกเธอได้พบว่ามีอาหารจำนวนมาก พร้อมไวน์บนโต๊ะอาหาร ซึ่งพวกเธอได้รับจดหมายข้อความจาก ซินดี ว่าเป็นของรางวัลสำหรับการแข่งขันที่ผ่านมาครึ่งทางแล้ว ได้เกิดความตึงเครียดขึ้นอีกครั้ง เมื่อ มีอา ได้ตัดสินใจที่จะพูดความรู้สึกตรงๆกับ ฮาน ทำให้ฮาน รู้สึกไม่พอใจเป็นอย่างมาก เมื่อ มีอา บิดเบือนคำพูดของเธอ หลังจากนั้น พวกเธอจึงลงเล่นน้ำในสระว่ายน้ำ พร้อมถ่ายภาพเพื่อผ่อนคลายกันอย่างสนุกสนาน


title: เอเชียส์เน็กซต์ท็อปโมเดล ฤดูกาลที่ 6

text: การถ่ายภาพในสัปดาห์นี้ พวกเธอได้เดินทางมายัง เขตพระนคร โดยได้มุ่งหน้าไปที่รีสอร์ท เดอะ ระวีกัลยา แบงค็อก เพื่อถ่ายภาพเพื่อโชว์ความงามอย่างเป็นธรรมชาติในธีม เอสเตติกา แคปเจอร์ โมเมนท์ ในการถ่ายภาพนั้น อเดลา รู้สึกกดดันที่ต้องถ่ายคนแรก แต่เธอก็พยายามจนทำออกมาได้ดี ถึงแม้จะถูกติงเล็กน้อยในช่วงแรกว่าดูน่าเบื่อ วี ถูกวิจารณ์ว่า ดูโพสท่ามากจนเกินไปจนดูไม่เป็นธรรมชาติ แต่หลังจากนั้นเธอก็ทำได้ดีขึ้น จากิน พิม และเดนา ทำออกมาได้อย่างเป็นธรรมชาติมาก ฮาน ถูกวิจารณ์ว่าดูขาดพลังงาน และดูไม่ผ่อนคลาย มีอา ถูกวิจารณ์ว่าดูขาดความมั่นใจที่จะต้องโชว์รอยยิ้ม บิวติ ถูกตำหนิว่าเคลื่อนไหวเหมือนกับหุ่นยนต์


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน บิวติ ได้รับคำชมว่าเธอดูผ่อนคลายและดูมีความสุขมากในภาพ แต่ถูกตำหนิว่าเธอดูงงๆและดูเหม่อลอย จากิน ได้รับคำชมว่าผิวของเธอดูเปล่งประกาย และเธอดูสวยมาก แต่ก็ถูกตำหนิว่าอารมณ์ที่สื่อสารยังดูไม่ชัดเจนนัก พิม ได้รับคำชมว่าโครงหน้าดูสวยมาก แต่ถูกตำหนิว่าดูเบื่อๆ และดูไม่เข้ากับเนื้องาน วี ทำให้กรรมการชอบในภาพถ่าย แต่ถูกติงว่าเปลี่ยนท่าโพสบ่อยจนเกินไป อเดลา ได้รับการตอบรับที่ดีในภาพ แต่ถูกตำหนิว่า ท่าโพสดูแปลกๆ และถ่ายมุมหน้าแบบเดียวตลอดการถ่ายภาพ ถึงแม้ว่า เดนา จะได้รับคำวิจารณ์ในภาพว่า ดูเหมือนโฆษณาผมมากกว่าผิว และเธอน่าจะทำได้ดีกว่านี้ แต่เธอก็ได้ถูกเรียกชื่อเป็นคนแรกในสัปดาห์นี้ จากคะแนนรวมที่สูงที่สุด และภาพที่ได้รับชมด้านบวกว่าเธอดูสวยมากในภาพ และดูมีความเป็นตัวของตัวเอง รวมถึง เธอจะได้เป็นตัวแทนสินค้าคนใหม่ให้กับ เอสแล็บ อีกด้วย มีอา ต้องตกเป็นสองคนสุดท้าย จากภาพที่ออกมาดูไม่ใช่การโฆษณาผิว และเธอดูขาดความมั่นใจในตัวเองเป็นอย่างมาก ร่วมกับ ฮาน ที่ถูกวิจารณ์อย่างหนักว่า เธอดูน่าอึดอัดและดูน่าเบื่อ รวมถึงภาพของเธอไม่เป็นที่ชื่นชอบของคณะกรรมการเลยแม้แต่น้อย สุดท้ายแล้ว เมื่อผลรวมคะแนนออกมา ปรากฏว่า มีอา ได้ไปต่อ และ ฮาน ต้องถูกส่งกลับบ้าน


title: เอเชียส์เน็กซต์ท็อปโมเดล ฤดูกาลที่ 6

text: เมื่อกลับถึงบ้านพัก สาวๆต่างแสดงความยินดีกับเดนา ที่ถูกเรียกชื่อเป็นคนแรกในสัปดาห์ก่อน ในขณะที่ บิวติ ยังคงรู้สึกเศร้าใจที่ ฮาน ต้องถูกส่งกลับบ้าน เนื่องจากพวกเธอนั้นสนิทกันมาก วันต่อมา ที่ปรึกษานางแบบทั้งสามคน ได้เข้ามาพบพวกเธอที่บ้านพัก เพื่อพูดคุยเกี่ยวกับการแข่งขันในสัปดาห์ก่อน ต่อมา พวกเธอได้เดินทางมาที่ โรลเลอร์ โดม ที่ ดิ เอมโพเรียม เพื่อฝึกการเล่นโรลเลอร์ เดอร์บี้ ซึ่งเป็นกีฬาชนิดหนึ่งที่จะต้องใส่รองเท้าสเก็ตในการเล่น และเล่นกันแบบเป็นทีม โดยพวกเธอจะถูกแบ่งออกเป็นสองทีมเพื่อแข่งขันกัน โดยจะได้สาวๆจาก แบงค็อก โรลเลอร์ เดอร์บี้ ทีม คอยช่วยเหลือในการแข่งขัน ซึ่งสาวๆต้องพยายามกันอย่างหนัก เนื่องจากพวกเธอส่วนใหญ่ไม่มีประสบการณ์ในการเล่นมาก่อน ยกเว้น เดนาและพิม ที่เล่นได้อย่างคล่องแคล่ว โดยจุดมุ่งหมายของการแข่งขันนี้ เพื่อให้พวกเธอรู้จักกับคำว่า เมื่อไรที่ล้ม จะต้องลุกขึ้นมาได้อีกครั้งเสมอ ซึ่งสุดท้ายแล้ว ทีมของเดนา บิวติ อเดลา และจากิน เป็นทีมที่ชนะในการแข่งครั้งนี้ โดยพวกเธอจะได้ไปนวดผ่อนคลายที่ ดิ อิมพีเรียล สปา ระวีกัลยารีสอร์ท และเป็นที่น่าประหลาดใจ เมื่อพวกเธอได้ทราบว่า จะไม่มีการให้คะแแนนสำหรับการแข่งขันในครั้งนี้


title: เอเชียส์เน็กซต์ท็อปโมเดล ฤดูกาลที่ 6

text: การถ่ายภาพในสัปดาห์นี้ พวกเธอจะได้ถ่ายภาพแนวป็อป แบบแฟชั่นชั้นสูง ที่สามารถเห็นได้อย่างโดดเด่นทั่วไปตามหน้านิตยสาร ในธีม "ชี อิน แฟชั่น" ซึ่งพวกเธอจะได้ถ่ายภาพร่วมกับ ที่ปรึกษานางแบบของพวกเธอแต่ละคน ซึ่งในการถ่ายภาพนั้น เดนา, อเดลา และบิวติ ทำออกมาได้เป็นอย่างดี ในขณะที่ พิมและมีอา ต้องพยายามกันอย่างหนัก วี ถูกวิจารณ์ว่าขาดปฏิสัมพันธ์กับชิคิน และจากิน ถูกวิจารณ์ว่าดูน่าเบื่อและดูขี้เกียจ


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน พิม ได้รับคำชมว่า มีพัฒนาการที่ดี แต่ถูกตำหนิว่าภาพของเธอนั้น อ้าปากเยอะเกินไป เดนา ได้รับคำชมในภาพถ่ายที่ดูโดดเด่น และดูไม่ขายของมากจนเกินไป มีอา ได้รับการตอบรับที่ดี แต่ถูกตำหนิว่าถ่ายภาพออกมามีมิติเดียว และโพสท่าเยอะเกินไป อเดลา ได้รับคำชมในการแสดงอารมณ์ทางสีหน้า และขายชุดที่เธอใส่ ภาพของบิวติ ออกมาโดดเด่น และเป็นแฟชั่นชั้นสูงมาก เธอจึงได้รับคะแนนสูงที่สุดในสัปดาห์นี้ วี ต้องตกเป็นสองคนสุดท้าย จากภาพที่ออกมาดูแก่กว่าความเป็นจริง และกรรมการไม่ชอบการแสดงออกทางสีหน้าของเธอในภาพ ร่วมกับ จากิน ที่การถ่ายภาพในสัปดาห์นี้เธอดูขาดความมั่นใจ และแววตาในภาพนั้นดูว่างเปล่า รวมถึงกรรมการรู้สึกเธอมีข้อแก้ตัวที่ทำออกมาได้ไม่ดี เมื่อรวมคะแนนออกมาแล้ว ปรากฏว่า วี ได้ไปต่อในการแข่งขัน และจากิน ต้องถูกส่งกลับบ้าน ท่ามกลางความตกกตะลึงของสาวๆที่เหลืออยู่ เมื่อกลับถึงบ้านพัก บิวติ รู้สึกดีใจที่เธอเป็นคนแรก ที่สามารถถ่ายภาพได้ดีที่สุดถึงสองครั้งแล้ว ในขณะที่ วี ยังคงรู้สึกเศร้าใจ เนื่องจากเธอคิดว่า จากิน เหมาะสมที่จะได้อยู่ในการแข่งขันต่อมากกว่าตัวเธอ วันต่อมา เมนเทอร์ของพวกเธอ ได้เข้ามาพบกับพวกเธอเพื่อพูดคุย และแจ้งให้ทราบว่า นับจากตอนนี้ไป เมนเทอร์จะไม่สามารถเข้ามาช่วยเหลือพวกเธอในการแข่งขันได้อีกต่อไปแล้ว ต่อมา ยู ไซ ได้เข้ามาพบกับพวกเธอที่บ้านพัก พร้อมพา พริสซิลล่า ไอแอนสัน แฟชันสไตลิสต์ของรายการมาด้วย เนื่องจากการแข่งขันในสัปดาห์นี้ พวกเธอจะต้องถ่ายภาพเพื่อบอกเล่าเรื่องราว ผ่านสไตล์การแต่งตัวทั้งสามแบบ โดยใช้กล้องจากโทรศัพท์มือถือ หัวเหว่ย พี 20 โปร ซึ่งพวกเธอจะได้จับกลุ่มกันสามคนเพื่อถ่ายภาพกันในแต่ละแนว ซึ่งในการแข่งขันนั้น สาวๆต่างช่วยเหลือซึ่งกันและกัน จนทำกันออกมาได้เป็นอย่างดี และกลุ่มของ บิวติ เดนา และอเดลา ทำออกมาได้ถูกใจ พริสซิลล่า มากที่สุด พวกเธอจึงเป็นทีมที่ชนะ และได้รับเวลาห้านาทีพิเศษเพิ่มในการถ่ายภาพประจำสัปดาห์


title: เอเชียส์เน็กซต์ท็อปโมเดล ฤดูกาลที่ 6

text: การถ่ายภาพในครั้งนี้ พวกเธอจะได้ถ่ายภาพแบบแฟชั่นชั้นสูง ให้กับ นิตยสาร ฮาร์เปอร์ บาซาร์ ไทยแลนด์ โดยสไตล์แฟชั่นจะเป็นแนวพินอัพ ยุค 30’s ฉากในการถ่ายจะเป็นเมืองจำลองขนาดเล็ก ในธีม ลาร์จเจอร์ แดน ไลฟ์ ในการถ่ายภาพนั้น เดนา ทำออกมาได้ดี พิม ถูกวิจารณ์ว่าไม่สามารถควบคุมใบหน้าตัวเองได้ อเดลา ต้องพยายามอย่างหนัก เนื่องจากเธอทำออกมาไม่ตรงกับความต้องการของซินดี บิวติ ถูกวิจารณ์ในช่วงแรกว่าดูน่าเบื่อ แต่หลังจากนั้นก็ทำได้ดีขึ้น ในขณะที่ วี ถูกวิจารณ์ว่าโพสท่าห่อไหล่มากเกินไป จนทำให้ตัวเธอดูเล็กกว่าเดิม และ มีอา ถูกวิจารณ์ว่าสีหน้าดูขาดความมั่นใจ


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน บิวติ ได้รับคำชมว่าเคลื่อนไหวในภาพได้ดี รวมถึงใบหน้าเธอมีเอกลักษณ์เป็นอย่างมาก อเดลา ถูกตำหนิว่า ภาพของเธอนั้นดูเก้ๆกังๆ และท่าโพสดูเป็นพื้นฐานจนเกินไป พิม กรรมการชอบอารมณ์ในภาพที่ดูขัดแย้งกัน แต่ถูกติงว่า แสงไฟไม่เข้าในดวงตาเธอ ภาพของเดนา ออกมาดูทันสมัย และกรรมการชอบการโพสท่านั่งของเธอเป็นอย่างมาก เธอจึงถูกเรียกชื่อเป็นคนแรกในสัปดาห์นี้ ทิ้งให้ วี ต้องตกเป็นสองคนสุดท้าย จากภาพที่เป็นภาพเดียวจากการถ่ายทั้งหมดที่เธอทำได้ดีที่สุด รวมถึงกรรมการยังรู้สึกว่าเธอปล่อยให้อารมณ์วิตกกังวลครอบงำเธอ และเธอดูสูญเสียความตั้งใจไปหมดแล้ว ร่วมกับ มีอา ที่ถ่ายภาพในครั้งนี้ออกมาดูน่าอึดอัด และดูไม่เป็นธรรมชาติ เมื่อผลรวมคะแนนออกมา ปรากฏว่า วี ต้องถูกส่งกลับบ้าน และ มีอา ได้อยู่ต่อในการแข่งขันเมื่อกลับถึงบ้านพัก สาวๆต่างแสดงความยินดีกับ เดนา ที่ถูกเรียกชื่อเป็นคนแรกในสัปดาห์ก่อน ทำให้ อเดลา รู้สึกว่า เดนา เป็นผู้เข้าแข่งขันที่แข็งแกร่งมาก วันต่อมา เมนเทอร์ทั้งสามคนได้เข้ามาพบกับพวกเธอเป็นครั้งสุดท้าย เพื่อให้กำลังใจแก่พวกเธอ สาวๆได้เดินทางมาพบกับ การแสดงโชว์ขับรถสุดผาดโผน ซึ่งได้ปรากฏ ซินดี ได้นั่งอยู่ในรถคันดังกล่าวด้วย ซึ่ง เธอได้แนะนำให้สาวๆรู้จักกับ รัส สวิฟฟ์ ผู้ที่เป็นนักแสดงการขับรถแบบผาดโผนมืออาชีพ เพื่อทดสอบให้เห็นถึงความแข็งแกร่งและความปลอดภัยของรถยนต์ ซูบารุ เอ็กซ์วี การถ่ายภาพในสัปดาห์นี้ พวกเธอจะต้องถูกห้อยตัวกับสลิง และโพสท่าอยู่บนรถยนต์ ซูบารุ ที่เอียงนอนตะแคงข้าง เพื่อถ่ายทอดความมั่นใจในความสมดุล และความแข็งแกร่งในแบบของซูเปอร์ฮีโร่สาว ในการถ่ายภาพนั้น สาวๆต้องพยายามอย่างมาก เนื่องจากเป็นการยากที่จะต้องควบคุมร่างกายให้โพสท่าได้ในแบบที่ต้องการ แต่หลังจากได้รับคำแนะนำของซินดี พวกเธอก็ทำกันออกมาได้ดีขึ้น


title: เอเชียส์เน็กซต์ท็อปโมเดล ฤดูกาลที่ 6

text: วันต่อมา สาวๆได้เดินทางมาพบกับ ยู ไซ และ นักแสดงนักร้องชื่อดัง ชาวเวียดนาม โห่ หง็อก ห่า เพื่อถ่ายภาพยนตร์แฟชั่นให้กับ รถยนต์ ซูบารุ พวกเธอจะต้องถ่ายทำกันในซีนที่แตกต่างกันไป ซึ่งการตัดต่อนั้น จะนำเสนอถึงเส้นทางในการแข่งขันของพวกเธอตั้งแต่เริ่มต้นจนถึงปัจจุบัน ก่อนที่สัปดาห์หน้านั้น จะเป็นการตัดสินในรอบชิงชนะเลิศ ในการถ่ายทำนั้น พวกเธอต่างทำออกมาได้อย่างน่าประทับใจ


title: เอเชียส์เน็กซต์ท็อปโมเดล ฤดูกาลที่ 6

text: ในห้องตัดสิน เดนา ได้รับคำชมว่า ภาพของเธอนั้นเข้าถึงอารมณ์และดูสมดุลที่สุด แต่ถูกติงเล็กน้อยว่าแสดงสีหน้านิ่งเกินไป ภาพของมีอา ทำให้กรรมการประทับใจกับการแสดงออกของพลังที่ดูเข้มแข็ง และดูกล้าหาญเป็นอย่างมาก เธอจึกถูกเรียกชื่อเป็นคนแรก และผ่านเข้าสู่รอบชิงชนะเลิศเป็นคนแรก ในขณะเดียวกัน ซินดี ทำให้สาวๆต้องรู้สึกตกใจ เมื่อเธอกล่าวว่า จะต้องมีผู้ที่ถูกคัดออกถึงสองคน ทำให้ อเดลา พิม และบิวติ ต้องตกเป็นสามคนสุดท้าย เนื่องจาก กรรมการรู้สึกว่า อเดลา ยังไม่สามารถแสดงบุคลิกออกมาได้ชัดเจนมากพอ ถึงแม้เธอจะถ่ายภาพออกมาได้อย่างแข็งแกร่งก็ตาม พิม ถ่ายภาพออกมาในครั้งนี้ดูนิ่ง ขาดความมั่นใจ และดูไม่เป็นนางแบบ อีกทั้ง ในการแข่งขันที่ผ่านมา เธอยังไม่สามารถทำผลงานออกมาได้ดีที่สุดเลยสักครั้ง บิวติ ถ่ายภาพออกมาดูกลัวที่จะล้ม รวมถึง กรรมการยังรู้สึกกังวลว่าเธอจะต้องถูกผลักดันอย่างมาก ถึงจะสามารถทำออกมาได้ดี เมื่อผลคะแนนปรากฏออกมา อเดลา ได้ผ่านเข้าสู่รองชิงชนะเลิศเป็นคนสุดท้าย ทำให้ พิม และบิวติ ต้องถูกส่งกลับบ้านเป็นตอนที่ประมวลภาพการแข่งขันที่ผ่านมาตั้งแต่เริ่มต้นของผู้เข้าแข่งขันสามคนสุดท้าย และภาพที่ไม่เคยเห็นมาก่อน อาทิ เช่น จากิน ใช้จดหมายจาก เจสลีน เป็นสื่อแทนตัวว่ายังอยู่ที่นี่กับพวกเธอ เป็นต้น


title: เอเชียส์เน็กซต์ท็อปโมเดล ฤดูกาลที่ 6

text: เมื่อกลับถึงบ้านพัก มีอา รู้สึกดีใจเป็นอย่างมาก ที่ถ่ายภาพได้ดีที่สุดในสัปดาห์ก่อน ทำให้เธอมีความมั่นใจเพิ่มมากขึ้น ในขณะที่ อเดลา และเดนา ยังคงรู้สึกเหลือเชื่อที่ได้ผ่านเข้าสู่รอบสามคนสุดท้ายของการแข่งขัน วันต่อมา สาวๆได้เดินทางมาที่ ดิ อะพอธธิคารี เวนิว ซึ่งเป็นสถานที่จัดงานแต่งงานสไตล์ยุโรป และได้พบกับ ซินดี และ ยู ไซ ซึ่งพวกเธอจะได้ถ่ายภาพกันครั้งสุดท้าย ในธีม เดอะ เซเลเบรชัน เพื่อเก็บช่วงเวลาที่น่าจดจำในการแข่งขัน มาเฉลิมฉลอง โดยซินดี ได้สร้างความประหลาดใจให้กับพวกเธอ ด้วยการเผยว่า ครอบครัวและคนที่พวกเธอรัก จะได้มีส่วนร่วมในการถ่ายภาพครั้งนี้ด้วย ในการถ่ายภาพนั้น มีอา ได้รับคำวิจารณ์ว่า เคลื่อนไหวร่างกายมากจนเกินไป ทำให้ดูไม่เป็นนางแบบ ซึ่งหลังจากได้รับคำวิจารณ์ เธอก็ทำออกมาได้ดีขึ้น เดนา ทำให้ ซินดี และ ยู ไซ ประทับใจกับการเต้นรำในการถ่ายภาพที่ดูมีความเซ็กซี่และมีความสุข ในขณะที่ อเดลา ก็สามารถโชว์พลังงานที่ดูมีความสุขออกมาได้ดีเช่นเดียวกัน ต่อมา สาวๆทั้งสามคนได้เดินทางมายัง บ้านสุริยาศัย ซึ่งเป็นร้านอาหารไทยตำรับชาววัง และพวกเธอก็ต้องประหลาดใจเป็นอย่างมาก เมื่อพบว่า ผู้เข้าแข่งขันที่ถูกคัดออกไปแล้ว ได้มาร่วมรับประทานอาหารกับพวกเธอด้วย ทำให้พวกเธอดีใจเป็นอย่างมากที่ได้พบกันอีกครั้ง


title: เอเชียส์เน็กซต์ท็อปโมเดล ฤดูกาลที่ 6

text: วันต่อมา พวกเธอได้เดินทางมาที่ โรงแรมแบงค็อก แมริออท เดอะ สุรวงศ์ เพื่อเดินแบบครั้งสุดท้าย โดยในห้องจัดเลี้ยงจะถูกเซ็ตขึ้นมาในแบบบรรยากาศของสวรรค์เขตร้อน ในธีมที่มีชื่อว่า พาราดิโซ โดยสวมเสื้อผ้าพร้อมใส่คอลเล็คชั่น จาก ทูบ แกลลอรี่ และเสื้อผ้าแนวอวองค์-การ์ด จาก ฮุคส์ บาย ประภากาศ ซึ่งผู้เข้าแข่งขันที่ถูกคัดออกไปแล้ว และเหล่าเมนเทอร์ของพวกเธอ จะได้มีส่วนร่วมในการเดินแบบครั้งนี้ด้วย ซึ่งในการเดินแบบนั้น พวกเธอทั้งสามคนก็สามารถทำออกมาได้อย่างน่าประทับใจ


title: เอเชียส์เน็กซต์ท็อปโมเดล ฤดูกาลที่ 6

text: การตัดสินในรอบชิงชนะเลิศนั้น มีอา ได้รับคำวิจารณ์ว่าในเรื่องของท่าโพสในภาพนั้น ดูมีชีวิตชีวา และมีความจริงใจ แต่ถูกติว่า ลืมควบคุมการแสดงออกทางสีหน้า ในส่วนของการเดินแบบนั้น ทำออกมาได้ดี แต่บางครั้งก็ดูแข็งทื่อ และแสดงความกังวลออกมาทางสีหน้า เดนา ได้รับคำชมว่า ในภาพนั้น เธอดูโดดเด่น ดูมีความสุข และมีความอ่อนหวานในขณะเดียวกัน ส่วนในการเดินแบบนั้น แข็งแกร่งและเป็นที่น่าจดจำมาก อเดลา ได้รับคำชมว่าในภาพนั้นดูเป็นแฟชั่นชั้นสูง และดูธรรมชาติเป็นอย่างมาก แต่ในการเดินแบบนั้น ถูกวิจารณ์ว่าลืมในเรื่องของจังหวะ และเดินเร็วจนเกินไป หลังจากที่กรรมการได้ปรึกษาหารือเสร็จสิ้น ซินดี จึงได้ประกาศว่า เอเชีย เน็กซต์ ทอป โมเดล คนที่หก คือ เดนา สโลซาร์


title: การประชุมกาซาบล็องกา

text: การประชุมกาซาบล็องกา(รหัสนามว่า ซิมโบล) ได้ถูกจัดตั้งขึ้นที่โรงแรม Anfa ในกาซาบล็องกา ฝรั่งเศสโมร็อกโก ตั้งแต่วันที่ 14 ถึง 24 มกราคม ค.ศ. 1943 เพื่อวางแผนทางยุทธศาสตร์ของฝ่ายสัมพันธมิตรในทวีปยุโรปในช่วงขั้นต่อไปของสงครามโลกครั้งที่สอง ผู้ที่ได้เข้าร่วมประชุมในครั้งนี้ได้แก่ ประธานาธิบดีแห่งสหรัฐ แฟรงกลิน ดี. โรสเวลต์ และนายกรัฐมนตรีแห่งสหราชอาณาจักร วินสตัน เชอร์ชิล นอกจากนี้ยังได้มีผู้เข้าร่วมการประชุมที่เป็นตัวแทนของกองกำลังฝรั่งเศสเสรี ได้แก่ นายพล ชาร์ล เดอ โกล และ Henri Giraud แม้ว่าพวกเขาจะมีบทบาทที่เล็กน้อยและไม่ใช่ส่วนหนึ่งของการวางแผนทางทหาร ผู้นำ โจเซฟ สตาลิน ได้ปฏิเสธที่จะเข้าร่วมประชุม เนื่องจากการสู้รบอย่างต่อเนื่องในยุทธการที่สตาลินกราด ซึ่งเขาเป็นที่ความต้องการที่จะอยู่ในสหภาพโซเวียต


title: การประชุมกาซาบล็องกา

text: วาระการประชุมในครั้งนี้ได้กล่าวถึงรายละเอียกของขั้นตอนทางยุทธวิธี การจัดสรรทรัพยากรและเปิดประเด็นที่กว้างขวางของนโยบายทางการฑูต การถกเถียงและการเจรจาต่อรองได้ก่อให้เกิดสิ่งที่เป็นรู้จักกันคือ คำแถลงการณ์กาซาบล็องกา และอาจเป็นคำยั่วยุมากที่สุดในประวัติศาสตร์ของวัตถุประสงค์คือ "การยอมจำนนโดยไร้เงื่อนไข" หลักการของ"การยอมจำนนโดยไร้เงื่อนไข"มาเพื่อเป็นตัวแทนของเสียงเป็นหนึ่งเดียวของฝ่ายสัมพันธมิตรที่ไม่ยอมโอนอ่อน—ตัดสินใจอย่างแน่วแน่ว่าฝ่ายอักษะจะต้องสู้รบจนต้องพบความปราชัยอย่างถึงที่สุด


title: การประชุมไคโร

text: การประชุมไคโร (รหัสนามว่า เซ็กทันท์; sextant) เมื่อวันที่ 22–26 พฤศจิกายน ค.ศ. 1943 จัดขึ้นในกรุงไคโร ประเทศอียิปต์ ได้สรุปใจความถึงการเป็นพันธมิตรร่วมต่อต้านญี่ปุ่นในช่วงสงครามโลกครั้งที่สองและการตัดสินใจเกี่ยวกับเอเชียหลังสงคราม ผู้ที่เข้าร่วมประชุม ได้แก่ ประธานาธิบดีแห่งสหรัฐ แฟรงกลิน ดี. โรสเวลต์, นายกรัฐมนตรีแห่งสหราชอาณาจักร วินสตัน เชอร์ชิล และจอมทัพ เจียง ไคเชก แห่งสาธารณรัฐจีน ผู้นำโซเวียต โจเซฟ สตาลินได้ปฏิเสธที่จะเข้าร่วมการประชุมเพราะการเข้าพบกับเจียงอาจจะทำให้ส่งผลกระทบระหว่างสหภาพโซเวียตและญี่ปุ่น(กติกาสัญญาความเป็นกลางโซเวียต–ญี่ปุ่น ค.ศ. 1941 เป็นข้อตกลงห้าปีของความเป็นกลางระหว่างสองประเทศ ใน ค.ศ. 1943 สหภาพโซเวียตไม่ได้ทำสงครามกับญี่ปุ่น เว้นแต่จีน, สหราชอาณาจักร และสหรัฐฯเท่านั้น)


title: การประชุมไคโร

text: การประชุมไคโรได้จัดตั้งขึ้นที่บ้านพักของเอกอัครราชทูตสหรัฐอเมริกาประจำอียิปต์ Alexander Comstock Kirk ใกล้กับสุสานพีระมิด


title: การประชุมไคโร

text: สองวันต่อมา สตาลินได้เข้าพบกับโรสเวลต์และเชอร์ชิลในเตหะราน อิหร่าน สำหรับการประชุมเตหะราน


title: การประชุมไคโร

text: ฝ่ายอเมริกันไม่ได้ต้องการให้ฝรั่งเศสกลับไปครองอินโดจีน ได้เสนอให้เจียง ไคเชกเข้าควบคุมอินโดจีนฝรั่งเศสไว้ทั้งหมด แต่เจียง ไคเชกได้ปฏิเสธข้อเสนอนี้ต่อหน้าสาธารณชน


title: การประชุมไคโร

text: ปฏิญญาไคโรได้ประกาศออกไป เมื่อวันที่ 27 พฤศจิกายน ค.ศ. 1943 และได้ปล่อยในคำแถลงการณ์ไคโรผ่านวิทยุ เมื่อวันที่ 1 ธันวาคม ค.ศ. 1943 ได้ระบุถึงเจตนารมณ์ของฝ่ายสัมพันธมิตรที่จะใช้กำลังทางทหารอย่างต่อเนื่องจนกว่าญี่ปุ่นจะยอมจำนนอย่างไม่มีเงื่อนไข มาตราการหลักของปฏิญญาไคโรคือประเทศทั้งสามแห่งฝ่ายสัมพันธมิตรได้ต่อสู้รบในสงครามเพื่อขัดขวางและลงทัณฑ์ของการรุกรานของญี่ปุ่น พวกเขาไม่ได้แสวงหาผลประโยชน์เพื่อพวกเขาเอง และจะไม่เกี่ยวข้องกับสงครามการขยายดินแดนภายหลังความขัดแย้ง "ญี่ปุ่นได้แย่งชิงหมู่เกาะทั้งหมดในมหาสมุทรแปซิฟิกซึ่งพวกเขาได้เข้ายึดหรือครอบครองตั้งแต่จุดเริ่มต้นของสงครามโลกครั้งที่หนึ่ง ในปี ค.ศ. 1914", "ดินแดนทั้งหมดที่ญี่ปุ่นได้แย่งชิงมาจากจีน รวมทั้งแมนจูเรีย เกาะฟอร์โมซา(ไต้หวัน) และเกาะเปสกาโดเรส(เผิงหู)จะต้องนำกลับคืนสู่สาธารณรัฐจีน" ญี่ปุ่นจะต้องถูกขับออกไปจากดินแดนอื่นๆทั้งหมดที่พวกเขาได้กระทำความโหดร้ายและความละโมบ และ"ในขณะเดียวกัน ประเทศเกาหลีจะได้รับการปลดปล่อยและเป็นอิสระ"


title: ความเป็นชาย

text: ความเป็นชาย () คือ คุณสมบัติ พฤติกรรมและบทบาทที่เกี่ยวข้องกับเด็กผู้ชายและผู้ชาย โดยสังคมเป็นผู้กำหนดต่างจากความหมายของเพศชาย มาตร่ฐานต่างกันไปตามวัฒนธรรมและยุคสมัย ทั้งเพศชายและเพศหญิงสามารถแสดงออกลักษณะและพฤติกรรมของผู้ชายได้


title: ความเป็นชาย

text: ลัษณะที่แสดงถึงความเป็นชายในสังคมตะวันตกได้แก่ ความกล้าหาญ พึงพาตนเอง ความรุนแรง และการกล้าแสดงออก ความเป็นลูกผู้ชาย(Machismo)เป็นรูปแบบหนึ่งของความเป็นชายที่เน้นพลังอำนาจและความเป็นชายโดยไม่คำนึงถึงผลกระทบและหน้าที่


title: ความเป็นหญิง

text: ความเป็นหญิง() คือ คุณสมบัติ พฤติกรรมและบทบาทที่เกี่ยวข้องกับเด็กผู้หญิงและผู้หญิง ความเป็นหญิงส่วนหนึ่งสังคมเป็นผู้กำหนดและอีกส่วนจากลักษณะทางชีววิทยา แตกต่างจากนิยามของเพศหญิงที่ทั้งเพศชายและเพศหญิงสามารถแสดงออกถึงความเป็นหญิงได้


title: ความเป็นหญิง

text: ลัษณะที่แสดงถึงความเป็นหญิงได้แก่ ความอ่อนโย เห็นใจผู้อื่น และความอ่อนไหว แม้ว่าลัษณะความเป็นหญิงจะขึ้นอยู่กับสถานที่และสิ่งแวดล้อมและได้รับอิทธิพลจากทั้งสังคมและวัฒนธรรม ในประเทศที่ไม่ได้พูดภาษาอังกฤษ บางคอนเซ็ปหรือสิ่งของก็ถูกมองว่าดูมีความเป็นหญิงหรือความเป็นชาย


title: สงครามโกนบอง–หงสาวดี

text: สงครามโกนบอง–หงสาวดี (; ) เป็นสงครามที่สู้กันระหว่างราชอาณาจักรโกนบองและราชอาณาจักรหงสาวดีใหม่ในพม่าตั้งแต่ ค.ศ. 1752 ถึง 1757 เป็นสงครามชุดสุดท้ายในระหว่างโกนบองอันเป็นกลุ่มผู้ใช้ภาษาพม่าซึ่งอยู่ทางเหนือกับหงสาวดีอันเป็นกลุ่มผู้ใช้ภาษามอญซึ่งอยู่ทางใต้ จบลงด้วยความพ่ายแพ้ของมอญซึ่งเคยครองภาคใต้มาหลายร้อยปี


title: สงครามโกนบอง–หงสาวดี

text: สงครามนี้เริ่มในเดือนเมษายน ค.ศ. 1752 ในสภาพขบวนการอิสระต่อต้านอำนาจกองทัพหงสาวดีที่เพิ่งยึดอำนาจจากราชอาณาจักรตองอู การต่อต้านดังกล่าวมีผู้นำคือพระเจ้าอลองพญาผู้ก่อตั้งราชอาณาจักรโกนบอง พระองค์สามารถเอาชัยในพื้นที่พม่าตอนบนได้ทั้งหมดเมื่อสิ้น ค.ศ. 1753 หงสาวดีจากภาคใต้จึงรุกรานกลับอย่างเต็มรูปแบบใน ค.ศ. 1754 แต่ไม่สำเร็จ เมื่อเวลาผ่านไป สงครามก็มีลักษณะทางชาติพันธุ์มากขึ้น เพราะเป็นการสู้กันของพม่าจากทางเหนือกับมอญจากทางใต้ กองทัพโกนบองเข้าสู่พม่าตอนล่างในเดือนมกราคม ค.ศ. 1755 ยึดดินดอนสามเหลี่ยมอิรวดีและเมืองดะโกนเป็นผลสำเร็จในเดือนพฤษภาคมของปีนั้น เมืองท่าสิเรียมที่อยู่ในความพิทักษ์ของกลุ่มฝรั่งเศสยื้อสงครามออกไปอีก 14 เดือน แต่ถูกตีแตกในเดือนกรกฎาคม ค.ศ. 1756 ทำให้ฝรั่งเศสยุติบทบาทในสงครามครั้งนี้ ต่อมาในเดือนพฤษภาคม ค.ศ. 1757 ฝ่ายโกนบองยึดพะโคเมืองหลวงของหงสาวดีไว้ได้ ราชอาณาจักรหงสาวดีที่ตั้งมาได้ 16 ปีจึงล่มสลายลง กองกำลังมอญแห่งหงสาวดีถอยไปตั้งตัวในคาบสมุทรตะนาวศรีอยู่หลายปีโดยได้ความช่วยเหลือจากกรุงศรีอยุธยา แต่พม่าแห่งโกนบองยึดคาบสมุทรดังกล่าวคืนจากกรุงศรีอยุธยาและขับไล่มอญออกไปได้ใน ค.ศ. 1765


title: สงครามโกนบอง–หงสาวดี

text: เมื่อสิ้นสงคราม กลุ่มชาติพันธุ์พม่าจากทางเหนือเข้าตั้งรกรากในคาบสมุทรตะนาวศรี และในต้นคริสต์ศตวรรษที่ 19 การกลืนและสมรสกันระหว่างชาติพันธุ์ทำให้มอญกลายเป็นชนกลุ่มน้อยไปในที่สุด


title: มอซือ

text: มอซือ หรือ จักรพรรดินีเหมา (; สิ้นพระชนม์ 22 กันยายน 237) พระนามเดิม ไม่ทราบ ฐานันดรศักดิ์ จักรพรรดินีหมิงเต้า จักรพรรดินีแห่ง วุยก๊ก ระหว่าง ยุคสามก๊ก ของจีนพระนางอภิเษกกับ พระเจ้าเว่ยหมิง หรือ พระเจ้าโจยอย จักรพรรดิองค์ที่ 2 ของวุยก๊ก


title: มอซือ

text: มอซือเป็นพระสนมของพระเจ้าโจยอยตั้งแต่รัชสมัยของพระราชบิดา พระเจ้าเว่ยเหวิน หรือ พระเจ้าโจผี ปฐมจักรพรรดิของวุยก๊กเมื่อครั้งยังดำรงพระยศเป็น ผิงยฺเหวียนหฺวัง


title: คำให้การขุนหลวงวัดประดู่ทรงธรรม

text: คำให้การขุนหลวงวัดประดู่ทรงธรรม เอกสารจากหอหลวง เป็นเอกสารยุคปลายกรุงศรีอยุธยา สันนิษฐานว่าเขียนขึ้นราวรัชสมัยของสมเด็จพระบรมราชาธิราชที่ 3 หรือ พระเจ้าอยู่หัวบรมโกศ มีเนื้อหาเป็นเรื่องเล่าจากความทรงจำ สันนิษฐานว่ารับการคัดลอกและเรียบเรียงจากต้นฉบับในหอหลวง


title: คำให้การขุนหลวงวัดประดู่ทรงธรรม

text: เอกสารบรรยายสภาพกรุงศรีอยุธยาโดยละเอียด ข้อมูลเหล่านี้เมื่อสำรวจศึกษาพื้นที่แล้ว พบว่ามีความถูกต้องแม่นยำ ในส่วนหลังของเอกสารบรรยายถึงโบราณราชประเพณี ได้แก่ ธรรมเนียมถือน้ำ พระราชพิธีลงสรงเจ้าฟ้า พิธีโสกันต์ ว่าด้วยเครื่องยศสำหรับศพ แบบอย่างการพระเมรุ ยังมีบรรยายถึงตำแหน่งยศพระราชาคณะฐานานุกรม มีตอนที่ว่าด้วยพระพิไชยเสนา เป็นตำราสอนข้อความประพฤติของราชการ ตอนสุดท้ายเล่าเกี่ยวกับเหตุการณ์สมัยอยุธยาตอนปลาย ตั้งแต่รัชสมัยสมเด็จพระเจ้าอยู่หัวบรมโกศ สมเด็จพระเจ้าอุทุมพรและช่วงต้นรัชกาลสมเด็จพระเจ้าเอกทัศน์


title: คำให้การขุนหลวงวัดประดู่ทรงธรรม

text: ตีพิมพ์ครั้งแรกใน "แถลงงานประวัติศาสตร์ เอกสาร โบราณคดี" ตั้งแต่ฉบับปีที่ 3 เล่ม 1 (มกราคม 2512) ถึงฉบับปีที่ 5 เล่ม 2 (พฤษภาคม 2514) ใช้ชื่อเอกสารนี้ว่า "คำให้การขุนหลวงวัดประดู่ทรงธรรม" รวม 6 ฉบับ ต่อมาจึงได้รวมพิมพ์เป็นเล่มเมื่อ พ.ศ. 2534 โดยคณะกรรมการชำระประวัติศาสตร์ไทยและจัดพิมพ์เอกสารทางประวัติศาสตร์และโบราณคดี สำนักเลขาธิการนายกรัฐมนตรี โดยยังคงอักขรวิธีของต้นฉบับไว้ทั้งหมด


title: เซ้นส์ เอนเตอร์เทนเมนท์

text:
บริษัท เซ้นส์ เอนเตอร์เทนเมนท์ จำกัด () เป็นบริษัทผู้ผลิตรายการโทรทัศน์ในประเทศไทย ก่อตั้งบริษัทเมื่อปี พ.ศ. 2552 ในปัจจุบัน วราวุธ เจนธนากุล เป็นประธานเจ้าหน้าที่บริหารบริษัท สำนักงานตั้งอยู่ที่ซอยสหการประมูล เขตวังทองหลาง กรุงเทพมหานคร โดยในปัจจุบัน ทางบริษัทเน้นผลิตรายการโทนทัศน์ประเภทเกมโชว์และเรียลลิตี้โชว์ ที่ผลิตและพัฒนารูปแบบรายการเอง และซื้อลิขสิทธิ์รูปแบบรายการจากต่างประเทศเป็นหลัก รวมทั้งผลิตรายการประเภทวาไรตี้, ทอล์กโชว์ และละครโทรทัศน์ ให้กับทางสถานีโทรทัศน์ต่าง ๆ หลายรายการ
เซ้นส์ เอนเตอร์เทนเมนท์ ก่อตั้งเมื่อปี พ.ศ. 2552 โดยมีผู้ร่วมก่อตั้งคือ วราวุธ เจนธนากุล และ รุ่งธรรม พุ่มสีนิล ซึ่งในช่วงก่อนก่อตั้งบริษัทฯ นั้น รุ่งธรรมกำลังดำรงตำแหน่งเป็นผู้อำนวยการฝ่ายผลิตของบริษัท เวิร์คพอยท์ เอ็นเทอร์เทนเมนท์ จำกัด ได้ชักชวนวราวุธ ซึ่งในช่วงนั้นกำลังดำรงตำแหน่งเป็นผู้ช่วยประธานกรรมการ บริษัท ทรูวิชันส์ จำกัด (มหาชน) ให้มาเป็นพิธีกรรายการ ""ตู้ซ่อนเงิน"" และ ""เก่งยกห้อง"" ที่รุ่งธรรมรับผิดชอบในการผลิตรายการอยู่ ในช่วงนั้นวราวุธได้เรียนรู้และสนใจวิธีการทำงานของการผลิตรายการโทรทัศน์ในขั้นเบื้องต้น ซึ่งหลังจากรุ่งธรรมลาออกจากบริษัทเวิร์คพอยท์ฯ ในช่วงปี พ.ศ. 2552 วราวุธจึงได้ตกลงกันว่าอยากจะเปิดบริษัทที่เป็นของพวกเขาทั้งคู่เอง เพื่อผลิตรายการโทรทัศน์ ซึ่งมีวัตถุประสงค์เพื่อผลิตรายการโทรทัศน์ที่มีคุณภาพ มุ่งมั่นจะเป็นผู้ผลิตแนวหน้า ที่สร้างสรรค์รายการโทรทัศน์ที่เป็นทางเลือกใหม่ ๆ ให้กับผู้ชม ด้วยการมุ่งผลิตสิ่งที่ดี ๆ แก่สังคม ไม่สร้างปัญหาในแง่มุมมืดหรือคำถามจากสังคม ภายหลังรุ่งธรรมได้ขอแยกตัวออกไปก่อตั้งบริษัท มีมิติ จำกัด ซึ่งได้ร่วมทุนในการก่อตั้งร่วมกับบริษัท จีเอ็มเอ็มทีวี จำกัด ซึ่งอยู่ในเครือบริษัท จีเอ็มเอ็ม แกรมมี่ จำกัด (มหาชน)


title: เซ้นส์ เอนเตอร์เทนเมนท์

text: เมื่อเริ่มแรกทางบริษัทฯ ใช้สำนักงานบริเวณซอยพัฒนาการ 56 ถนนพัฒนาการ แขวงสวนหลวง เขตสวนหลวง หลังจากนั้นต่อมาในปี พ.ศ. 2553 ทางบริษัทฯ ย้ายสำนักงานไปที่ซอยวิภาวดี 20 แขวงจอมพล เขตจตุจักร หลังจากนั้นในปี พ.ศ. 2557 ย้ายสำนักงานมาที่ซอยสหการประมูล แขวงวังทองหลาง เขตวังทองหลาง กรุงเทพมหานคร ปัจจุบันอยู่ระหว่างการก่อสร้างสำนักงานและสตูดิโอ 3 สตูดิโอ มูลค่า 200 ล้านบาท


title: เซ้นส์ เอนเตอร์เทนเมนท์

text: บริษัทเริ่มทำการผลิตรายการโทรทัศน์ประเภทเกมโชว์ นั่นคือรายการ ""ศึกน้ำผึ้งพระจันทร์"" ออกอากาศทางสถานีวิทยุโทรทัศน์กองทัพบกช่อง 5 เป็นรายการแรกภายในปี พ.ศ. 2553 ต่อมาได้ขยายรูปแบบการผลิตรายการโทรทัศน์ และละครโทรทัศน์ประเภทต่าง ๆ ในหลากหลายรูปแบบและหลากหลายสถานี เพื่อนำเสนอออกอากาศทางสถานีวิทยุโทรทัศน์กองทัพบกช่อง 5, สถานีโทรทัศน์สีกองทัพบกช่อง 7, ช่อง 9 เอ็มคอตเอชดี, สถานีโทรทัศน์ไทยทีวีสีช่อง 3, ช่องไทยรัฐทีวี, ช่องทรูโฟร์ยู, ช่องวัน และช่องพีพีทีวี มาโดยตลอดเป็นระยะเวลากว่า 9 ปี โดยมีเนื้อหาและรูปแบบรายการที่หลากหลาย เช่น เกมโชว์, ควิซโชว์, เรียลลิตี้โชว์, เกมโชว์สำหรับเด็กและเยาวชน, ทอล์คโชว์, วาไรตี้โชว์, ละครโทรทัศน์ และละครซิทคอม ซึ่งได้รับการตอบรับเป็นอย่างดีจากผู้ชมทุกเพศทุกวัย และยังได้รับรางวัลในหลากหลายสาขาในประเทศ รวมทั้งเคยได้รับการเสนอชื่อเข้าชิงรางวัลและได้รับรางวัลต่าง ๆ จากสถาบันต่าง ๆ ทั้งในประเทศไทยและในต่างประเทศ เช่น รางวัลเมขลา, รางวัลโทรทัศน์ทองคำ และรางวัลโทรทัศน์แห่งเอเชีย (เอเชียนเทเลวิชั่นอวอร์ดส์) อีกด้วย


title: เซ้นส์ เอนเตอร์เทนเมนท์

text: ในช่วงปี พ.ศ. 2558 ทางบริษัทฯ ได้พัฒนาการดำเนินธุรกิจให้อยู่ในรูปแบบธุรกิจโชว์บิซ รับจ้างผลิตอีเวนต์, รายการทีวีและการบริหารสื่อ โดยยังคงตอกย้ำความเป็นผู้ผลิตรายการโทรทัศน์ที่มีความเชี่ยวชาญในการนำรูปแบบรายการ (ฟอร์แมต) จากต่างประเทศ มาประยุกต์และปรับให้สอดรับกับพฤติกรรมของผู้บริโภคชาวไทย ที่ชอบสนุกสนาน ตื่นเต้น และไม่ซับซ้อน รวมถึงการสร้างสรรค์คอนเทนต์ที่ตอบโจทย์ผู้บริโภคและแบรนด์สินค้าซึ่งเป็นลูกค้าของทางบริษัทฯ โดยไม่จำกัดอยู่แค่รายการเกมโชว์หรือรายการวาไรตี้โชว์เท่านั้น โดยรูปแบบในการผลิตรายการของบริษัทฯ มีทั้งรับจ้างผลิตและไทม์แชริ่ง หรือการแบ่งรายได้โฆษณาระหว่างสถานีกับผู้ผลิตรายการ ขณะเดียวกันในอนาคตจะมีแผนพัฒนารูปแบบรายการโทรทัศน์ประเภทต่าง ๆ ของบริษัทฯ เพื่อนำไปขายยังตลาดคอนเทนต์ของต่างประเทศอีกด้วย และก่อตั้งบริษัท พอลกาดอท เอนเตอร์เทนเมนท์ จำกัด () เพื่อรับจ้างผลิตรายการให้ทางสถานีวิทยุโทรทัศน์ไทยทีวีสีช่อง 3 ที่ออกอากาศทางช่องโทรทัศน์ระบบดิจิทัลหมายเลข 33 โดยเฉพาะ


title: เซ้นส์ เอนเตอร์เทนเมนท์

text: อนึ่ง ในปีเดียวกันนั้น เป็นปีแรกที่ทางบริษัทฯ ได้ผลิตละครโทรทัศน์เรื่องยาวเป็นเรื่องแรก นั้นคือเรื่อง ""รหัสปริศนา Code Hunter"" ซึ่งออกอากาศทางสถานีโทรทัศน์สีกองทัพบกช่อง 7 โดยละครโทรทัศน์ของทางบริษัทฯ จะเจาะกลุ่มผู้บริโภคที่อาศัยอยู่ในเมืองเป็นหลัก ซึ่งก่อนหน้านั้นทางบริษัทฯ ได้ผลิตละครซิตคอมเป็นเรื่องแรก ในปี พ.ศ. 2556 นั้นคือเรื่อง ""เณรจ๋า"" ซึ่งออกอากาศทางสถานีโทรทัศน์สีกองทัพบกช่อง 7 เช่นเดียวกัน โดยมี ""ฤกษ์ชัย พวงเพ็ชร์"" ซึ่งเป็นผู้กำกับภาพยนตร์ที่มีชื่อเสียง มากำกับละครซิตคอมเรื่องนี้


title: เซ้นส์ เอนเตอร์เทนเมนท์

text: ในปี พ.ศ. 2561 ทางบริษัทฯ ได้ร่วมมือกับทางผู้ผลิตรายการชั้นนำระดับนานาชาติ ในการพัฒนาและผลิตรายการใหม่ ๆ หลากหลายรูปแบบ ทั้งรายการโทรทัศน์ที่คิดค้นแล้วผลิตขึ้นเอง และชื้อลิขสิทธิ์รูปแบบรายการโทรทัศน์ชั้นนำจากต่างประเทศ เพื่อความสนุกและความสุขของผู้ชมทั่วประเทศ ซึ่งสามารถรับชมผ่านทางสถานีโทรทัศน์ชั้นนำในประเทศ อีกทั้งยังส่งรูปแบบรายการที่คิดค้นแล้วผลิตขึ้นเองส่งจำหน่ายในต่างประเทศอีกด้วย


title: เซ้นส์ เอนเตอร์เทนเมนท์

text: ปัจจุบัน เซ้นส์ เอนเตอร์เทนเมนท์ มีรายการโทรทัศน์ที่กำลังออกอากาศอยู่ 10 รายการ เป็นรายการประเภทเกมโชว์, ควิซโชว์, วาไรตี้โชว์, เรียลลิตี้โชว์ และละครโทรทัศน์ ซึ่งออกอากาศทางสถานีวิทยุโทรทัศน์ช่องต่าง ๆ โดยรายชื่อของรายการโทรทัศน์ทั้งหมดของบริษัทฯ จะเรียงตามปีที่เริ่มแพร่ภาพออกอากาศ ทั้งนี้ รายการโทรทัศน์ที่กำลังจะออกอากาศในอนาคตเน้น ""ตัวเอน"" และรายการโทรทัศน์ที่กำลังออกอากาศอยู่ในปัจจุบันเน้น "ตัวหนา"


title: ปู้ฮูหยิน

text: ปู่้ฮูหยิน หรือ พระสนมปู้ (; สิ้นพระชนม์ ค.ศ. 238) พระสนมใน พระเจ้าซุนกวน ปฐมจักรพรรดิแห่ง ง่อก๊ก ระหว่าง ยุคสามก๊ก ของจีน


title: ปู้ฮูหยิน

text: ปู้ฮูหยินหรือพระสนมปู้ประสูติที่ อำเภอไหวหยิน เขตหลินไหว ปัจจุบันคือ ไหวอัน มณฑลเจียงซู พระนางประสูติช่วงเวลาหนึ่งในช่วงปลาย ราชวงศ์ฮั่นตะวันออก โดยพระนางเป็นพระญาติกับ เปาจิด เสนาธิการคนสำคัญคนหนึ่งของซุนกวนเมื่อยังเยาว์พระมารดาได้นำพระนางจากไหวหยินมายังเขตโลกั๋ง


title: ปู้ฮูหยิน

text: ใน ค.ศ. 199 โลกั๋งถูกพิชิตโดยขุนศึก ซุนเซ็ก ซึ่งปกครองเขตแดนในเขตภูมิภาคกังตั๋ง (ปัจจุบันคือ มณฑลกวางตุ้ง ทางตะวันออกเฉียงใต้ของจีน) หลังจากที่ปู้ฮูหยินอพยพจากโลกั๋งมายังกังตั๋งที่กังตั๋งปู้ฮูหยินได้รู้จักกับน้องชายของซุนเซ็ก ซุนกวน และด้วยความงามทำให้พระนางเป็นอนุภรรยาของซุนกวน


title: Boi (แสลง)

text: Boi หรือ บอย เป็นคำที่ใช้กันในหมู่กลุ่มบุคคลที่มีความหลากหลายทางเพศ (LGBT) และกลุ่มทอมดี้ (butch and femme) ที่แสดงถึงเพศและอัตลักษณ์ทางเพศ ในกลุ่มเลสเบี้ยนมีการเปิดกว้งมากขึ้นในการยอมรับการแสดงออกทางเพศ และยอมรับให้คนแสดงตนว่าเป็น "บอย" ความหมายของคำว่า "บอย" นั้นมีหลากหลาย เช่น


title: การเป็นกลางทางเพศ

text: การเป็นกลางทางเพศ หรือ การไม่ระบุเพศใดเพศหนึ่งชัดเจน () หมายถึงการที่นโยบาย ภาษาและสถาบันทางสังคมต่าง ๆ ควรหลีกแลี่ยงการแบ่งแยกบทบาทคนจากเพศสภาพ เพื่อลดการแบ่งแยกจากการมีบทบาททางเพศที่เพศใดจะเหมาะสมกว่าอีกเพศหนึ่ง


title: การเป็นกลางทางเพศ

text: ผู้เสนอนโยบายความเป็นกลางทางเพศอาจสนับสนุนนโยบายสาธารณะที่ออกแบบมาเพื่อขจัดความแตกต่างด้านเพศ เช่น ห้องน้ำที่มีเพศเป็นกลางโดยมีห้องสุขาสาธารณะให้บริการโดยไม่ต้องแยกแยะเพศของบุคคลที่ใช้ มีข้อสังเกตว่าความเป็นกลางทางเพศในกฎหมายมีการเปลี่ยนแปลงลักษณะของข้อพิพาทด้านการดูแลซึ่งทำให้มีแนวโน้มว่าผู้ชายจะได้รับการดูแลบุตรหลานของตนในกรณีที่มีการหย่าร้าง


title: การเป็นกลางทางเพศ

text: นิยามทางกฎหมายของเพศเป็นหัวข้อที่มีการถกเถียงกันโดยเฉพาะอย่างยิ่งสำหรับคนข้ามเพศ ในบางประเทศเพื่อให้ถูกต้องตามกฎหมายว่าเป็นเพศใหม่ได้นั้น คมข้ามเพศจำเป็นต้องทำหมันก่อน


title: การเป็นกลางทางเพศ

text: รัฐแคลิฟอร์เนียและรัฐออริกอนยอมรับความเป็นกลางทางเพศ โดยทั้งสองรัฐออกกฏหมายอนุญาติให้ประชาชนสามารถเลือกไม่ระบุเพศใดเพศหนึ่งชัดเจนในใบขับขี่ของรัฐได้


title: มาตราคินซีย์

text: มาตราคินซีย์ () หรือตัววัดระดับความชอบเพศเดียวกัน ถูกนำมาใช้ในงานวิจัยเพื่ออธิบายรสนิยมทางเพศของบุคคลตามประสบการณ์หรือการตอบแบบสอบถาม ณ ขณะนั้น ค่าต่ำสุดคือ 0 หมายถึง ชอบเพศตรงข้ามเท่านั้น และมากสุดคือ 6 หมายถึง ชอบเพศเดียวกันเท่านั้น จากรายงานของคินซีส์ทั้งหญิงและชายมีค่าพิเศษคือ "X" หมายถึงไม่มีความรู้สึกด้านเพศเลย รายงานนี้ออกเผยแพร่ครั้งแรกใน "พฤติกรรมทางเพศของมนุษย์เพศชาย" ("Sexual Behavior in the Human Male" (1948)) และยังเป็นส่วนหนึงของ "พฤติกรรมทางเพศของมนุษย์เพศหญิง" ("Sexual Behavior in the Human Female" (1953))


title: มาตราคินซีย์

text: คินซีย์สเกลเริ่มจาก 0 สำหรับผู้ที่ชอบเพศตรงข้ามเท่านั้นและไม่มีประสบการ์หรือความต้องการทางเพศต่อเพศเดียวกัน จนถึง 6 สำหรับผู้ที่ชอบเพศเดียวกันเท่านั้นและไม่มีประสบการ์หรือความต้องการทางเพศต่อเพศตรงข้ามเลย และระหว่าง 1 - 5 สำหรับผู้ที่ระดับความต้องการทางเพศต่อทั้งเพศเดียวกันและเพศตรงข้าม รวมถึง "บังเอิญ" หรือ "เป็นครั้งคราว" อยากร่วมเพศกับเพศเดียวกัน


title: กาษา นาคา

text: กาษา นาคา เป็นละครโทรทัศน์ไทย แนว สร้างจากบทประพันธ์โดย กนกวลี พจนปกรณ์ โดยได้หยิบบทประพันธ์เรื่อง กาษานาคา มาทำเป็นละครโทรทัศน์ครั้งแรกทาง สถานีโทรทัศน์สีกองทัพบกช่อง 7 โดยค่าย เป่า จิน จง เขียนบทโทรทัศน์โดย ใบลาน กำกับการแสดงโดย สมพร เชื้อบุญอุ้ม นำแสดงโดย วรนุช วงศ์สวรรค์ , ภัทรธฺดา พัชรวีระพงษ์ , วงศกร ปรมัตถากร , สุพจน์ จันทร์เจริญ , นพพล โกมารชุน เริ่มออกอากาศตอนแรกวันพฤหัสบดีที่ 16 พฤษภาคม พ.ศ. 2550- 5 กรกฎาคม พ.ศ. 2550 ต่อจากละครสุภาพบุรุษชาวดิน


title: บันทึกใสจากวัยฝัน

text: บันทึกใสจากวัยฝัน () เป็นมังงะชุดแนวโชโจะจากประเทศญี่ปุ่น เขียนและวาดภาพประกอบโดย Io Sakisaka มังงะได้ถูกตีพิมพ์ลงนิตยสาร "Bessatsu Margaret" ของสำนักพิมพ์ชูเอชะ ในเดือน กุมภาพันธ์ 2011 และอวสานในเดือน กุมภาพันธ์ 2015 ส่วนอนิเมะโทรทัศน์ผลิตโดย Production I.G และกำกับโดย Ai Yoshimura ออกอากาศครั้งแรกในญี่ปุ่นในวันที่ 7 กรกฎาคม 2014 ภาพยนตร์ฉบับคนแสดงได้เข้าในเดือนธันวาคม 2014 drama CD ได้ถูกวางจำหน่ายโดยแถมในมังงะเล่มที่ 10 OAD ได้ถูกวางจำหน่ายโดยแถมในมังงะเล่มที่ 11 มังงะเรืองนี้ยังได้รับการแปลในประเทศเยอรมนี, ฝรั่งเศส, อิตาลี, ไต้หวัน, โปแลนด์, และ เม็กซิโก ส่วนในประเทศไทยสำนักพิมพ์บงกช พับลิชชิ่ง เป็นผู้ได้รับลิขสิทธิ์ในการตีพิมพ์มังงะในฉบับภาษาไทย


title: สุมาหู

text: สุมาหู หรือ ซือหม่าฝู ในภาษาจีนกลาง (; 180 — 3 เมษายน 272) พระนามรอง ชูต๋า () องค์ชายและรัฐบุรุษแห่ง ราชวงศ์จิ้น ซึ่งก่อนหน้านั้นพระองค์รับราชการเป็นขุนนางแห่ง วุยก๊ก ก่อนที่พระนัดดาของพระองค์ สุมาเอี๋ยน (จักรพรรดิจิ้นหวู่) จะโค่นล้มวุยก๊กใน ค.ศ. 265 และสถาปนา ราชวงศ์จิ้น ขึ้น


title: สุมาหู

text: สุมาหูประสูติเมื่อ ค.ศ. 180 ที่ อำเภอเวิน เมืองโห้ลาย (ปัจจุบันคือ อำเภอเวิน มณฑลเหอหนาน) เป็นบุตรชายของ สุมาหอง เจ้าเมืองโฮโล่และเป็นน้องชายของ สุมาอี้ เสนาธิการและผู้สำเร็จราชการแห่งวุยก๊ก


title: สโมสรกีฬาอัล-การาฟา

text: สโมสรกีฬาอัล-การาฟา () เป็นสโมสรกีฬาของประเทศกาตาร์ ตั้งอยู่ที่เขตอัล-การาฟา โดยกีฬาที่โดดเด่นที่สุดของสโมสรคือฟุตบอล ก่อตั้งเมื่อวันที่ 6 มิถุนายน ค.ศ. 1979 ในนาม Al-Ittihad และได้เข้าร่วมสหพันธ์ฟุตบอลกาตาร์เมื่อวันที่ 23 กันยายนปีเดียวกัน และเปลียนมาใช้ชื่ออัล-การาฟาในปี ค.ศ. 2004 เพื่อให้สอดคล้องกับชื่อเขตที่ตั้ง


title: สโมสรกีฬาอัล-การาฟา

text: อัล-การาฟาลงเล่นเกมเหย้าที่สนามกีฬาThani bin Jassim ตั้งอยู่ที่ย่านอัล-การาฟา จุคนได้ 27,000 ที่นั่ง ก่อตั้งในปี ค.ศ. 2003 เคยใช้จัดการแข่งขันเอเชียนคัพ 2011 และมีแผนขยายความจุเป็น 44,740 ที่นั่ง เพื่อรองรับการแข่งขันฟุตบอลโลก 2022


title: ปรินซ์ แอมพอนซา

text: ปรินซ์ แอมพอนซา (เกิดวันที่ 29 ธันวาคม ค.ศ. 1996) เป็นนักฟุตบอลชาวกานา ปัจจุบันลงเล่นให้กับสโมสรฟุตบอลจังหวัดอ่างทองในไทยลีก 2 โดยเป็นการปล่อยยืมตัวจากชลบุรี


title: ปรินซ์ แอมพอนซา

text: ปรินซ์ขึ้นมาเล่นให้กับทีมชุดใหญ่ของชลบุรีครั้งแรกในปี ค.ศ. 2015 หลังจากที่เคยลงเล่นให้กับชุดเยาวชนอยู่สามปี เขาทำประตูแรกให้กับสโมสรในนัดที่ชลบุรีเปิดบ้านเอาชนะชัยนาท ฮอร์นบิล ไปได้ 7-2 เมื่อวันที่ 9 กรกฎาคม ค.ศ. 2016 ต่อมาในเดือนพฤศจิกายนปีเดียวกัน ปรินซ์ได้ต่อสัญญากับทางสโมสรเป็นเวลา 5 ปี


title: ปรินซ์ แอมพอนซา

text: ในเลกที่สองของฤดูกาล 2018 ปรินซ์ถูกปล่อยยืมตัวให้กับอ่างทอง สโมสรในไทยลีก 2


title: อังตูนีอู ปีนา

text: อังตูนีอู เปไรรา ปีนา เนโต หรือ อังตูนีอู ปีนา หรือ ตูฟี (เกิดวันที่ 26 มีนาคม ค.ศ. 1989) เป็นนักฟุตบอลชาวบราซิล ปัจจุบันลงเล่นให้กับสโมสรฟุตบอลจังหวัดนครราชสีมาในไทยลีก โดยย้ายมาจากพัทยาเมื่อช่วงเดือนมกราคม ค.ศ. 2017


title: อากีนัลดู ปูลีการ์ปู เม็งดึช ดา ไวกา

text: อากีนัลดู ปูลีการ์ปู เม็งดึช ดา ไวกา (; เกิดวันที่ 25 มีนาคม ค.ศ. 1989) หรือ อากีนัลดู เป็นนักฟุตบอลชาวแองโกลา ลงเล่นในตำแหน่งกองหน้า เขาเคยลงเล่นให้กับ 9 สโมสรใน 3 ทวีป และ 5 ประเทศ เขาถือสองสัญชาติ ได้แก่ แองโกลาและโปรตุเกส


title: อากีนัลดู ปูลีการ์ปู เม็งดึช ดา ไวกา

text: อากีนัลดูย้ายมาร่วมทีมอุบล ยูเอ็มที เมื่อวันที่ 25 มกราคม ค.ศ. 2018 ต่อมาวันที่ 18 กุมภาพันธ์ ปีเดียวกัน เขาทำประตูแรกให้กับสโมสร นัดที่อุบลเปิดบ้านเอาชนะประจวบคีรีขันธ์ 3–1 แต่ในช่วงก่อนจบเลกแรก เขาถูกสโมสรยกเลิกสัญญา


title: จังหวัดเซบู

text: จังหวัดเซบู (; เซบัวโน: Lalawigan sa Sugbu; ) เป็นจังหวัดในเขตกิตนางคาบีซายาอัน ประเทศฟิลิปปินส์ ประกอบด้วยเกาะหลักและเกาะบริวารอีก 167 เกาะ เมืองหลักคือ เซบูซิตี ซึ่งเป็นเมืองที่เก่าแก่ที่สุดและเป็นเมืองหลวงแห่งแรกของฟิลิปปินส์ จังหวัดนี้มีท่าอากาศยานนานาชาติมักตัน–เซบู ตั้งอยู่บนเกาะมักตัน เป็นท่าอากาศยานที่มีผู้โดยสารมาเป็นอันดับที่ 4 ของประเทศ


title: จังหวัดเซบู

text: จังหวัดเซบูเป็นหนึ่งในจังหวัดที่มีการพัฒนาดีที่สุดของประเทศ และเมืองหลักอย่างเซบูซิตี ก็เป็นศูนย์กลางด้านพาณิชยกรรม การค้า การศึกษา และอุตสาหกรรมของเกาะวิซายัส นอกจากนี้ยังโดดเด่นในด้านการขนส่งทางทะเล การผลิตเฟอร์นิเจอร์ และการท่องเที่ยว


title: จังหวัดเซบู

text: เซบูตั้งอยู่ทางทิศตะวันออกของเกาะเนโกรส ทางทิศตะวันตกของเกาะเลเตและเกาะโบโฮล ตัวจังหวัดประกอบด้วยเกาะเซบูและเกาะบริวารอีก 167 เกาะ ที่สำคัญได้แก่ เกาะมักตัน เกาะบันตายาน เกาะมาลาปาสกัว เกาะโอลังโก และหมู่เกาะคาโมเตส นครหนาแน่นอย่างเซบูซิตี, ลาปู-ลาปู และมันดาอูเว จัดเป็นนครอิสระที่ไม่อยู่ภายใต้การปกครองของจังหวัด แต่จะถูกจัดรวมอยู่ในจังหวัดในเชิงภูมิศาสตร์และสถิติ


title: จังหวัดเซบู

text: จังหวัดเซบูมีพื้นที่ แต่ถ้ารวมนครอิสระเข้าไปด้วย จะมีพื้นที่ พื้นที่ใจกลางของเกาะเซบู มีสายพันธุ์พืชและสัตว์หายากหลายชนิด และมีความเสี่ยงจากแผ่นดินไหวและพายุไต้ฝุ่นที่น้อยมาก


title: จังหวัดเซบู

text: ภูมิอากาศของจังหวัดเซบูเป็นแบบเขตร้อน ประกอบด้วย 2 ฤดูกาล ได้แก่ ฤดูฝน และฤดูแล้ง แต่โดยส่วนใหญ่แล้ว อากาศจะร้อนและค่อนข้างแห้งแล้งในช่วงเดือนมิถุนายน-ธันวาคม และโอกาสที่จะประสบพายุไต้ฝุ่นนั้นมีน้อยมาก


title: จังหวัดเซบู

text: พื้นที่ทางตอนเหนือจะมีฝนตกมากกว่าทางตอนใต้ และเคยได้รับความเสียหายจากพายุไต้ฝุ่นไห่เยี่ยนในปี ค.ศ. 2013 มีผู้เสียชีวิต 73 คน บาดเจ็บ 348 คน นอกจากนี้ยังมีพายุไต้ฝุ่นรูปิง ที่สร้างความเสียหายให้แก่เซบูตอนกลางในปี ค.ศ. 1990


title: จังหวัดเซบู

text: อุณหภูมิของจังหวัดเซบูสามารถขึ้นสูงถึง ในเดือนมีนาคม-พฤษภาคม และลดลงต่ำสุดถึง ในเขตภูเขาช่วงฤดูฝน อุณหภูมิโดยเฉลี่ยอยู่ที่ 24-34 องศาเซลเซียส โดยจะไม่ค่อยแปรปรวนนัก ยกเว้นในเดือนพฤษภาคมซึ่งเป็นเดือนที่ร้อนที่สุด ความชื้นโดยเฉลี่ยอยู่ที่ 70–80%


title: ทางหลวงแผ่นดินหมายเลข 4198

text: ทางหลวงแผ่นดินหมายเลข 4198 (เขาสวนทุเรียน - อ่าวมะม่วง) เป็นทางหลวงแผ่นดิน มีจุดเริ่มต้นที่แยกนาสัก สิ้นสุดที่จุดบรรจบระหว่าง ทางหลวงแผ่นดินหมายเลข 4198 (เขาสวนทุเรียน - อ่าวมะม่วง) กับ ทางหลวงแผ่นดินหมายเลข 4096 (เขาปีบ - ปากน้ำตะโก) บริเวณหาดอรุโณทัย อ.ทุ่งตะโก จ.ชุมพร รวมระยะทาง ประมาณ 13 กิโลเมตร


title: จังหวัดซีลางังเนโกรส

text: จังหวัดซีลางังเนโกรส (เซบัวโน: Sidlakang Negros; ฮีลีไกโนน: Negros Sidlangan; ) หรือ โอริเอนตัลเนโกรส หรือ อีสเทิร์นเนโกรส เป็นจังหวัดในเขตกิตนางคาบีซายาอัน ประเทศฟิลิปปินส์ ครอบคลุมพื้นที่ทางตะวันออกเฉียงใต้ของเกาะเนโกรส โดยมีจังหวัดคันลูรังเนโกรสครอบคลุมพื้นที่ส่วนที่เหลือของเกาะ จังหวัดนี้ยังรวมพื้นที่เกาะอาโป จุดดำน้ำยอดนิยมของนักท่องเที่ยว


title: จังหวัดซีลางังเนโกรส

text: ซีลางังเนโกรสอยู่ใกล้กับจังหวัดเซบูทางทิศตะวันออก โดยมีช่องแคบตาโนนคั่น และอยู่ใกล้กับจังหวัดซีคีฮอร์ทางทิศตะวันออกเฉียงใต้ ภาษาหลักที่ใช้พูดกันคือภาษาเซบัวโน และศาสนาหลักคือคริสต์โรมันคาทอลิก เมืองหลักและเมืองที่มีประชากรมากที่สุดคือดูมากูเวเต จังหวัดนี้มีประชากร 1,354,995 คน มากเป็นอันดับที่ 2 ของภูมิภาครองจากเซบู มากเป็นอันดับที่ 5 ของวิซายัส และอันดับที่ 19 ของประเทศ


title: ปทสังคหะ

text:
คัมภีร์ปทสังคหะ เป็นคัมภีร์ไวยากรณ์บาลีประเภทไม่มีสูตร แต่เป็นคัมภีร์เนื้อหาแสดงประมวลบท การรวบรวมบทในภาษาบาลี 4 บท คือ นาม อาขยาต อุปสรรค และนิบาต แล้วนำมาอธิบายแจกแจงตามหลักภาษาโดยละเอียด เป็นผลงานของพระอาทิจจวงศ์ พระเถระชาวย่างกุ้ง ประเทศสหภาพเมียนมาร์ ที่มีชีวิตอยู่ระหว่าง พ.ศ.2425-2494 ท่านเป็นพระเถระที่เชี่ยวชาญหลายภาษา เช่น ภาษาบาลี สันสกฤต และภาษาอังกฤษ เคยเดินทางไปเผยแผ่พระศาสนาในประเทศฝรั่งเศสและอิตาลี เป็นต้น ท่านได้รับการยกย่องว่ามีความสามารถทัดเทียมกับโบราณาจารย์ชาวพม่า 1 ใน 6 ท่าน ตั้งแต่สมัยพุกามเป็นต้นมา ท่านผู้แต่งคัมภีร์นี้เห็นว่า การศึกษาภาษาอย่างเป็นระบบ จะช่วยพัฒนาความรู้ของผู้เรียนเป็นอย่างดี จึงแต่งคัมภีร์นี้เป็นหลักสูตรการเรียนภาษาบาลี และรัฐบาลพม่าก็เคยบรรจุคัมภีร์นี้ไว้เป็นหลักสูตร ครั้งเมื่อยังเป็นเมืองขึ้นของอังกฤษ
คัมภีร์ปทสังคหะ แปลว่า "ประมวลบท" หมายถึง การรวบรวมบทในภาษาบาลีทั้ง 4 อย่าง คือ นาม อาขยาต อุปสรรค และนิบาต แล้วนำมาอธิบายแจกแจงบทตามหลักภาษาโดยละเอียด คัมภีร์ปทสังคหะ แต่งเป็นคาถาเพื่อสะดวกต่อการท่องจำ ทำความเข้าใจ ลำดับขั้นตอนนำเสนอไม่ซับซ้อน มีลักษณะอาศัยปทมาลา จากคัมภีร์ต้นแบบ เช่น คัมภีร์กัจจายนะ ปทรูปสิทธิ และสัททนีติไวยากรณ์ เป็นต้น และอาศัยเนื้อความบางส่วนจากคัมภีร์กลุ่มสุโพธาลังการบ้าง คัมภีร์สัททัตเภทจินดา บ้าง
คัมภีร์รจนาโดยพระอาทิจจวงศ์ อดีตเจ้าอาวาสวัดอาทิจจวงศ์ เมืองย่างกุ้ง ประเทศสหภาพเมียนมาร์ ขณะแต่งคัมภีร์พำนักอยู่ ณ วัดอโศการาม จังหวัดมัณฑเลย์ แต่งจบในปี พ.ศ.2455 ขณะมีอายุ 30 ปี โดยท่านมีผลงานที่แต่งและเป็นที่รู้จักกันโดยในวงกว้าง คือ คัมภีร์ปทสังคหะ กัจจายนะสังคหะ มิลินทปัญหานิสสัย และศิลาจารึกเสาอโศก โดยคัมภีร์ปทสังคหะ เขียนขึ้นตามการนิมนต์ของพระญาณธระ (พระแลดี สยาดอ) ในพุทธศักราช 2461 พระอาทิจจวงศ์ มีพรรษาครบ 17 พรรษา ได้เดินทางไปศึกษาอังกฤษและเผยแผ่พระศาสนายังประเทศอินเดีย ลังกา และอังกฤษ เนื่องจากเป็นคนมีพรสวรรค์ในด้านภาษา จึงสามารถศึกษาภาษาอื่นนอกจากภาษาบาลี สันสกฤต และอังกฤษ รวมไปถึงฮินดี เบงกาลี คุรมุขี อูรดู และญี่ปุ่น หลังจากเดินทางไปเผยแผ่ศาสนาในประเทศยุโรป อาทิ ฝรั่งเศส และอิตาลี


title: โอลิมเปีย (ประเทศกรีซ)

text: โอลิมเปีย (กรีก: ; ; "Olymbía") เป็นเมืองโบราณบนคาบสมุทรเพโลพอนนีส และแหล่งกำเนิดของกีฬาโอลิมปิกโบราณ ซึ่งเคยจัดขึ้นทุก ๆ 4 ปี ตั้งแต่ 800 ปีก่อนคริสตกาล จนถึงคริสตศตวรรษที่ 4


title: โอลิมเปีย (ประเทศกรีซ)

text: โอลิมเปียมีเมืองฝาแฝดดังต่อไปนี้:


title: การเบนเนื่องจากความโน้มถ่วง

text: การเบนเนื่องจากความโน้มถ่วง(Gravitropism) การเคลื่อนไหวแบบนี มีสาเหตุมาจากการเจริญเติบโต แบ่งเป็น 2 แบบ คือ


title: การเบนเนื่องจากความโน้มถ่วง

text:
1.การเคลื่อนไหวเข้าหาแรงโน้มถ่วงของโลก (Positive gravitropism) รากของพืชจะเจริญไปในทิศเดียวกับแรงโน้มถ่วงของโลกเมื่อพืชมีลำต้นและรากทอดนอนไปตามพื้นออกซินจะลำเลียงไปทางด้านล่างมากกว่าทางด้านบนในรากออกซินในปริมาณสูงๆจะยับยั้งการแบ่งเซลล์
ทำให้ด้านล่างแบ่งเซลล์ได้น้อยกว่าด้านบนรากพืชจึงโค้งลงตามแรงโน้มถ่วงของโลกเสมอ


title: การเบนเนื่องจากความโน้มถ่วง

text:
2.การเคลื่อนไหวหนีแรงโน้มถ่วงของโลก (Negative gravitropism) ลำต้นของพืชจะเจริญไปในทิศตรงข้ามกับแรงโน้มถ่วงของโลกเสมอเมื่อให้ลำต้นพืชทอดนอนไปตามพื้นจะเห็นปลายยอดชูสูงขึ้นทั้งนี้เนื้องจากทางด้านล่างของลำต้นมีออกซินสูงกว่าด้านบนที่ลำต้นและปลายยอดตอบสนองต่อ
ออกซินในปริมาณสูงโดยเซลล์แบ่งตัวได้ดีกว่าด้านที่มี ออกซินน้อยกว่าทำให้เซลล์แบ่งตัวได้มากกว่าจึงโค้งขึ้นหรือหนีแรงโน้มถ่วงของโลก


title: ภาคตัดขวาง (ฟิสิกส์)

text:
เมื่ออนุภาคสองตัวมีปฏิสัมพันธ์ต่อกัน ภาคตัดขวางร่วมกันของทั้งสองอนุภาค คือ บริเวณที่ผกผันกับการเคลื่อนที่สัมพัทธ์ของทั้งสองอนุภาค นั่นคือบริเวณที่เกิดการกระเจิงต่อกันนั่นเอง ถ้าอนุภาคเป็นทรงกลมไม่ยืดหยุ่น ภาคตัดขวางจะเกิดเฉพาะตอนที่อนุภาคทั้งสองสัมผัสกันเท่านั้น ดังนั้น ภาคตัดขวางของการกระเจิงมีความสัมพันธ์กับขนาดของอนุภาค แต่ถ้าหากอนุภาคมีปฏิสัมพันธ์กันอันเนื่องมาจากแรงที่ระยะต่าง ๆ เช่น แรงโน้มถ่วง แรงแม่เหล็กไฟฟ้า เป็นต้น ภาคตัดขวางของการกระเจิงจะมีขนาดใหญ่กว่าขนาดของอนุภาค เมื่อเราระบุให้ภาคตัดขวางเป็นฟังก์ชันของตัวแปรในสถานะสุดท้ายของอนุภาค เช่น มุม พลังงาน เป็นต้น เราจะเรียกว่า differential cross section แต่เมื่อภาคตัดขวางคือบริเวณทั้งหมดที่มุมของการกระเจิงกวาดไปได้ จะเรียกว่า total cross section ภาคตัดขวางถูกระบุด้วย (sigma) มีหน่วยเดียวกันกับพื้นที่
ภาคตัดขวางของการกระเจิงอาจถูกบัญญัติในเรื่อง ฟิสิกส์นิวเคลียร์ ฟิสิกส์อะตอม และฟิสิกส์ของอนุภาค หัวข้อการชนของลำอนุภาคพุ่งชนเป้า ความน่าจะเป็นของการเกิดการกระเจิงใด ๆ เป็นสัดส่วนของภาคตัดขวางของการกระเจิงนั้น ดังนั้น การเจาะจงภาคตัดขวางของการกระเจิง คือ ตัวแทนของความน่าจะเป็นของการกระเจิงที่อาจจะเกิดขึ้นได้


title: ภาคตัดขวาง (ฟิสิกส์)

text: ในการวัดอัตราของการกระเจิงขึ้นอยู่กับตัวแปรเกี่ยวกับการทดลอง เช่น ความหนาแน่นของวัสดุที่เป็นเป้า ความเข้มของลำอนุภาค ประสิทธิภาพของตัววัดของเครื่องมือ มุมที่ติดตั้งเครื่องมือวัด เป็นต้น


title: กฎทองคำของแฟร์มี

text: ในทางฟิสิกส์ควอนตัม กฎทองคำของแฟร์มี () เป็นสมการที่ใช้ในการอธิบายอัตราการเปลี่ยนสถานะ (ความน่าจะเป็นของการเปลี่ยนสถานะในหนึ่งหน่วยเวลา) จากสถานะเริ่มต้น ไปยังสถานะที่มีลักษณะต่อเนื่อง ซึ่งเป็นผลมาจากการรบกวนอย่างอ่อน (weak perturbation) โดยอัตราการเปลี่ยนสถานะนี้จะมีค่าคงตัว


title: กฎทองคำของแฟร์มี

text: พิจารณาระบบที่มีสถานะเริ่มต้นเป็น formula_1 และมีฮาร์มิลโทเนียน ผลของการรบกวนฮาร์มิลโทเนียนคือ ถ้า เป็นฮาร์มิลโทเนียนที่ไม่ขึ้นกับเวลา ระบบจะเข้าสู่สถานะต่อเนื่องที่มีพลังงานเท่ากับสถานะเริ่มต้น ถ้า เป็นฮาร์มิลโทเนียนของการสั่น ซึ่งเป็นฟังก์ชันที่ขึ้นกับเวลา การเปลี่ยนสถานะจะเข้าสู่สถานะที่มีพลังงานต่างจากพลังงานของสถานะเริ่มต้นอยู่


title: กฎทองคำของแฟร์มี

text: ทั้งสองกรณีดังกล่าวข้างต้น จะมีอัตราการเปลี่ยนสถานะจากสถานะเริ่มต้น formula_1 ไปสู่สถานะสุดท้าย formula_3 เป็นค่าคงตัว ดังสมการ


title: กฎทองคำของแฟร์มี

text: เมื่อ คือ ความหนาแน่นของสถานะสุดท้าย (จำนวนสถานะต่อเนื่องต่อหนึ่งหน่วยพลังงาน) และ formula_5 คือเมททริกซ์ของการรบกวน ระหว่างสถานะสุดท้ายและสถานะเริ่มต้น


title: กฎทองคำของแฟร์มี

text: บางครั้ง เราเรียกความน่าจะเป็นของของการเปลี่ยนสถานะนี้ว่า ความน่าจะเป็นของการสลายตัว (decay probability) Fermi golden's rule นี้สามารถใช้ได้เมื่อสถานะเริ่มต้นไม่ได้หายไปโดยการกระเจิงเข้าไปในสถานะสุดท้าย


title: อนุภาคเหมือน

text: อนุภาคเหมือน () หรือเรียก อนุภาคแยกไม่ได้ หรือ อนุภาคสังเกตไม่ได้ เป็นอนุภาคที่ไม่สามารถแยกจากกันได้แม้ในหลักการ ชนิดของอนุภาคเหมือน เช่น อิเล็กตรอน อนุภาคเล็กกว่าอะตอมที่ประกอบขึ้นเป็นอะตอม เช่น นิวเคลียสของอะตอม เช่นเดียวกับอะตอมและโมเลกุล


title: อนุภาคเหมือน

text: ให้ n แสดงถึงเลขควอนตัมที่ไม่ต่อเนื่องสำหรับการระบุสถานะของอนุภาคเดี่ยว (ตัวอย่างเช่น สำหรับปัญหาเกี่ยวกับอนุภาคที่อยู่ในกล่อง ให้แทน n เป็น quantized wave vector ของ wavefunction) เพื่อให้ง่ายจะพิจารณาระบบที่ประกอบด้วย 2 identical particles สมมติว่าอนุภาคหนึ่งอยู่ในสถานะ n และอีกตัวหนึ่งอยู่ในสถานะ n จะได้สถานะควอนตัมของระบบเป็น


อนุภาคเหมือน


title: อนุภาคเหมือน

text: นี่เป็นเพียงวิธีอย่างง่ายในการสร้าง basis สำหรับ tensor product space formula_2 ของระบบรวมจากแต่ละ space อย่างไรก็ตาม ความคิดนี้แสดงถึงความสามารถในการจำแนกอนุภาคที่ n เป็น "อนุภาคที่ 1" และอนุภาคที่ n เป็น "อนุภาคที่ 2" ซึ่งจะเป็นไปไม่ได้โดยนิยาม ที่อนุภาคไม่สามารถจำแนกได้ เพราะ formula_3 และ formula_4 เป็น 2 สถานะที่ต่างกัน โดย 2 สถานะจะเท่ากันตามหลักฟิสิกส์ ก็ต่อเมื่อมันแตกต่างกันด้วยเฟสเชิงซ้อน (complex phase factor) ซึ่งจะต้องใช้เงื่อนไขนี้เพื่อนำไปสู่ข้อสรุปที่ว่า สถานะเป็นไปตามความเป็นไปได้ 2 อย่าง :


title: อนุภาคเหมือน

text: เพื่อที่จะมองให้เห็นภาพสิ่งนี้ ลองจินตนาการถึงระบบอนุภาคสอง identical particles และเป็นที่ทราบกันดีอยู่แล้วว่าหนึ่งในอนุภาคจะอยู่ในสถานะ n และอีกตัวหนึ่งอยู่ในสถานะ n ซึ่งก่อนที่จะมีการวัด ไม่มีทางรู้ได้ว่าอนุภาคที่ 1 อยู่ในสถานะ n และอนุภาคที่ 2 อยู่ในสถานะ n หรืออื่น ๆ เนื่องจากอนุภาคจำแนกไม่ได้ ดังนั้นจึงมีความเป็นไปได้ในการเกิดขึ้นของแต่ละสถานะอย่างเท่า ๆ กัน ซึ่งหมายความว่าระบบอยู่ในการซ้อนทับ (Superposition) ของทั้งสองสถานะก่อนที่จะมีการวัด


title: อนุภาคเหมือน

text: สถานะที่เป็นผลรวม เรียกว่า symmetric และสถานะที่เกี่ยวข้องกับผลต่าง เรียกว่า Antisymmetric


title: อนุภาคเหมือน

text: โดยสถานะแบบ symmetric มีรูปแบบเป็น


title: อนุภาคเหมือน

text: ในขณะที่สถานะแบบ antisymmetric มีรูปแบบเป็น


title: อนุภาคเหมือน

text: แต่ถ้า n และ n เท่ากัน Antisymmetric จะให้ค่าเป็นศูนย์ ซึ่งไม่สามารถเป็น state vector เนื่องจากไม่สามารถเป็น normalized ได้ กล่าวอีกนัยหนึ่งคือ ในสถานะ antisymmetric ของ identical particle 2 ตัวจะไม่สามารถอยู่ในสถานะเดียวกันได้ นี่เรียกว่า หลักการกีดกันของ Pauli และเป็นเหตุผลพื้นฐานที่อยู่เบื้องหลังคุณสมบัติทางเคมีของอะตอมและความเสถียรของสสาร


title: เขตมิสซังเชียงราย

text: เขตมิสซังเชียงราย หรือ สังฆมณฑลเชียงราย เป็นมุขมณฑลล่าสุดของศาสนจักรโรมันคาทอลิกในประเทศไทย


title: เขตมิสซังเชียงราย

text: สมเด็จพระสันตะปาปาฟรานซิสทรงประกาศตั้งเขตมิสซังเชียงรายขึ้นเป็นปริมุขมณฑลของเขตมิสซังกรุงเทพ โดยแยกจากเขตมิสซังเชียงใหม่เมื่อวันที่ 25 เมษายน พ.ศ. 2561 มีพระคุณเจ้ายอแซฟ วุฒิเลิศ แห่ล้อม เป็นมุขนายกมิสซังองค์แรก มีพื้นที่ครอบคลุม 4 จังหวัด ได้แก่ จังหวัดเชียงราย จังหวัดพะเยา จังหวัดน่าน จังหวัดแพร่ และอำเภองาว (ในจังหวัดลำปาง) มีอาสนวิหารแม่พระบังเกิด เชียงราย เป็นอาสนวิหารประจำมิสซัง


title: เขตมิสซังเชียงราย

text: เขตมิสซังเชียงราย มีพื้นที่ 37,839 ตารางกิโลเมตร แบ่งเป็น 16 เขตแพริช ในปี พ.ศ. 2561 มิสซังมีคริสตชนคาทอลิก 18,062 คน เป็นบาทหลวง 47 องค์ (สังกัดมิสซัง 6 องค์ สังกัดคณะนักบวช 41 องค์) และซิสเตอร์ 51 คน


title: ลาปู-ลาปู (เมืองในประเทศฟิลิปปินส์)

text: ลาปู-ลาปู (เซบัวโน: Lapu-Lapu, ) เป็นนครหนาแน่นในเขตกิตนางคาบีซายาอัน ประเทศฟิลิปปินส์ ก่อนหน้านี้เคยรู้จักกันในชื่อ โอโปน และได้เปลี่ยนชื่อนครในปี ค.ศ. 1961 ลาปู-ลาปูเป็นหนึ่งในนครที่ประกอบกันเป็นเมโทรเซบู แม้ว่าในทางภูมิศาสตร์ นครนี้จะตั้งอยู่ในจังหวัดเซบู แต่ในทางการปกครอง ถือว่าปกครองอย่างเป็นอิสระจากตัวจังหวัด การสำมะโนในปี ค.ศ. 2015 พบว่ามีประชากร 408,112 คน และในปี ค.ศ. 2016 พบว่ามีผู้ที่ใช้สิทธิ์เลือกตั้งได้ 188,815 คน


title: ลาปู-ลาปู (เมืองในประเทศฟิลิปปินส์)

text: ตัวนครครอบคุลมพื้นที่เกาะมักตัน ซึ่งอยู่ห่างจากเกาะเซบูออกไปไม่กี่กิโลเมตร สามารถเชื่อมต่อกับนครมันดาอูเวโดยผ่านทางสะพานมักตัน-มันดาอูเว และสะพานมาร์เซโล เฟร์นัน ลาปู-ลาปูยังมีท่าอากาศยานนานาชาติมักตัน-เซบู ซึ่งเป็นท่าอากาศยานที่หนาแน่นอันดับที่ 2 ของประเทศ


title: มันดาเว

text: มันดาเว (เซบัวโน: Mandaue; ) เป็นนครหนาแน่นในเขตกิตนางคาบีซายาอัน ประเทศฟิลิปปินส์ และเป็นหนึ่งในนครหนาแน่นทั้งสามแห่งบนเกาะเซบู และเป็นส่วนหนึ่งของเขตมหานครเซบู มันดาเวตั้งอยู่ริมชายฝั่งตะวันออกของเกาะเซบู โดยทางทิศตะวันตกเฉียงใต้ติดต่อกับเกาะมักตัน ซึ่งเป็นที่ตั้งของลาปู-ลาปู โดยระหว่างสองนครนี้มีสะพานมักตัน-มันดาเว และสะพานมาร์เซโล เฟร์นัน เป็นทางเชื่อม มันดาเวติดกับเซบูซิตีทางทิศใต้และตะวันตก และติดกับเทศบาลโคนโซลาซีโยนทางทิศเหนือ ซึ่งสามารถเชื่อมต่อได้โดยสะพานอ่าวคันซากา ตัวนครมีพื้นที่ 6,220 เอเคอร์ ในปี ค.ศ. 2015 มีประชากร 362,654 คน และในปี ค.ศ. 2016 พบว่ามีผู้ใช้สิทธิ์เลือกตั้งได้ 189,712 คน


title: พี่น้องรุสโซ

text: แอนโทนี รุสโซ (; เกิดเดือน กุมภาพันธ์ ค.ศ. 1970) และ โจเซฟ วี. รุสโซ (; เกิดเดือน กรกฎาคม ค.ศ. 1971) หรือรู้จักกันในนาม พี่น้องรุสโซ เป็นผู้กำกับภาพยนตร์และละครโทรทัศน์ชาวอเมริกัน มีผลงานเด่นจากการกำกับภาพยนตร์ซูเปอร์ฮีโร่เรื่อง "" (2014), "" (2016) และ "" (2018)


title: มาร์ค ฮาร์ตแมนน์

text: มาร์ค อันดรูว์ ฮาร์ตแมนน์ (เกิดวันที่ 20 มกราคม ค.ศ. 1992) เป็นนักฟุตบอลชาวฟิลิปปินส์ ปัจจุบันลงเล่นให้กับสุพรรณบุรี และทีมชาติฟิลิปปินส์


title: มาร์ค ฮาร์ตแมนน์

text: ในช่วงเริ่มต้นอาชีพ ฮาร์ตแมนน์เคยอยู่กับพอร์ตสมัทและสวินดอนทาวน์ ก่อนที่จะถูกปล่อยตัวออกจากสโมสรหลังจบฤดูกาล 2009–10


title: มาร์ค ฮาร์ตแมนน์

text: ในปี ค.ศ. 2010 เขาย้ายไปเข้าร่วมแบล็กฟีลด์แอนด์แลงลีย์ สโมสรในเวสเซกซ์ฟุตบอลลีก ต่อมาวันที่ 9 พฤศจิกายน ค.ศ. 2010 เขาทำแฮตทริกในนัดที่ชนะอัลเรสฟอร์ดทาวน์ 4–2


title: มาร์ค ฮาร์ตแมนน์

text: หลังจากหมดสัญญากับแบล็กฟีลด์ เขาย้ายไปเข้าร่วมสโมสรมะนิลาโนแมดส์


title: มาร์ค ฮาร์ตแมนน์

text: ในช่วงตลาดซื้อ-ขายกลางฤดูกาลของยูไนเต็ดฟุตบอลลีก ฤดูกาล 2010–11 ฮาร์ตแมนน์ย้ายไปร่วมทีมโลโยลาเมรัลโคสปาร์กส์ และทำประตูในนัดที่แพ้ฟิลิปปินแอร์ฟอร์ซ 2–1 เขาทำ 7 ประตูในสามนัดสุดท้ายกับสโมสร ประกอบด้วยแฮตทริกในการพบกับฟิลิปปินนาวี และการทำ 4 ประตูในนัดสุดท้ายของฤดูกาล


title: มาร์ค ฮาร์ตแมนน์

text: วันที่ 15 ตุลาคม ค.ศ. 2011 ฮาร์ตแมนน์ทำ 5 ประตูในนัดที่ชนะทีมซอกเกอรู 15–1 ในยูไนเต็ดฟุตบอลคัพ ฤดูกาล 2011–12


title: มาร์ค ฮาร์ตแมนน์

text: ระหว่างปี ค.ศ. 2013-2016 เขาลงเล่นให้กับสโมสรโกลบอล และเป็นผู้ทำประตูสูงสุดในฤดูกาล 2014 โดยยิงได้ 27 ประตู


title: มาร์ค ฮาร์ตแมนน์

text: วันที่ 10 มิถุนายน ค.ศ. 2016 เกลังอินเตอร์เนชันนัลประกาศบนหน้าเฟซบุ๊กว่าสโมสรได้คว้าตัวฮาร์ตแมนน์จากโกลบอลเรียบร้อยแล้ว โดยเขาเป็นนักฟุตบอลชาวฟิลิปปินส์คนแรกในเอสลีก และจะหมดสัญญาระยะสั้นในเดือนธันวาคม ค.ศ. 2016 เขาลงเล่นนัดแรกให้กับสโมสร เมื่อวันที่ 1 กรกฎาคม ค.ศ. 2016 นัดที่พบกับอัลบีเร็กซ์ นิอิงะตะ ในการแข่งขันสิงคโปร์คัพ ฤดูกาล 2016 เขาทำ 8 ประตู จากการลงเล่น 11 นัดให้กับสโมสร อย่างไรก็ตาม สโมสรเกลังตัดสินใจไม่ต่อสัญญาฮาร์ตแมนน์เนื่องจากสโมสรมีงบประมาณจำกัด ดังนั้น จึงทำให้สโมสรจากไทย มาเลเซีย และฟิลิปปินส์ สนใจคว้าตัวฮาร์ตแมนน์มาร่วมทีม


title: มาร์ค ฮาร์ตแมนน์

text: เขาไปทดสอบฝีเท้ากับสโมสรซาราวะก์ในเดือนพฤศจิกายน ค.ศ. 2016. ต่อมาวันที่ 16 ธันวาคม เขาเซ็นสัญญากับทางสโมสรอย่างเป็นทางการ เขาทำประตูแรกให้กับสโมสรนัดที่พบกับเกดะห์ โดยเป็นการยิงฟรีคิกที่เฉียบคม ต่อมาเขาทำแฮตทริกในการพบกับเอ็มไอเอสซี-มิฟา ในการแข่งขันมาเลเซียเอฟเอคัพฃ เขาทำ 7 ประตูจากการลงเล่น 15 นัด แบ่งเป็น 3 ประตูในลีก และ 4 ประตูในเอฟเอคัพ สัญญาของเขาสิ้นสุดในเดือนพฤษภาคม ค.ศ. 2017


title: มาร์ค ฮาร์ตแมนน์

text: หลังจากที่ย้ายออกจากซาราวะก์ ฮาร์ตแมนน์ได้เซ็นสัญญากับปีนัง เอฟเอ แบบไม่มีค่าตัว


title: มาร์ค ฮาร์ตแมนน์

text: ฮาร์ตแมนน์ย้ายไปอุบล ยูเอ็มที ยูไนเต็ด ในไทยลีก และทำประตูแรกให้กับสโมสร นัดที่บุกไปแพ้นครราชสีมา 3-1


title: มาร์ค ฮาร์ตแมนน์

text: ในเดือนกันยายน ค.ศ. 2011 ฮาร์ตแมนน์มีชื่อติดทีมชาติในการแข่งขัน Long Teng Cup และได้เข้าร่วมแข่งขันซีเกมส์ 2011 กับทีมชาติชุดยู-23 สำหรับใน Long Teng Cup เขาทำประตูในนามทีมชาติ นัดที่เสมอฮ่องกง 3–3


title: มาร์ค ฮาร์ตแมนน์

text: ส่วนในนามทีมชาติยู-23 เขาลงเล่นนัดแรกในนัดที่แพ้เวียดนาม 3–1 ในการแข่งขันนัดเปิดสนามของซีเกมส์ 2011


title: มาร์ค ฮาร์ตแมนน์

text: เขาทำประตูแรกและประตูที่ 2 ให้กับทีมชาติชุดใหญ่ ในการแข่งขัน ฟิลิปปินพีซคัพ 2014 โดยเป็นการเอาชนะจีนไทเป และในวันที่ 12 ตุลาคม ค.ศ. 2014 ฮาร์ตแมนน์ทำแฮตทริกสำเร็จตั้งแต่ครึ่งแรก ในนัดที่ชนะปาปัวนิวกินี 5-0


title: มาร์ค ฮาร์ตแมนน์

text: ฮาร์ตแมนน์เคยเป็นหัวหน้าผู้ฝึกสอนทีมหญิงของมะนิลาโนแมดส์


title: โฌแอ็ล ซามี

text: อังเดร-โฌแอ็ล ซามี (เกิดวันที่ 13 พฤศจิกายน ค.ศ. 1984 ณ Montfermeil จังหวัดแซน-แซ็ง-เดอนี) เป็นนักฟุตบอลกองหลังชาวสาธารณรัฐประชาธิปไตยคองโก ปัจจุบันลงเล่นให้กับสุโขทัย เอฟซี ส่วนในนามทีมชาติ เขาลงเล่นนัดแรกให้กับทีมชาติสาธารณรัฐประชาธิปไตยคองโก ในการพบกับแอลจีเรีย เมื่อวันที่ 26 มีนาคม ค.ศ. 2008


title: โฌแอ็ล ซามี

text: ซามีย้ายมาร่วมทีมราชบุรี เมื่อวันที่ 6 มิถุนายน ค.ศ. 2017 และเป็นผู้เล่นต่างชาติเพียงคนเดียวที่ได้อยู่กับสโมสรต่อหลังจบฤดูกาล 2017 แต่หลังจบฤดูกาล 2018 ซามีได้ย้ายไปร่วมทีมสุโขทัย


title: อเวนเจอร์ส: เอนด์เกม

text: อเวนเจอร์ส: เอนด์เกม () เป็นภาพยนตร์แนวซูเปอร์ฮีโร มีเค้าโครงจากมาร์เวลคอมิกส์ เรื่อง ดิอเวนเจอร์ส สร้างโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเชอส์ เป็นภาพยนตร์ลำดับที่ยี่สิบสองในจักรวาลภาพยนตร์มาร์เวล โดยภาพยนตร์เรื่องนี้เป็นภาคต่อจาก "" ซึ่งเป็นภาคต่อจาก "ดิ อเวนเจอร์ส" และ "" ภาพยนตร์กำกับโดยแอนโทนี และ โจ รุสโซ เขียนบทโดยคริสโตเฟอร์ มาร์คัส และ สตีเวน แม็กฟีลีย์


title: อเวนเจอร์ส: เอนด์เกม

text: ภาพยนตร์ได้มีการประกาศสร้างเมื่อเดือนตุลาคม ค.ศ. 2014 ในชื่อ "อเวนเจอร์ส: มหาสงครามล้างจักรวาล – ภาค 2" พี่น้องรุสโซได้เข้ามารับหน้าที่กำกับในเดือนเมษายน ค.ศ. 2015 และในเดือนพฤษภาคม มาร์คัสและแม็กฟีลีย์ ได้เซ็นสัญญารับหน้าที่ในการเขียนบทภาพยนตร์ ต่อมาในเดือนกรกฎาคม ค.ศ. 2016 มาร์เวลได้ทำการเปลี่ยนชื่อเรื่องโดยปัจจุบันยังไม่ได้กำหนดชื่อ ซึ่งภาพยนตร์ได้เริ่มถ่ายทำที่ ไพน์วูดแอตแลนตาสตูดิโอส์ ในเดือนสิงหาคม ค.ศ. 2017 โดยถ่ายทำพร้อมกับเรื่อง "อเวนเจอร์ส: มหาสงครามล้างจักรวาล" และถ่ายทำเสร็จสิ้นในเดือนมกราคม ค.ศ. 2018 ชื่อเรื่อง Avengers: Endgame เปิดเผยอย่างเป็นทางการในตัวอย่างภาพยนตร์ที่เผยแพร่ในเดือนธันวาคม 2018


title: อเวนเจอร์ส: เอนด์เกม

text:
อเวนเจอร์ส: เอนด์เกม มีกำหนดออกฉายที่ประเทศไทยในวันที่ 26 เมษายน พ.ศ. 2562 ฉายก่อนอเมริกาในระบบไอแมกซ์ และ สามมิติ
ในเดือนมิถุนายน ค.ศ. 2016 แอลัน ซิลเวสทรี ผู้ที่เคยประพันธ์ดนตรีประกอบให้กับ "ดิ อเวนเจอร์ส" ได้ประกาศว่าจะกลับมารับหน้าที่ประพันธ์ดนตรีให้ทั้ง "มหาสงครามล้างจักรวาล" และภาคต่อ


title: อเวนเจอร์ส: เอนด์เกม

text: อเวนเจอร์ส: เอนด์เกม มีกำหนดออกฉายที่สหราชอาณาจักรในวันที่ 26 เมษายน ค.ศ. 2019 และที่สหรัฐในวันที่ 3 พฤษภาคม ค.ศ. 2019 ในระบบไอแมกซ์ และ สามมิติ


title: อเวนเจอร์ส: เอนด์เกม

text: เรื่องราวดำเนินเหตุการณ์หลังจาก " จบลงโดยเรื่องราวของแต่ละคนมีดังนี้"


title: อเวนเจอร์ส: เอนด์เกม

text: โทนี่ สตาร์ค / ไอรอนแมน : หลังจากเหตุการณ์ในภาคที่แล้วโทนี่ได้พ่ายแพ้ให้กับธานอสและสญเสียทุกคนไปในเหตุการณ์ที่ธานอสดีดนิ้วล้างบางครึ่งจักรวาล โทนี่กลับโลกไม่ได้โดยโทนี่อาศัยอยู่ในยานของพวกการ์เดี้ยนโดยมีเนบิวลาขับยาน โดยโทนี่ได้อัดเสียงตัวเองว่า อาหารและนํ้าในยานหมด และออกซิเจนกำลังจะหมด และโทนี่ก็บอกถึงเป็ปเปอร์ก่อนจะปิดเสียงอัด ซึ่งเป็นการบอกลาของโทนี่ โดยไร้ความช่วยเหลือ


title: อเวนเจอร์ส: เอนด์เกม

text: ธานอส : ธานอสได้ใช้พลังของเสปซ์สโตนวาร์ปหายไปที่ดาวไร่แห่งหนึ่งโดยไม่รู้ชะตากรรมของธานอสอีกเลย รู้แค่ว่าธานอสยังอยู่ที่ดาวไร่ โดยธานอสใช้ชุดเกราะตัวเองเป็นหุ่นไล่กา ส่วนถุงมือนั้นได้รับความเสียหายอย่างหนัก


title: อเวนเจอร์ส: เอนด์เกม

text: ธอร์ : ธอร์ก็ได้กลับมาอยู่ในทีมอเวนเจอร์สอีกครั้ง


title: อเวนเจอร์ส: เอนด์เกม

text: ดร.บรูซ แบนเนอร์ / เดอะ ฮัลค์ : บรูซกลับมาอยู่ทีมอเวนเจอร์สเหมือนเดิมและบรูซคอยดูรายชื่อผู้คนในทีมที่ตายจากการดีดนิ้วล้างบางครึ่งจักรวาลของธานอส


title: อเวนเจอร์ส: เอนด์เกม

text: นาตาชา โรมานอฟ / แบล็ก วิโดว์ : นาตาชาได้กลับมาอยู่ทีมอเวนเจอร์สเหมือนเดิมพร้อมกับสตีฟหรือกัปตันอเมริกา


title: อเวนเจอร์ส: เอนด์เกม

text: คลินท์ บาร์ตัน / โรนิน/ฮอว์คอาย : คลินท์ไม่ได้ปรากฏเพราะถูกรัฐบาลเฝ้าจับตามองอยู่โดยคลินท์นั้นได้กลับไปอยู่กับครอบครัวของตนเอง แต่หลังธานอสล้างจักรวาล และอาจจะเป็นไปได้ว่าคลินท์ได้สูญเสียครอบครัวไป และคลินท์ก็ได้เข้าสู่ด้านมืดและกลายเป็น โรนิน นับตั้งแต่นั้นเป็นต้นมา


title: อเวนเจอร์ส: เอนด์เกม

text: เจมส์ รูเพิร์ต "โรดดี" โรดส์ / วอร์มะชีน : โรดดี้ก็ยังคงอยู่ทีมอเวนเจอร์สเหมือนเดิม


title: อเวนเจอร์ส: เอนด์เกม

text: สกอต แลง / แอนต์-แมน : สกอตต์ไม่ได้ปรากฏเพราะถูกรัฐบาลเฝ้าจับตามองอยู่โดยสกอตนั้นติดอยู่ในมิติควอนตัม หลังจากที่ครอบครัวของแฮงก์ พิม สลายหายไปจากการดีดนิ้วล้างบางครึ่งจักรวาลของธานอส สกอตสามารถออกมาจากมิติควอนตัมได้โดยไม่ทราบสาเหตุ และได้มาพบกับทีมอเวนเจอร์สในภายหลัง


title: อินเตอร์สเตต 45

text: อินเตอร์สเตต 45 () เป็นทางหลวงอินเตอร์สเตตสายสั้น ๆ ที่มีเส้นทางตลอดทั้งสายอยู่ในรัฐเท็กซัส ในขณะที่เส้นทางอินเตอร์สเตตที่ลงท้ายด้วยหมายเลข 5 ส่วนใหญ่เป็นเส้นทางในแนวเหนือ–ใต้เส้นหลักผ่านหลายรัฐของประเทศ อินเตอร์สเตต 45 มีเส้นทางเชื่อมต่อนครแดลลัสกับนครฮิวสตัน และมุ่งหน้าไปยังตะวันออกเฉียงใต้จากฮิวสตันไปยังนครแกลวิสตัน โดยผ่านแกลวิสตันคอสเวย์ (Galveston Causeway) ไปยังอ่าวเม็กซิโก


title: ซาวนด์ (แหล่งน้ำ)

text: ในวิชาภูมิศาสตร์ ซาวนด์ () เป็นเวิ้งน้ำ (inlet) ทะเลหรือมหาสมุทรที่ใหญ่กว่าอ่าว ลึกกว่าไบต์ (bight) และกว้างกว่าฟยอร์ด หรือร่องน้ำทะเลหรือมหาสมุทรแคบระหว่างแผ่นดินสองแห่ง (ดู ช่องแคบ)


title: พรรคมติประชา

text: พรรคมติประชา ชื่อย่อ มปช. () เป็นพรรคการเมืองที่จัดตั้งโดยใช้แนวความคิดของประชาธิปไตยโดยตรงมาเป็นตัวกำหนดทิศทางและดำเนินการภายในพรรค ผู้แจ้งการเตรียมการจัดตั้งพรรคมติประชายื่นจดชื่อพรรคต่อคณะกรรมการการเลือกตั้ง เมื่อวันศุกร์ที่ 9 มีนาคม พ.ศ. 2561 เป็นลำดับที่ 54/2561 มีนายอนุชิต งามพัฒนพงศ์ชัย เป็นผู้ยื่นจดแจ้ง พรรคได้ดำเนินการจัดประชุมใหญ่ของพรรคเป็นครั้งแรกในวันที่ 7 เมษายน พ.ศ. 2561 เพื่อรับรองข้อบังคับพรรค นโยบายพรรค ชื่อพรรค ชื่อย่อพรรค และอุดมการณ์พรรครวมถึงเลือกตั้งคณะกรรมการบริหารพรรคชุดแรกซึ่งนายอนุชิต งามพัฒนพงศ์ชัยเป็นผู้ได้รับเลือกให้เป็นหัวหน้าพรรคคนแรก มีนางสาวอรอุสา เกษรสังข์เป็นเลขาธิการพรรค ภายหลังพรรคมติประชาได้ทำการยื่นจดทะเบียนจัดตั้งพรรคที่สำนักงานคณะกรรมการการเลือกตั้งในวันที่ 24 เมษายน พ.ศ. 2561 ซึ่งนายทะเบียนพรรคการเมืองรับจดทะเบียนจัดตั้งพรรคมติประชาขึ้นเป็นพรรคการเมืองในลำดับที่ 2/2561 เมื่อวันศุกร์ที่ 3 สิงหาคม พ.ศ. 2561 และได้ประกาศลงราชกิจจานุเบกษาเมื่อวันพฤหัสบดีที่ 6 กันยายน พ.ศ. 2561


title: พรรคมติประชา

text: เครื่องหมายเป็นรูปมือที่ชูร่วมกันของคนในชาติ ความหมายคือ การให้สิทธิประชาชนซึ่งเป็นสมาชิกพรรคออกเสียงตัดสินใจด้วยตนเองให้มากที่สุด


title: พรรคมติประชา

text:
คำประกาศอุดมการณ์ทางการเมืองพรรคมติประชา มีดังต่อไปนี้
พรรคมติประชา จัดตั้งขึ้นเพื่อให้เป็นพรรคการเมืองของประชาชนชาวไทยทุกคนภายใต้ระบอบประชาธิปไตยอันมีพระมหากษัตริย์ทรงเป็นประมุข พรรคเชื่อมั่นในแนวทางการกระจายอำนาจให้แก่ประชาชนโดยตรงอย่างกว้างขวางและให้ใช้สิทธิได้ง่าย สะดวกและบ่อยครั้ง จะเป็นการแก้ปัญหาเรื่องการทุจริต ทั้งยังสามารถสร้าง
และกำหนดนโยบายที่เป็นประโยชน์ให้แก่ประชาชนส่วนใหญ่ของประเทศได้อย่างแท้จริงและยั่งยืน และจะใช้เทคโนโลยีหรือสิ่งใดก็ตามเพื่อให้บรรลุตามอุดมการณ์นี้ โดยพรรคมติประชาจะขอดำเนินการตามแนวทางนี้เป็นพรรคแรกในประเทศไทย


title: พรรคมติประชา

text: พัฒนาชาติ จากเสียงของประชาชน (Developing Nation from People's Direct Voted)


title: พรรคมติประชา

text: ขออำนาจจงสถิตอยู่กับท่าน (May the Power be with You , 愿力量与你同在)


title: นครเซบู

text: เซบูซิตี (เซบัวโน: Dakbayan sa Sugbu; ) เป็นนครหนาแน่นในจังหวัดเซบู เขตกิตนางคาบีซายาอัน ประเทศฟิลิปปินส์ แต่ปกครองอย่างอิสระจากตัวจังหวัด ในปี ค.ศ. 2015 มีประชากร 922,611 คน เป็นนครที่มีประชากรมากเป็นอันดับที่ 5 ของประเทศ และมากที่สุดในกลุ่มเกาะวิซายัส และในปี ค.ศ. 2016 มีผู้ที่สามารถลงคะแนนเสียงเลือกตั้งได้ 630,003 คน เซบูซิตีถือเป็นศูนย์กลางสำคัญในด้านพาณิชยกรรม การค้า การศึกษา ของวิซายัส


title: นครเซบู

text: เซบูซิตีตั้งอยู่ทางตะวันออกตอนกลางของเกาะเซบู และเป็นศูนย์กลางของเขตมหานครเซบู ซึ่งครอบคลุมพื้นที่ของนครคาร์คาร์, ดาเนา, ลาปู-ลาปู, มันดาอูเว, นากา, ตาลิไซ และเทศบาลอีกหลายแห่ง เมโทรเซบูมีประชากร 2,849,213 คน (ค.ศ. 2015) เป็นเขตมหานครที่มีประชากรมากเป็นอันดับที่สองของประเทศ รองจากเมโทรมะนิลาบนเกาะลูซอน


title: นครเซบู

text: เซบูซิตี เป็นนครที่เก่าแก่ที่สุดของฟิลิปปินส์ เนื่องจากจักรวรรดิสเปนเดินทางมาตั้งถิ่นฐานที่นี่เป็นที่แรก และเป็นเมืองหลวงแห่งแรกของประเทศ ที่นี่ถือศูนย์รวมคริสตศาสนิกชนแห่งตะวันออกไกล และเป็นมหานครที่ใหญ่เป็นอันดับที่สองของประเทศรองจากเมโทรมะนิลา


title: นครเซบู

text: เซบูซิตีมีท่าเรือขนส่งสินค้าขนาดใหญ่ และเป็นที่ตั้งของบริษัทขนส่งหลายแห่ง ทางทิศตะวันออกของนครก็มีช่องแคบและเกาะมักตัน


title: นครเซบู

text: เซบูซิตีมีพื้นที่ มีอาณาเขตติดต่อกับนครและเมืองอื่น ๆ ดังนี้


title: นครเซบู

text: เซบูซิตีมีภูมิอากาศแบบมรสุมเขตร้อน โดยจะมีฤดูฝนที่ยาว และฤดูแล้งที่สั้น ซึ่งฤดูแล้งมีเพียงสองเดือนเท่านั้น คือมีนาคมและเมษายน อุณหภูมิโดยเฉลี่ยต่อปีอยู่ที่ ถึง บริมาณน้ำฝนต่อปีอยู่ที่


title: นครเซบู

text: ในปี ค.ศ. 2007 มีประชากร 799,762 คน ต่อมาในปี ค.ศ. 2010 ประชากรเพิ่มขึ้นเป็น 866,171 คน จาก 161,151 ครัวเรือน และใน ค.ศ. 2016 มีผู้ที่สามารถลงคะแนนเสียงเลือกตั้งได้ 630,003 คน หมายความว่ามีประชากรร้อยละ 18 ที่มีอายุตั้งแต่ 18 ปีขึ้นไป ประชากรส่วนใหญ่พูดภาษาเซบัวโน


title: นครเซบู

text: ศาสนาหลักคือ ศาสนาคริสต์ นิกายโรมันคาทอลิก โดยมีผู้นับถือ 80% ของประชากรทั้งหมด ชาวคริสต์ส่วนที่เหลือก็นับถือนิกายโปรเตสแตนต์ ศาสนาอื่น ๆ ได้แก่ ศาสนาอิสลาม ศาสนาฮินดู และศาสนาพุทธ


title: นครเซบู

text: คำว่า เซบู มาจากการรวมกันของ "เซบู" และ "บูม" เป็นคำที่ใช้สื่อถึงการพัฒนาทางเศรษฐกิจที่รวดเร็วของจังหวัดเซบูและเซบูซิตีในช่วงคริสตทศวรรษ 1990


title: นครเซบู

text: เซบูซิตีมีเกาะ ชายหาด โรงแรม รีสอร์ต จุดดำน้ำ และสถานที่ทางประวัติศาสตร์หลายแห่ง ทำให้มีนักท่องเที่ยวเดินทางเข้ามามาก สามารถเดินทางมาที่นี่ได้โดยทางอากาศและทางทะเล เซบูซิตียังเป็นประตูสู่ฟิลิปปินส์ตอนกลางและตอนใต้อีกด้วย ท่าเรือเซบูเป็นท่าเรือที่ใหญ่เป็นอันดับที่สองของประเทศ รองจากท่าเรือมะนิลา


title: นครเซบู

text: ตัวนครเป็นศูนย์กลางอุตสาหกรรมการจ้างทำกระบวนการธุรกิจที่สำคัญ โดยในปี ค.ศ. 2013 เซบูถูกจัดอันดับที่ 8 "จุดหมายปลายทางการจ้างทำกระบวนการธุรกิจ 100 แห่งของโลก" จัดทำโดยบริษัทโทลอนส์ ในปี ค.ศ. 2012 มีรายได้จากการจ้างทำกระบวนการธุรกิจไอทีในเซบู 484 ล้านดอลลาร์สหรัฐ


title: นครเซบู

text: การท่องเที่ยวคือเป็นอุตสาหกรรมหลักที่สำคัญของนคร เซบูซิตีเคยเป็นเจ้าภาพการประชุมการท่องเที่ยวอาเซียนในปี ค.ศ. 1998 และการประชุมการท่องเที่ยวเอเชียตะวันออกในเดือนสิงหาคม ค.ศ. 2002


title: นครเซบู

text: มีสิ่งก่อสร้างในยุคอาณานิคมของสเปนหลายแห่ง อาทิ ป้อมซันเปโดร, Basilica del Santo Niño, Magellan's Cross และอาสนวิหารมหานครเซบู นอกจากนี้ก็ยัง Museo Sugbo, พิพิธภัณฑ์คาซา โกโรร์โด และวัดเต๋าเซบู


title: นครเซบู

text: สามารถเดินทางอากาศยานมาลงที่ท่าอากาศยานนานาชาติมักตัน–เซบู ซึ่งตั้งอยู่ที่นครลาปู-ลาปู มีเที่ยวบินไปยังต่างประเทศโดยตรง อาทิ ฮ่องกง มาเลเซีย สิงคโปร์ ญี่ปุ่น จีน ไต้หวัน ดูไบ เกาหลีใต้ และรัสเซีย นอกจากนี้ยังสามารถเดินทางไปยังจุดหมายในทวีปอื่น ๆ โดยการเปลี่ยนเครื่องบินที่ท่าอากาศยานนานาชาตินินอย อากีโน ส่วนการขนส่งทางทะเล ท่าเรือเซบูซึ่งให้บริการโดยการท่าเรือเซบู มีเรือเดินทางมาที่นี่ประมาณ 80% ของประเทศ และมีเส้นทางเรือให้บริการไปยังวิซายัสและมินดาเนา


title: นครเซบู

text: การขนส่งภายในตัวนคร ได้แก่ รถจี๊ปนีย์ รถโดยสารประจำทาง รถแท็กซี่ และมีโครงการรถโดยสารประจำทางด่วนพิเศษตั้งแต่ปี ค.ศ. 2012 โครงการนี้คาดว่าจะมีผู้โดยสาร 330,000 คนต่อวัน และจะมีรถโดยสารให้บริการ 176 คัน จำนวนสถานีทั้งหมด 33 สถานี โครงการนี้มีชื่อว่า ทรานส์เซบู และถูกตั้งเป้าให้เปิดใช้งานภายในปี ค.ศ. 2017 แต่ปัจจุบันโครงการนี้ล่าช้ากว่ากำหนดประมาณสองปี และค่าใช้จ่ายโครงการเพิ่มสูงถึง 180 ล้านดอลลาร์สหรัฐ


title: เควิน ไฟกี

text: เควิน ไฟกี ( ; เกิดวันที่ 2 มิถุนายน ค.ศ. 1973) เป็นผู้อำนวยการสร้างภาพยนตร์ชาวอเมริกัน ปัจจุบันดำรงตำแหน่งประธานบริษัทมาร์เวลสตูดิโอส์ ซึ่งภาพยนตร์ที่อยู่ภายใต้การอำนวยการสร้างของเขาสามารถทำรายได้ทั่วโลกมากกว่า 1.3 หมื่นล้านเหรียญดอลลาร์สหรัฐ


title: วิทยาทางเดินปัสสาวะ

text: วิทยาทางเดินปัสสาวะ หรือ ศัลยศาสตร์ทางเดินปัสสาวะ () เป็นสาขาหนึ่งของแพทยศาสตร์ว่าด้วยโรคทางอายุรกรรมและศัลยกรรมของระบบทางเดินปัสสาวะของเพศชายและหญิง และอวัยวะสืบพันธุ์เพศชาย อวัยวะภายใต้ขอบเขตของวิทยาทางเดินปัสสาวะได้แก่ ไต ต่อมหมวกไต ท่อไต กระเพาะปัสสาวะ ท่อปัสสาวะ และอวัยวะสืบพันธุ์เพศชาย (อัณฑะ, เอพิดิไดมิส, หลอดนำอสุจิ, ถุงน้ำอสุจิ, ต่อมลูกหมาก และองคชาต)


title: วิทยาทางเดินปัสสาวะ

text: ทางเดินปัสสาวะและสืบพันธุ์มีความเชื่อมโยงกันใกล้ชิด และโรคของระบบนี้มักมีผลกระทบต่ออีกระบบ ฉะนั้นหลายภาวะที่มีการรักษาในวิทยาทางเดินปัสสาวะจึงมีอยู่ภายใต้ขอบเขตของโรคอวัยวะเพศและทางเดินปัสสาวะ วิทยาทางเดินปัสสาวะรวมการรักษาภาวะอายุรกรรม เช่น การติดเชื้อทางเดินปัสสาวะและโรคต่อมลูกหมากโต เข้ากับการรักษาภาวะทางศัลยกรรม เช่น มะเร็งกระเพาะปัสสาวะหรือต่อมลูกหมาก โรคนิ่วไต ความผิดปกติแต่กำเนิด การบาดเจ็บ และการกลั้นปัสสาวะไม่ได้แบบบีบ (stress incontinence)


title: วิทยาทางเดินปัสสาวะ

text: เทคนิคทางวิทยาทางเดินปัสสาวะได้แก่ การผ่าตัดด้วยหุ่นยนต์และกล้องส่องช่องท้อง (laparoscopic) ที่รุกล้ำน้อย การผ่าตัดแบบใช้เลเซอร์ช่วย และการผ่าตัดที่ใช้กล้องนำอื่น ๆ นักวิทยาทางเดินปัสสาวะได้รับการฝึกทั้งเทคนิคการผ่าตัดแบบเปิดและรุกล้ำน้อย ใช้การชี้นำด้วยอัลตราซาวน์แบบเรียลไทม์ อุปกรณ์ส่องกล้องใยแก้วนำแสง และเลเซอร์หลายชนิดในการรักษาทั้งภาวะไม่ใช่มะเร็งและมะเร็งหลายชนิด วิทยาทางเดินปัสสาวะมีความสัมพันธ์ใกล้ชิดกับวิทยามะเร็ง วักกวิทยา นรีเวชวิทยา บุรุษเวชศาสตร์ กุมารศัลยศาสตร์ ศัลยศาสตร์ลำไส้ใหญ่และไส้ตรง วิทยาทางเดินอาหารและวิทยาต่อมไร้ท่อ


title: คาร์ลอส ซาลอม

text: คาร์ลอส อันโตนีโอ ซาลอม ซูเลมา (เกิดวันที่ 15 เมษายน ค.ศ. 1987) เป็นนักฟุตบอลอาชีพชาวปาเลสไตน์ แต่เกิดที่ประเทศอาร์เจนตินา เคยลงเล่นให้กับแบงค็อก ยูไนเต็ด ในไทยลีก


title: คาร์ลอส ซาลอม

text: เขาเคยถูกวิพากย์วิจารณ์ในกรณีแผ่นดินไหวในเม็กซิโก ค.ศ. 2017 เนื่องจากซาลอมกล่าวว่าจะไม่ไปเล่นฟุตบอลที่ประเทศเม็กซิโกอีก แต่ภายหลังเขาก็ได้กล่าวขอโทษแล้ว


title: คาร์ลอส ซาลอม

text: ซาลอมย้ายมาร่วมทีมแบงค็อก ยูไนเต็ด ในตำแหน่งโควตาผู้เล่นเอเชีย เมื่อวันที่ 8 มกราคม ค.ศ. 2018 เขาลงเล่นนัดแรกให้กับสโมสรนัดที่แบงค็อกเปิดบ้านแพ้ต่อเอสซีจี เมืองทองฯ 2-3 ในฐานะตัวสำรอง เมื่อวันที่ 10 กุมภาพันธ์


title: คาร์ลอส ซาลอม

text: แม้ว่าซาลอมจะเกิดและเติบโตที่อาร์เจนตินา แต่ก็ได้รับเชื้อสายปาเลสไตน์จากทวด ดังนั้นเขาจึงสามารถเลือกเล่นให้กับทีมชาติปาเลสไตน์ได้ โดยเขาถูกเรียกตัวติดทีมชาติครั้งแรกในปี ค.ศ. 2016 เขาทำประตูแรกในนัดกระชับมิตรที่เสมอทีมชาติทาจิกิสถาน 1-1 ในเดือนกันยายน ค.ศ. 2016


title: อะตอมฮีเลียม

text: อะตอมฮีเลียม () คืออะตอมของธาตุเคมีฮีเลียม ซึ่งฮีเลียมนั้นประกอบด้วยอิเล็กตรอนสองตัวที่ถูกแรงแม่เหล็กไฟฟ้ายึดติดไว้กับหนึ่งนิวเคลียสที่ประกอบด้วยสองโปรตอน พร้อมทั้งมีหนึ่งหรือสองนิวตรอน (ขึ้นอยู่กับไอโซโทป) ที่ยึดติดกันด้วยแรงอย่างเข้ม


title: อะตอมฮีเลียม

text: ในวิชากลศาสตร์ควอนตัม เรามักจะศึกษาอะตอมของไฮโดรเจน ซึ่งเป็นอะตอมที่มีโครงสร้างอย่างง่ายที่สุด อีกอะตอมหนึ่งที่เราชอบใช้ในการศึกษา คืออะตอมของฮีเลียม ฮีเลียมเป็นธาตุที่ประกอบไปด้วยอิเล็กตรอนจำนวนสองตัวซึ่งดึงดูดอยู่กับนิวเคลียสด้วยแรงทางแม่เหล็กไฟฟ้า นิวเคลียสประกอบด้วยโปรตอนจำนวนสองตัวและนิวตรอนจำนวนหนึ่งหรือสองตัวตามไอโซโทป ซึ่งยึดเหนี่ยวกันอยู่ภายในด้วยแรงนิวเคลียร์อย่างเข้ม สมการฮาร์มิลโทเนียนของอะตอมฮีเลียม คือ


title: อะตอมฮีเลียม

text: โดยที่ m คือมวลของอิเล็กตรอน (โดยแท้จริงแล้ว ต้องระบุเป็นมวลลดทอน แต่เนื่องจากมวลลดทอนมีค่าใกล้เคียงมวลของอิเล็กตรอน ดังนั้นเราจึงหาสามารถใช้มวลอิเล็กตรอนในการคำนวณได้)


title: อะตอมฮีเลียม

text: สมการฮาร์มิลโทเนียนประกอบไปด้วย ฮาร์มิลโทเนียนของไฮโดรเจน 2 พจน์ ซึ่งมาจากอิเล็กตรอนตัวที่ 1 และตัวที่ 2 ของฮีเลียม และพจน์สุดท้ายคือพจน์ที่อธิบายแรงผลักคูลอมบ์ของอิเล็กตรอนทั้ง 2 ตัว จากพจน์ของแรงคูลอมบ์ระหว่างอิเล็กตรอน เมื่อเราใช้วิธีการรบกวน (perturbation) ในการประมาณค่าหาพลังงานของสถานะพื้นของระดับพลังงานที่เลื่อนไป ∆E จะได้ว่าพลังงานในสถานะพื้นของอะตอมฮีเลียมมีค่าประมาณ


อะตอมฮีเลียม


title: พาลินโดรม

text: พาลินโดรม () คือคำ วลี จำนวนหรือลำดับที่สามารถอ่านจากหลังไปหน้าหรือหน้าไปหลังแล้วมีความหมายเหมือนกัน เช่น ยาย, นาน, กนก, นอน, รรรรรร (ระ รัน รอน) จำนวนเช่น 919 818 พาลินโดรมไม่ได้มีแค่แบบเป็นคำหรือวลีเท่านั้นแต่ยังมีแบบเป็นประโยคขนาดยาวเช่น A man, a plan, a canal, Panama!", "Was it a car or a cat I saw?" หรือ "No 'x' in Nixon" เป็นต้น


title: พาลินโดรม

text: คำว่าพาลินโดรมนั้นถูกสร้างขึ้นโดยเบน โจนสันนักเขียนบทละครและนักแสดงชาวอังกฤษในช่วงศตวรรษที่ 17 โดย palin มีรากศัพท์มาจากภาษากรีกคำว่า () ที่แปลว่า"อีกครั้ง" ส่วน dromos () ที่แปลว่า "ทาง, ทิศทาง"


title: พาลินโดรม

text: คำพาลินโดรมที่ยาวที่สุดในพจนานุกรมภาษาอังกฤษ ฉบับออกซฟอร์ดคือคำว่า "tattarrattat" ซึ่งเป็นคำเลียนเสียงธรรมชาติของการเคาะประตูที่สร้างขึ้นโดยเจมส์ จอยซ์ในนวนิยายยูลิสซีส (1922)


title: พาลินโดรม

text: ส่วนคำพาลินโดรมที่ยาวที่สุดในโลกที่ใช้อยู่ในปัจจุบันคือคำว่า "saippuakivikauppias" ในภาษาฟินแลนด์ที่แปลว่า คนขายสบู่หิน


title: สตีร์ลิตซ์

text: มักซ์ ออทโท ฟอน สตีร์ลิตซ์ () เป็นตัวเอกในชุดหนังสือยอดนิยมของสหภาพโซเวียตที่เขียนในคริสต์ทศวรรษที่ 1960 โดยนักประพันธ์ Yulian Semyonov และมินิซีรีสของสหภาพโซเวียต "เซมนัดซัตมกโนเวนีย์เวสนืย" ซึ่งนำแสดงโดย วยาเชสลาฟ ทิคโฮนอฟ เช่นเดียวกับในภาพยนตร์เรื่องยาวที่ผลิตในยุคโซเวียตและในหลายยุคต่อมายังมีนักแสดงคนอื่น ๆ มารับบทเป็นสตีร์ลิตซ์ในภาพยนตร์เรื่องอื่น ๆ อีกหลายเรื่อง สตีร์ลิตซ์ได้กลายเป็นรูปแบบของสายลับในวัฒนธรรมโซเวียตและยุคหลังโซเวียตคล้ายกับเจมส์ บอนด์ ในวัฒนธรรมตะวันตก


title: สตีร์ลิตซ์

text: ในจักรวาลของ "เซมนัดซัตมกโนเวนีย์เวสนืย" สตีร์ลิตซ์ เป็นนามแฝงของพันเอก มักซิม มักซีโมวิช อีซาเยฟ (Макси́м Макси́мович Иса́ев) หรือ "ชื่อจริง" คือ วเซโวลอด วลาดีมีโรวิช วลาดีมีรอฟ (Все́волод Влади́мирович Владимиров)


title: สตีร์ลิตซ์

text: สตีร์ลิตซ์ มีบทบาทสำคัญในไรช์ซิเชอร์ไฮท์เชาพ์ทัมท์ ในกรุงเบอร์ลินในช่วงสงครามโลกครั้งที่สอง เขาแทรกซึมหน่วยAusland-SD (ข่าวกรองต่างประเทศ) ซึ่งนำโดยวัลเทอร์ เชลเลินแบร์ก สตีร์ลิตซ์พยายามรวบรวมข่าวกรองเกี่ยวกับแผนการสงครามของเยอรมันอย่างลับ ๆ และติดต่อกับมอสโก เขาได้รับคำแนะนำจากมอสโกว่าจะดำเนินการอย่างไรบ้างในการเดินทางไปยังประเทศสวิสเซอร์แลนด์เพื่อทำภารกิจลับ เกี่ยวกับการสืบโครงการวิจัยอาวุธนิวเคลียร์ "Vengeance Weapon" ซื่งจะนำมาสู่ความสูญเสียอย่างมหาศาล และ ขัดขวางการเจรจาสันติภาพระหว่างนาซีเยอรมนี สหราชอาณาจักร และ สหรัฐอเมริกา


title: เสาแสง

text: เสาแสง () เป็นชื่อเรียกปรากฏการณ์ทางแสงซึ่งเกิดขึ้นในชั้นบรรยากาศที่มีรูปแบบเป็นเส้นตรงแนวตั้งซึ่งอาจจะแผ่ขึ้นไปข้างบนหรือแผ่ลงมาข้างล่างของแหล่งกำเนิดแสก็ได้ ปรากฏการณ์นี้เกิดจากการสะท้อนของแสงจากผลึกน้ำแข็งเล็กๆในชั้นบรรยากาศหรือก้อนเมฆ แหล่งกำเนิดแสงของปรากฏการณ์นี้มาจากดวงอาทิตย์ (โดยปกติจะเกิดเมื่ออยู่ใกล้หรือต่ำกว่าขอบฟ้า) ซึ่งหากเกิดจากดวงอาทิตย์จะเรียกปรากฏการนี้ว่าเสาแสงอาทิตย์ (sun pillar หรือ solar pillar) นอกจากดวงอาทิตย์แล้วยังสามารถเกิดจากดวงจันทร์หรือเสาไฟข้างถนนก็ได


title: เสาแสง

text: เสาแสงเป็นปรากฏการณ์ที่เกิดจากปฏิสัมพันธ์ของแสงกับผลึกน้ำแข็งซึ่งเป็นปรากฏการณ์ในกลุ่มเฮโล ผลึกน้ำแข็งที่ทำให้เกิดเสาแสงนั้นส่วนมากมีลักษณะแบนและเป็นรูป 6 เหลี่ยม ซึ่งมีแนงโน้มที่จะลอยตัวเรียกกันเป็นแนวดิ่งเมื่อมันตกมาตามอากาศ พื้นผิวของมันเมื่อรวมกันก็จะทำหน้าที่คล้ายกระจกขนาดใหญ่ซึ่งสะท้อนแสงจากแหล่งกำเนิดให้แผ่ขึ้นไปข้างบนหรือแผ่ลงมาข้างล่าง


title: ตัวดำเนินการโมเมนตัมเชิงมุม

text: โมเมนตัมเชิงมุมของออร์บิทัล ()


title: ตัวดำเนินการโมเมนตัมเชิงมุม

text: ในทางกลศาสตร์แบบดั้งเดิม โมเมนตัมเชิงมุมของอนุภาค คือ


title: ตัวดำเนินการโมเมนตัมเชิงมุม

text: โดยที่ p คือ ตัวดำเนินการโมเมนตัมเชิงเส้น และ r คือ ตัวดำเนินการตำแหน่งของอนุภาค และ L คือ ตัวดำเนินการโมเมนตัมเชิงมุมของออร์บิทัล


title: ตัวดำเนินการโมเมนตัมเชิงมุม

text: ในกรณีที่อนุภาคไม่มีประจุไฟฟ้าและสปิน สามารถเขียนให้ตัวดำเนินการโมเมนตัมเชิงมุมของออร์บิทัลอยู่ในรูปของ r ได้ ดังนี้


title: ตัวดำเนินการโมเมนตัมเชิงมุม

text: ตัวดำเนินการโมเมนตัมเชิงมุมของออร์บิทัล คือ ตัวดำเนินการเวกเตอร์ ซึ่งเราสามาราถเขียนให้อยู่ในรูปขององค์ประกอบของเวกเตอร์ได้ formula_3 โดยมีสมบัติการเปลี่ยนกลุ่มของโมเมนตัมเชิงมุมดังนี้


title: ตัวดำเนินการโมเมนตัมเชิงมุม

text: โดย [ , ] คือ สัญลักษณ์การเปลี่ยนกลุ่ม


title: ตัวดำเนินการโมเมนตัมเชิงมุม

text: รูปทั่วไป คือ


title: ตุ่มรับรส

text:
ตุ่มรับรส
เป็นโครงสร้างรูปลูกเลมอน/หัวกระเทียมที่ฝังอยู่ในเนื้อเยื่อบุผิวและประกอบด้วยเซลล์รับรส 40-60 เซลล์
ซึ่งก็จะมีหน่วยรับรส (taste receptor) ที่เยื่อหุ้มเซลล์อันทำให้สามารถรับรู้รสชาติ
ตุ่มรับรสจะอยู่ที่ปุ่ม (papillae) ของผิวลิ้น ที่เพดานอ่อน ที่หลอดอาหารส่วนบน ที่แก้ม และที่ฝากล่องเสียง
โดยเฉลี่ยแล้ว ลิ้นมนุษย์จะมีตุ่มรับรส 2,000-8,000 ตุ่ม
และแต่ละตุ่มจะมีเซลล์รับรสซึ่งอยู่ร่วมกับเซลล์ค้ำจุนกับเซลล์ต้นกำเนิดที่ฐาน (basal stem cell)


title: ตุ่มรับรส

text:
โครงสร้างเหล่านี้มีบทบาทในการรับรู้รสหลัก ๆ 5 อย่าง คือ
เค็ม เปรี้ยว ขม หวาน และอุมะมิ
ซึ่งเมื่อรวมกันก็จะเป็นรสชาติของสิ่งที่อยู่ในปาก
มีข่าวลอยว่า มีส่วนต่าง ๆ ของลิ้นที่รับรสโดยเฉพาะ ๆ
แต่ความจริงลิ้นทั้งหมดสามารถรับรสได้ทุกรส
ผ่านช่องเล็ก ๆ ในเนื้อเยื่อของลิ้นซึ่งเรียกได้ว่า รูรับรส (taste pore) โดยอาหารบางส่วนจะละลายในน้ำลาย ท่วมรูรับรส แล้วทำให้ถูกกับหน่วยรับรส
เซลล์รับรสจะเป็นตัวส่งข้อมูลที่ได้จากหน่วยรับรสและช่องไอออนกลุ่มต่าง ๆ ไปยังเปลือกสมองส่วนรับรส (gustatory cortex) ผ่านประสาทสมองคือเส้นประสาทเฟเชียล (7), เส้นประสาทลิ้นคอหอย (9), และเส้นประสาทเวกัส (10)


title: ตุ่มรับรส

text: ถึงกระนั้น ลิ้นบางส่วนก็ยังอาจไวรสหนึ่ง ๆ มากกว่ารสอื่น ๆ คือ


title: ตุ่มรับรส

text:
ตุ่มรับรสบนลิ้นจะอยู่บนผิวที่นูนขึ้นของลิ้นซึ่งเรียกว่า ปุ่มลิ้น (lingual papilla)
ซึ่งแม้มีทั้งหมด 4 ประเภท แต่เพียง 3 ประเภทเท่านั้นจะมีตุ่มรับรสบนลิ้นมนุษย์


title: ตุ่มรับรส

text:
ปุ่มลิ้นแบบที่สี่ คือ ปุ่มรูปเส้นด้าย (filiform papillae) แม้มีจำนวนมากที่สุดแต่ก็ไม่มีตุ่มรับรส
เป็นปุ่มที่มีเคอราทิน (keratin) มากกว่าประเภทอื่น ๆ จึงค่อนข้างแข็งและมีบทบาทในการทำให้ลิ้นสาก


title: ตุ่มรับรส

text:
ตุ่มรับรสที่ปุ่มลิ้นสามารถแยกแยะรสชาติต่าง ๆ ผ่านปฏิสัมพันธ์ที่มีกับโมเลกุลหรือไอออนต่าง ๆ
รสหวาน อุมะมิ และขม จะเริ่มจากการจับกันของโมเลกุลกับ G protein-coupled receptors ที่เยื่อหุ้มเซลล์ของเซลล์รับรส
ส่วนความเค็มและความหวานจะรู้ได้เมื่อโลหะแอลคาไลหรือไอออนไฮโดรเจน (ตามลำดับ) ไหลเข้าไปในตุ่มรับรส


title: ตุ่มรับรส

text:
รสพื้นฐานแต่ละรสจะมีหน่วยรับรสโดยเฉพาะ ๆ ซึ่งแสดงออกในเซลล์รับรสบางส่วนโดยเฉพาะ ๆ เป็นการแสดงว่า เซลล์รับรสอุมะมิ รสหวาน และรสขม เป็นเซลล์กลุ่มต่าง ๆ กัน
แต่ตุ่มรับรสซึ่งประกอบด้วยเซลล์รับรสเป็นสิบ ๆ ก็อาจมีเซลล์ที่รับรสพื้นฐานต่าง ๆ กันได้


title: ตุ่มรับรส

text:
ตุ่มรับรสประกอบด้วยเซลล์สามชนิด คือ เซลล์รับรส (gustatory cell) เซลล์ค้ำจุน (supporting/sustentacular cell) และเซลล์ต้นกำเนิด
เซลล์รับรสเป็นตัวรับสารเคมีรูปกระสวย/รูปกล้วยที่อยู่ในส่วนกลางของตุ่ม
แต่ละตัวจะมีนิวเคลียสรูปกลมขนาดใหญ่ใกล้ตรงกลางของเซลล์
ยอดของเซลล์จะเป็นใยขนละเอียด (microvilli) ซึ่งเรียกได้ว่า ขนรับรส (gustatory/taste hair) โดยอยู่ที่รูรับรส (taste pore) ซึ่งอยู่ที่ผิวเนื้อเยื่อของลิ้น และขนจะทำหน้าที่เป็นพื้นผิวให้หน่วยรับรสทำปฏิกิริยากับสารมีรสได้
ส่วนยื่นไปทางระบบประสาทกลางของเซลล์จะวิ่งไปทางส่วนลึกของตุ่ม และไปยุติที่ฐานเป็นปุ่มสองปุ่มหรือปุ่มเดียว
เซลล์รับรสเป็นเซลล์เยื่อบุผิว (epithelial cell) ไม่ใช่เซลล์ประสาท แต่ก็มีไซแนปส์กับใยประสาทที่ฐานและมีถุงไซแนปส์ (synaptic vesicle) เพื่อหลั่งสารสื่อประสาทแบบเร้าให้ใยประสาท


title: ตุ่มรับรส

text:
เส้นประสาทเป็นใยฝอยและไร้ปลอกไมอีลิน จะวิ่งเข้าไปในตุ่มรับรส โดยไปยุติเป็นปลายละเอียดระหว่างเซลล์รับรส ๆ
และเส้นประสาทเป็นใยฝอยอื่น ๆ ก็จะแตกสาขาระหว่างเซลล์ค้ำจุน ๆ แล้วยุติเป็นปลายละเอียด ๆ
แต่เส้นประสาทอย่างหลังนี่เชื่อว่าสำหรับส่งข้อมูลความรู้สึกอื่น ๆ ที่ไม่ใช่รส


title: ตุ่มรับรส

text:
ตุ่มรับรสจะมีอายุประมาณ 10 วัน
โดยเซลล์กำเนิดที่ฐานจะแบ่งตัวแล้วทดแทนเซลล์รับรสที่ตายนั้น


title: ตุ่มรับรส

text:
ส่วนเซลล์ค้ำจุนจะเรียงตัวเหมือนกับแผ่นไม้ที่ประกอบเป็นกำแพงรอบถังไม้ใส่ของเหลวโดยล้อมรอบตุ่มไว้
แต่ก็มีบางตัวที่พบภายในตุ่มในระหว่างเซลล์รับรส ๆ
แม้เซลล์ค้ำจุนจะมีรูปร่างเหมือนเซลล์รับรส แต่ก็ไม่มีขนรับรส ไม่มีถุงไซแนปส์ และไม่มีบทบาทในการรับรส